
Comentează particularităţile de limbaj şi expresivitate 
(procedee artistice, elemente de versificaţie) ale unui text poetic 
studiat, aparţinând perioadei paşoptiste. 


Ioan Heliade Rădulescu - Zburătorul 


Personalitate controversată în epocă, autodidact cu 
preocupări culturale dintre cele mai diferite (învăţământ, teatru, 
filozofie, estetică şi literatură), I. Heliade Rădulescu ilustrează, în 
epoca sa, inegală valoric, spiritul romantic al epocii de la 1848. . - 

Cea mai rezistentă operă a poetului rămâne, indubitabil, 
Zburătorul, în care se observă predispoziția romantică de a combina 
speciile (baladă, pastel, elemente de meditaţie) într-o creaţie care va 
deschide orizonturi noi liricii româneşti. Apărută iniţial cu titlul 
Baladă. Zburătorul, în Curierul românesc (nr. 9, din 4 februarie 
1844) sub semnătura I.E., această creaţie se revendică din Introducţia 
lui Kogălniceanu la Dacia Literară, articol în care se propun 
scriitorilor contemporani  „Sujeturi” (teme) ca istoria, natura ori 
folclorul patriei,  oferindu-se, de fapt, premisele teoretice ale 
romantismului românesc. i 

; Structurată în trei secvențe, poezia lui I.H. Rădulescu 
transfigurează artistic mitul erotic- al Zburătorului, despre care 
Călinescu afirmă că „este un demon frumos, un Eros adolescent, care 
dă fetelor pubere turburările şi tânjirile întâiei iubiri.” (Istoria 
literaturii române de la origini până în prezent). Dimitrie Cantemir 
rămâne, însă, primul autor care, scriind despre credinţele românilor, 
nota în Descriptio Moldaviae: „Sburător se chiamă un tânăr, fantasma 
unui tânăr frumos, care noaptea, după cum crede poporul, se introduce 
pe lângă fecioare, mai ales logodnice, şi le seduce, nefiind văzut de 

„către ceilalţi fie cât de păzitori”. Spirit comparatist, B. P. Hasdeu 
regăseşte mitul într-un cântec popular polon din Galiţia, considerând 
că această manifestare se explică prin natura umană, prin reacţiile 
fireşti în faţa unor fenomene inexplicabile pentru om. În seria 
baladelor culte, care pornesc de la Zburător, mai pot fi amintite Lenore 
a lui August Burger sau Fuga lui Mickiewicz (ambele apărute înaintea 
lucrării lui I.H. Rădulescu). 


ai fede htc în Zburător a însemnat O sursă de inspirație pentru 

\ ni, dornici să teinterpreteze în manieră personală 
mitul, aşa cum procedează Mihai Eminescu în Călin (File din poveste) 
sau în Luceafărul, chiar omul de teatru Felix Aderca realizează o 
„comedie lucidă”, intitulată sugestiv Zburător cu negre plete sau visul 
unei nopți de mai (1923), Aproape la fel de incitantă ca şi mitul jertfei 
pentru creaţie, literatura cu şi despre zburător îl făcea pe G. Călinescu 
să constate: „Începând cu I. H. Rădulescu, nu este liric român care să 
nu fi reluat mitul în diferite chipuri. Unii au crezut că trebuie să ducă 
aceste producţii spre o sursă romantică, ceea ce este fals, fiindcă unii 
din poeți nici măcar n-aveau noţiunea temei occidentale. Singura notă 
romantică este întemeierea pe tradiţii populare.” (op. cit.). 

Creaţia lui I-H. Rădulescu debutează cu o secvenţă lirică în 
care Florica se confesează mamei sale, arătându-i stările confuze prin 
care trece; monologul liric se construieşte pe o serie de antiteze care 
evidenţiază atât modificările de ordin fizic, dar şi cele de natură 
interioară: „un foc s-aprinde-n mine, răcori mă iau la spate” sau „Ah! 
Inima-mi zvâcneşte!...şi zboară de la mine! / Îmi cere ... nu-şt” ce-mi 
cere! şi nu ştiu ce i-aş da”. Întreaga mărturisire a fetei se realizează 
într-un limbaj colocvial, plin de naturaleţe şi spontaneitate. Imperativul 
„vezi”, vocativul „mamă”, prezenţa interjecţiei „Ah”, ca şi propoziţia 
interogativă „Oar-ce să fie asta?” — repetată cu îngrijorare de fată, 
accentuează inocenţa şi naivitatea acesteia. Ca orice tânără de la ţară, 
Florica îi cere mamei sale să “apeleze la experienţa de viaţă a 
bătrânilor, la religie ori la magie: 

„„Oar-ce să fie asta?... întreabă pe bunica: 

O şti vrun leac ea doară... o fi vreun Zburător! 

Or aide l-alde baba Comana ori Sorica, 

Or du-te la moş popa, or mergi la vrăjitor.” | 

Monologul fetei se desfăşoară „în murgul serei”, sintagmă 
cu care se şi deschide cea de-a doua secvenţă lirică, pastelul înserării, 
Anticipând Sara pe deal de Mihai Eminescu sau Noapte de vară a lui 
George Coşbuc, aceste versuri urmăresc momentele succesive er: 
înserării, în amurg, apoi „încep a luci stele rând una câte una” pân 

â te naltă, naltă”. A 
as "Poetul creează un tablou de natură, urmărind m 
coordonate: cea terestră, în care satul apare cu zgomotele şi mişcările 


specifice (întoarcerea cirezilor de la câmp, focul pentru cină şi odihna) 
şi cea cosmică, ce surprinde mişcarea astrelor: „soarele sfinţise”, 
„încep a luci stele”, până când se creează, în ambele planuri, o linişte 
solemnă: 

„E noapte naltă, naltă; din mijlocul tăriei 

Veşmântul său cel negru, de stele semănat 

- Destins coprinde lume...” 

_ Trecerea timpului este marcată, în acest caz, nu numai de 
elementele de natură amintite anterior, ci şi de utilizarea unor timpuri 
verbale diferite: de la imperfectul „era”, „trăgea”, „alerga”, la pre- 
zentul din strofele următoare: „„s-astâmpără”, „încep”, „osteneşte”. 
Atât imperfectul, cât şi prezentul accentuează repetabilitatea mitică a 
ciclurilor naturii, creând un peisaj atemporal. Sugestiile vizuale („Şi 
focuri în tot satul încep a se vedea”) şi auditive (gerunziul acordat 
„muginde”, verbele „ţipând”, „striga” sau substantivele „gemetele”, 
sau „murmură”) dau expresivitate acestei descrieri. 

Ca şi în textul eminescian Sara pe deal, pe măsură ce se 
apropie noaptea, se observă o descreştere a zgomotelor şi O încetinire a 
mişcărilor până la momentul în care staticul ia locul dinamicului, 
aspect evidenţiat de conjuncţia adversativă „dar” („Dar câmpul şi 
argeaua câmpeanul osteneşte”) şi de repetiţia substantivului „tăcere” la 
început de vers: „Tăcere pretutindeni acum stăpâneşte” şi „Tăcere este 
totul”. KS : [= Bine 
Ultima strofă a pastelului este o frază a cărei muzicalitate 
emană şi din faptul că este bazată pe raportul de coordonare între 
propoziţii principale:  - SIE HUfps5e noja 

„„„Tăcere este totul şi nemişcare plină; 

“Încântec sau descântec pe lume s-a lăsat; 

Nici frunza nu se mişcă, nici vântul nu suspină, 
Şi apele dorm duse, şi morile au stat”. 

Noaptea, personificată („„Veşmântul său cel negru de stele 
semănat/ Destins coprinde lumea”) tutelează, într-o evidentă manieră 
romantică, universul plin de armonie. Tăcerea şi nemişcarea par 
perfecte, aspect indus de epitetul „plină”. Prezenţa conjunețiea 
copulative „şi? “alături de repetiţia cuvântului „nici? fixează 
sentimentul de linişte, în acord cu armonia naturii. De această dată 
peisajul stă sub semnul staticului, evidenţiat de predicatele ultimelor 

două propoziții ( 
descântec” pune peisajul sub semnul armoniei (încântare) şi al 


„dorm” şi „au stat”). Jocul de cuvinte „încântec/ 


magicului. Tabloul de natură, cu toate atributele amintite, calm, 
echilibru, frumuseţe neobişnuită, este susținut de ritmul iambic, în 
catrene cu versuri ample, cu măsura de 13 — 14 silabe. 
e După cum se poate observa, pastelul pare un punct de 
echilibru între confesiunea fetei, pur personală şi dialogul suratelor, 
comentatoare anonime, un fel de „gura satului”, din ultima secvenţă. 
Pe fondul unui peisaj care stă sub semnul armoniei şi al solemnităţii, 
apar câteva întrebări cu rostul de a explica un fenomen neînțeles care 
aduce tulburări pentru „biata fetişoară”: 
„Vro stea mai cade iară? vrun împărat mai moare? 
Or e-să nu mai fie! — vro pacoste de zmei!” 
Zburătorul este asimilat unor apariţii perturbatoare („zmeu”, 
„balaur de lumină”) de sorginte malefică („împieliţatul”, „spurcatul”, 
„bată-l crucea”) şi cu urmări nebănuite (;„vezi, d-aia a slăbit / Şi s-a 
pălit copila”). Gândirea populară îl antropomorfizează, împrumutându- 
i atributele frumuseţii adolescentine: „Ca brad un flăcăiandru, şi tras ca 
prin inel / Bălai, cu păr de aur”. Cu toate acestea, vocea colectivă, uşor 
ironică, fixează originea nepământeană a Zburătorului: „dar slabele lui 
vine / N-au nici un pic de sânge, ş-un nas — ca vai de el. 
Presentimentul iubirii, stările confuze prin care trece tânăra nu au leac, 
fie acesta de natură religioasă sau magică: 
„Şi ce-i mai faci pe urmă? Că nici descântătură, 
„Nici rugi nu te mai scapă. Ferească Dumnezeu.” 
Naturaleţea acestui fragment trebuie raportată la limbajul 
colocvial utilizat de „surate”, în care autorul include, în mod firesc, 
elemente de oralitate („l-alde”, „spun” pentru  impersonalul „se 
spune”), sau apelative familiare: „surato”, „„leicuţă”. Ca şi în 
monologul Floricăi, se observă şi în acest caz, abundența semnelor de 
punctuație- cerute, de exemplu, de propozițiile interogative on 
exclamative. | 
Cele trei secvenţe lirice care alcătuiesc balada Zburătorul 
ilustrează, în mod convingător, conştiinţa romantică a lui I. H. 
Rădulescu, atras de miturile naţionale pe care le plasează într-un 
superb tablou de natură autohtonă. (R.-M. B.) 


a piei agata eR 


Grigore Alexandrescu - Umbra lui Mircea. La Cozia 


Aparținând, cronologic şi prin principii estetice, generației 
de scriitori paşoptişti ai literaturii române (1830-1860), Grigore 
Alexandrescu este autorul unei poezii care răspunde crezului literar 
lansat de Mihail Kogălniceanu în articolul Introducție al revistei 
Dacia literară (1840): „Istoria noastră are destule fapte eroice (...) 
pentru ca să putem găsi și la noi sujeturi de scris, fără să avem pentru 
aceasta trebuință să ne împrumutăm de la alte naţii”. Considerat 
manifestul romantismului românesc, programul semnat de 
Kogălniceanu este respectat practic de către scriitorii paşoptişti care 
înțeleg că operele lor trebuie să sprijine idealul de libertate și unitate 
naţională, inspirându-se din istoria poporului, din trecutul glorios al 
românilor. Direcţia generală a literaturii epocii de la '48 a constat în 
confruntarea permanentă a trecutului cu prezentul în scopul extragerii 
unor pilde autentice pentru contemporani. Deşi aderă la ideile promo- 
vate de Kogălniceanu, care elogia „curajul individual”, îndrăzneala 
“faptelor „săvârşite de luptătorii cu sabia” (pentru Kogălniceanu 
domnitorii români sunt asemenea lui Alexandru cel Mare, Ahile sau 
Cezar), Grigore Alexandrescu se simte mai aproape de viziunea 
retrospectiv. istorică a prietenului său, Ion Ghica. Acesta recomanda 
„depărtarea oarecum de mirarea (admiraţia) de la faptele voiniceşti şi 
asuprițoare”, astfel încât atitudinea anti-violență (războiul e „bici 
groaznlet”) a lui Alexandrescu se explică prin spiritul etic, uşor 
didacticist al poetului. 

Meditaţiile istorice şi patriotice, precum Trecutul. La 
Mănăstirea Dealului, Umbra lui Mircea. La Cozia, Răsăritul lunei. 
La Tismana, Mormintele. La Drăgăşani, reunite în volumul Suvenire 
şi impresii, sunt prilejuite de pelerinajul poetului la mănăstirile 
oltenești (1842), „cugetul” său fiind acela al unui „privitor al naturei 
sălbatice şi admirator al eroilor care au zidit acele sfinte locaşuri”, 
după cum menţionează în Memorial de călătorie. În acelaşi jurnal, 
Alexandrescu nota: „acei care mor pentru libertatea unei națiuni sunt 
demni a trăi în memoria naţiunii”, de aceea numele ctitorului Coziei, 
Mircea cel Bătrân, (,„valorosul domn”), îi deşteaptă călătorului 

„suveniruri măreţe”. Detaşându-se, ca Goga, mai târziu, de propriile-i 

»P SRI, Grigore Alexandrescu alege, gi 
Kogălniceanu, „Sujeturi istorice de un interes 
mai puțin egoiste”, declarându-şi de 
râvnă, pe locul părintesc,/ Fiu al 
(Trecutul. La Mănăstirea Dealului). 

Aşadar, „călătorul romantic cel mai vechi” din literatura 
română (Tudor Vianu) compune, cu ocazia vizitei sale la mănăstirea 
Cozia, poezia Umbra lui Mircea. La Cozia — „expresia cea mai 
desăvârşită a meditaţiei cu subiect național în opera lui Grigore 
Alexandrescu” (Dimitrie Popovici). Toate meditaţiile sale patriotice se 
constituie în elogii aduse paginilor eroice ale istoriei naţionale prin 
care poetul caută să ofere modele demne de urmat contemporanilor 
săi. În acest text, dintre figurile luminoase ale trecutului, omagiul 
scriitorului se îndreaptă către domnitorul Mircea cel Bătrân a cărui 
memorie (,„suvenir”) este evocată. 

Majoritatea  exegeţilor poeziei scrise . de Grigore 
Alexandrescu remarcă, îndeosebi, „teatralitatea” meditaţiilor. istorice 
ale romanticului paşoptist. G. Călinescu vorbea despre gustul pentru 
„scenaria”, autorul creând o. veritabilă scenografie, în care fiecare 
obiect se încadrează perfect în decor. Dumitru Micu vede în poezia lui 
Alexandrescu -un „spectacol: muzical-pantomimic, pus în scenă 
conform unor. principii-regizorale clasice”. Comentariile. critice sunt, 
într-adevăr, susținute de alura” dramatică a textului. În mod evident, 
poezia Umbra lui Mircea. La Cozia (ca şi celelalte meditații) cunoaşte 
pronunțate inflexiuni dramatice: discursul poetic este alcătuit sub 
forma unui amplu monolog a cărui solemnitate transformă eroul istoric 
în personaj, însuşi poetul devenind, simultan, actor şi regizor în 
compunerea sa teatrală. STĂ ui adie 

Poezia debutează scenic încă din titlu, mențiunea „La 
Cozia” dobândind statutul unei didascalii ce anticipează ridicarea 
cortinei. Incipitul poeziei. este proiectat în deplin fabulos romantic, 
potențat de asonanța vocalei „u” care: conferă versurilor conotațiile 
unei atmosfere tragic-fantastice: „Ale turnurilor umbre peste unde stau 
culcate”. Topos al liricii romantice, motivul „turnului”, comentează 
Eugen Simion, „ar putea sugera o detaşare a imaginației de lanțurile 
rațiunii pedestre”, Simbolizând,: potrivit mitologiei, „o poartă a 
cerului”, turnul- dobândeşte valenţele poetice ale unui „zbor în 


la propunerea lui 
național şi, prin urmare, 
zideratul poetic: „Așa în a mea 
astor: ruine, țărâna lor slăvesc” 

amintire” (E. Simion), este modalitatea scriitorului de a evada în 
trecut, printr-o desprindere de concret, spre a accede la o istorie 
grandioasă. Preludiul romantic al poemului continuă cu motivul 
„cadenţei apelor” (G. Călinescu) care izbesc ritmic „zidul vechi al 
mănăstirei”: perpetua mişcare a talazurilor are scopul de a aminti 
trecutul eroic adăpostit de ruinele fostei cetăţi. Vibraţia „metalică” a 
versurilor este susținută și amplificată prozodic, prin conservarea rimei 
încrucişate şi a măsurii ample, de 15-16 silabe, asociată combinației 
ritmice anapest-peon, tehnici de versificație care i-au determinat pe 
_exepeţii poeziei sale să vorbească despre perfecțiunea armoniei 
imitative, care a născut un Vergilius autohton. 

Fixat central în decorul imaginat, eul poetic se lasă invadat 
de tenebrele nopții, cunoscut motiv romantic, care declanșează ieşirea 
din timpul şi spaţiul real (profan), prilejuind intruziunea fantasticului: 
„Dintr-o peşteră, din râpă, noaptea iese, mă-mpresoară:/ De pe muchie, 
de pe stâncă, chipuri negre “se cobor;”. Invocarea nopții, într-un 
veritabil ritual magic, este explicată poetic de către Alexandrescu într- 
o altă meditaţie: „„Noaptea/ (...)/ Duouă nobile instincte cu putere 
deştepta:/ Unu — a cerului credință, altu — a patriei iubire,/ Ce odată-n 
aste locuri pe strămoşi îi însufla”. (Răsăritul lunei. La Tismana). 
Începând cu al treilea catren, tonul poetului devine tot mai oratoric, 
Alexandrescu apelând la tehnica gradaţiei, a suspense-ului romantic 
menit să sporească emoția şi tensiunea cititorului, pregătindu-l pentru 
apariţia fantomatică a mărețului voievod; învierea- naturii, concretizată 
stilistic în personificări şi hiperbole (procedeul comun al'romanticilor) 
conturează un tablou magic şi halucinant Care avertizează asupra 
învierii fantomatice a prinţului din criptă: „Muşchiul zidului se mişcă... 
pîntre iarbă se strecoară/ o suflare, care trece ca prin vine un fior” şi 
„Este ceasul nălucirei:. un “mormânt 'se - desvăleşte,/ o fantomă- 
ncoronată din el iese... o zăresc...”. 

Punctuaţia începe să se precipite (se observă inclusiv o 
tehnică «avant la lettre» a ingambamentului în finalul strofei a doua), 
„lungile pauze sintactice şi metrice” (cezurile) având rolul „de a da 
grandoare apariţiei fantomei”. (Paul Cornea). În acest decor teatral în 
care singurul, personaj” - actor este, deocamdată, eul liric, va intra 
solemn actorul principal, ilustra fantomă a lui Mircea cel Bătrân. Ivirea 
ei este descrisă în manieră shakesperiană, poetul urmărind umbra 

hamletian, indicând deplasările ei care „Vestesc miracolele firii” (G. 
Călinescu). Verbul la imperativ „Ascultaţi...!” are acelaşi efect 
dramatic, poetul adresându-se întreg poporului român, căruia îi oferă, 
drept exemplu, figura princiară a domnului Țării Româneşti. Numele 
voievodului nu este încă anunțat, poetul scontând pe cunoscutul 
impact romantic, obținut prin apostrofă şi succesiunea de interogaţii 
retorice care iau Oltul drept martor al trecutului: „Oltule, care-ai fost 
martur vitejiilor trecute/ (...)/ Cine oar’ poate să fie omul care te-a- 
ngrozit?”. Aici Oltul devine un substitut al umbrei hamletiene, verbul 
„a se îngrozi” având conotaţiile elogiative ale trecutului de fapte 
glorioase ale lui Mircea, luptător pentru idealurile românilor. Fantoma 
sepulcrală impune respectul plin de adoraţie atât al poetului, cât şi al 
neamului românesc: „„Sărutare, umbră veche! priimeşte-nchinăciune/ 
De la fiii României care tu o ai cinstit:/ Noi venim mirarea noastră la 
mormântu-ți a depune;”. Despre secvenţa lirică succedând acestor 
versuri, G. Călinescu îşi exprimă reținerea: „Monologul ce urmează e 
somnoros, monoton. ca un descântec cavernos”, criticul literar 
considerând că Alexandrescu abandonează „glasul formidabil şi 
profetic”, „medievalismul fantastic” şi „instrumentaţia colosală” care 
conferă valoare artistică meditaţiei. 
Următoarele catrene iau tonul unei ode prin care sunt 
celebrate virtuțile domnitorului, fiindu-i omagiate deopotrivă, intenţiile 
şi faptele glorioase: „Râvna-ţi fu neobosită”, „faptele-ţi sunt de 
mirare”, „Întreprinderea-ţi fu dreaptă, a fost nobilă şi mare”. Se 
remarcă utilizarea verbului şi a substantivului „a (se) mira”, respectiv 
„mirare? cu sensul etimologic din limba latină de „a admira/ 
admiraţie”; motivaţia se regăseşte atât în momentul de început al 
limbii române literare, cât şi în includerea semnificației de uimire în 
faţa actelor brave ale voievodului. Enumeraţia de epitete care vădesc 
venerația pentru eroismul voievodului se conjugă, însă, spre finalul 
acestei secvenţe, cu dezamăgirea cauzată de o generaţie contemporană 
nedemnă de iluştrii ei predecesori: „Greutatea ei ne-apasă, trece slaba- 
ne măsură,/ Ne-ndoim dac-aşa oameni întru adevăr au stat”. 
Decepţionat, poetul constată decăderea ) moravurilor, absența 
aspirațiilor, abandonarea luptei pentru împlinirea idealurilor seculare: 
„Au trecut vremile-acelea, vremi de fapte strălucite/ (...) legi, năravuri 
se-ndulcesc;”. Este vorba despre cultivarea procedeului romantic al 

antitezei, aici trecut (glorios) — prezent (decadent), aşa cum o realiza şi 
Andrei Mureşanu (Deşteaptă-te, române!) în spirit pașoptist. Tonul 
satiric din această secvenţă anticipează, de asemenea, Scrisoarea III 
eminesciană, unde, la fel omagiului istoriei naţionale îi urmează 
înflăcărata diatribă împotriva vremurilor nedemne. „Ochiul lucid” şi 
„expresia incisiv-ironică” (Ioana Em. Petrescu) se estompează prin 
apropierea de concepția didacticistă, deşi naivă la Alexandrescu, 
exprimată de Ion Ghica: prezentul, oricât de mic și ridicol, judecă 
istoriceşte trecutul. Deşi eroice, „vremile” trecute sunt „triste. și 
amare”; războiul devine acum, metaforic, „bici groaznec”, „urgie” şi 
„foc” care aduce triumful, dar însângerat, căci a semănat moarte („Şi 
ai lui sângerați dafini naţiile îi plătesc;"). Naivitatea lui Alexandrescu 
derivă din promovarea romantică a ideii că popoarele au renunţat la 
conflicte, descoperind puterea concordiei, gloria ştiinţei, a artei, a 
păcii: „Prin ştiinţe şi prin arte naţiile înfrățite/ In gândire şi în pace 
drumul slavei îl găsesc.” 

Viziunea utopică asupra istoriei contemporane slăbeşte 
consistenţa poemului, recâştigată în finalul poeziei. Secvența ultimă a 
meditaţiei revine simetric la atmosfera romantic-fabuloasă a incipi- 
tului: muzica valurilor şi a umbrelor este reluată acum nu crescento, ci 
într-un diminuendo care pregăteşte, scenic, reintrarea umbrei în 
mormânt („Peste unde şi-n tărie întunericul domneşte;/ Tot e groază şi 
tăcere... umbra intră în mormânt”). Zidurile mănăstirii, ale cetății 
altădată grandioase —, sunt „vechi”, nu din cauza timpului, ci pentru că 
nimeni nu le mai conferă strălucirea unor fapte glorioase. Finalul are, 
însă, şi vibrații optimiste, aproape mesianice: „Lumea e în aşteptare” 
sună ca o speranță a poetului care crede în ivirea unui demn 
continuator al luptei duse odinioară de mărețul domnitor Mircea cel 
Bătrân. Poezia lui Grigore Alexandrescu se înscrie, prin temă, motive 
literare şi mesaj artistic în categoria textelor lirice paşoptiste care 
promovau curentul național-popular: zeificarea voievodului Mircea cel 
Bătrân, stilul sacerdotal al meditaţiei aveau rolul de a trezi conştiințele 
conaţionalilor prin oferirea unui model de conducător, militant devotat 
pentru cauza poporului său. (S. Marian) 

Argumentează caracterul romantic al unei poezii 
studiate aparținând lui Mihai Eminescu. 


^ Mihai Eminescu - Sara pe deal 


„Bu rămân ce-am fost: romantic” îşi dezvăluia Eminescu, în 
poezia Eu nu cred nici în Iehova, adeziunea pentru principiile esteticii 
romantice, crezul artistic al scriitorului demonstrându-se prin întreaga 
sa creație. Argumentul care vădeşte cultivarea romantismului în lirica 
eminesciană rezidă în prelucrarea temelor şi a motivelor, unele 
universale, dar abordate potrivit ideologiei romantice: geneza şi 
apocalipsa universului, timpul şi spațiul, moartea, istoria, iubirea şi 
natura constituie fundamentul tematic al operei eminesciene, expresie 
a unui talent unic, dar şi a unei sinteze de o incontestabilă originalitate: 
harului poetic i se adaugă profunda îngemănare a ideilor filozofice 
(occidentale şi orientale) cu filonul folcloric românesc. Creaţia literară 
eminesciană se raliază spiritului romantic european printr-o perma- 
nentă aspirație spre absolut, spre mit şi nostalgie a originilor, căutate 
febril de suflete solitare şi avide de misterul existențial. Înrudit 
indubitabil cu poeţii romantici ai epocii (Novalis, Hoffmann, 
Lamartine sau Puşkin), Eminescu se detaşează, totodată, de aceştia, 
arborând însemnele modernităţii: opera sa mărturiseşte şi apropierea 
parnasiană ori cea simbolistă (A. Rimbaud, St. Mallarmé, Leconte de 
Lisle), dar, mai ales, dovedeşte luciditate în fața actului creaţiei, 
luciditate plătită cu scepticism, răceală sau, măcar, cu tristeţe. 

În ceea ce priveşte dimensiunea cea mai cunoscută a 
creației sale romantice, lirica erotică, aceasta, are o particularitate 
aparte, pentru că presupune împletirea, a două teme romantice, 
iubirea şi natura, deoarece sentimentul dragostei este proiectat în 
decorul paradisiac al unei naturi personificate, martor şi protector al 
iubirii dintre cei doi tineri. Poezii precum Dorinţa, Lacul, Atât de 
fragedă, Sara pe deal propun o imagine idilizată a dragostei; însă, 
niciodată, la Eminescu, textul nu are eminamente caracterul unei 
idile, dată fiind vibrația elegiacă interioară generată de conştiinţa 

imposibilității de a atinge absolutul în iubire. Un exemplu în acest 
sens îl reprezintă şi poezia Sara pe deal, datând din prima etapă a 
creaţiei eminesciene, . „perioada căutărilor”, cum o numeşte G. 
Ibrăileanu. Inclus, într-o primă versiune, în poemul Eco — 1872 
(ultim avatar al Ondinei), textul va fi publicat, independent şi cu 
unele modificări, în revista Convorbiri literare, din 1 iulie 1885. 
Caracteristic acestei etape iniţiale de creaţie, Eminescu dezvoltă în 
idila-pastel Sara pe deal concepţiile platoniene vizând armonia 
dintre individ şi cosmos, teluric şi astral; cea care facilitează 
„eroului” liric propensiunea spre: macrocosm este intensitatea 
afectivă, ajutată de natura care vibrează emoţional la trăirile eului 
poetic. 

Din punct de vedere structural, poezia este un discurs ce 
respectă clasicul ceremonial erotic romantic al întâlnirii de dragoste, 
dispunând, compozițional, de două: secvenţe asimetrice: primul 
tablou cuprinde patru catrene având caracterul unui pastel în care 
este descris cadrul romantic propice reunirii cuplului de îndrăgostiţi; 
a doua secvenţă lirică se rezumă la catrenele finale care prezintă 
imaginara întâlnire a celor doi tineri. 

Incipitul poeziei conţine reluarea titlului care fixează 
momentul întâlnirii — amurgul romantic —, alcătuindu-se. astfel 
imaginea feerică a unui cadru natural intim şi ocrotitor al perechii 
îndrăgostite. Fonetismul arhaic „sara” anticipează tonul liric al 
pastelului — descriere a unui spaţiu rustic şi patriarhal care primeşte 
cuplul de îndrăgostiţi. De altminteri, încercarea de roman Geniu 
pustiu include elementele descriptive în aceeaşi manieră romantic- 
idilizatoare: „Soarele era la apus (...) de-a lungul drumului de ţară 
oamenii se-ntorceau de la lucrul câmpului, cu coasele de-a spinare 
(...) carul scârțâia... Una câte una s-aprindeau stelele tremurând în 
nemărginirea albastră a cerului (...) Îmi întorceam. ochii peste cap... 
era Finiţa (...) Astfel şedeam lungit seri întregi cu capu-n poalele ei 
(...), iar talancele de la gâturile vacilor cu ugerul greu de lapte sunau 
alene şi melancolic prin atmosfera cea dulce a serei...”. Spre 
deosebire, însă, de pastelul inclus în Zburătorul de Heliade 
Rădulescu sau de poezia Noapte de vară a lui G. Coşbuc, cu care se 
aseamănă descrierea pastel a lui Eminescu, la aceasta din urmă, 

seara dobândeşte valenţele unui timp sacru: „inserarea eminesciană e 
O perpetuă reeditare a genezei şi a răsăritului lumii” (Ioana Em, 
Petrescu), Semn al nocturnului romantic, amurgul este momentul de 
tranziţie dintre lumină şi întuneric, dintre real şi ireal, este „cesul 
tainei” care favorizează „scufundarea afară din timpul istoric, în 
sânul naturii” (Rosa del Conte), astfel încât timpul devine supratemă 
a acestei poezii, 

Ca elemente de recurenţă, la nivelul întregii creaţii 
eminesciene, se întâlnesc nu doar temele, ci şi motivele care dau 
formă lirică acestora: momentul înserării este unul dintre ele, 
fascinația peisajului nocturn amplificându-se, în modalitate expresiv- 
romantică, prin apelul la motivul buciumului, al stelelor și al lunii, al 
salcâmului tutelar. Ecourile grave, ancestrale, conţinute în arhaismul 
„Sara? sunt potențate de sunetul nostalgic al buciumului, sugerând 
contopirea eului liric cu ritmurile eterne ale naturii: „Sara pe deal 
buciumul sună cu jale”. Coriambul din primul emistih (reluat în 
fiecare vers) relevă, prin accent („sára” şi „deâl”), cele două nuclee 
care primesc valoare tematică: timpul și spaţiul. Centru al lumii 
(„axis mundi”), „dealul” este transfigurat într-un tărâm sacru-refugiu 
al poetului (alături de timpul sacru) dintr-o realitate mereu percepută 
frustrant şi dezamăgitor. 

Ioana Em. Petrescu sesizează conceperea spaţiului, în acest 
text, ca o dispunere pe verticală a trei planuri: „valea în fum” şi satul 
(universul terestru), „bolta senină” cu astrele (universul celest al 
înălțimilor) şi dealul cu salcâmul — intermediarul între cele două 
universuri, astfel încât natura devine un mediator. Sensul ascensional 
urmărit de poet este vizibil şi în al doilea vers „Turmele-l urc — stele 
le scapără-n cale”, motiv pentru G. Ibrăileanu de a-i reproşa poetului 
„incoerenţe” şi „contradicții logice”. Faptul că exegetul se înşală este 
dovedit de varianta iniţială a versului „Turme cobor, turme li ese în 
cale”, abandonată de Eminescu, datorită unei logici interioare a 
poemului care caută înălțarea sufletului, desprinderea eului romantic 
de contingent. Plânsul apelor „clar izvorând în fântâne” reiterează 
ideea înserării ca timp al genezei, al izvorârii lumilor. Anticipat din 
primul vers, prin aliterația consoanei lichide ȘI-ȘI prin tânguitul 
dureros al buciumului, motivul acvatic este, conotativ, sinonim 

plânsului: apa („elementul care melancolizează”, după G. Bachelard) 
simbolizează devenirea, perpetuitatea duratei (Rosa del Conte), iar 
plânsul ei semnifică nostalgia umană după acel „illo tempore”, cum 
l-ar numi Mircea Eliade. Iar forța care a născut universul (conform 
unor teorii) este iubirea, Erosul, ca principiu primordial, astfel încât 
prezența elementului uman — iubita, concretizată în vocativul-epitet 
„dragă” apare firesc, ca o continuare a evadării din timpul real ostil: 
„Sub un salcâm, dragă, m-aştepți tu pe mine”. Timpului şi spaţiului 
sacre, li se alătură motivul romantic al salcâmului — arborele sacru 
(M. Eliade), precum şi femeia ca voce ce vesteşte armonia divină a 
universului. „Idee din urzeala primă a lumii”, iubita „dragă” poetului 
este „întruparea directă a gândirii divine” (loana Em. Petrescu), 
prezenţa ei fiind cea visată, iar nu cea reală (ca în Floare albastră). 
Al doilea catren continuă cu mişcarea astrelor pe „bolta 
senină”, rod al iubirii, care alături de cântec (sunetul buciumului, 
plânsul apelor) reprezintă puterile ordonatoare ale modelului 
cosmologic platonician: „Luna pe cer trece-aşa sfântă şi clară”, 
„Stelele nasc umezi pe bolta senină”. Motiv predilect în lirica 
romantică, astrul selenar simbolizează părăsirea realităţii şi 
pătrunderea într-o lume a fanteziei, unde natura devine patria 
compensatorie a eului romantic căruia îi este acum permisă retrăirea 
unităţii edenice a unui mit mult prețuit de poeți romantici: 
androginul. Epitetele personificatoare, superlativ atribuite lunii „aşa- 
sfinte şi clare”, antropomorfizează astrul tutelar al nopții care este 
transfigurat în protectorul absolut al iubirii. Apoi, stelele sunt 
umanizate nu atât prin verbul „nasc” (referire, din nou, la noapte — ca 
timp al izvorârii lumilor), cât prin epitetul „umezi” care pare să preia 
emoția ochilor îndreptaţi spre cerul înstelat. Sacralizarea elementelor 
cosmice sugerează puterea naturii de a sacraliza şi de a eterniza 
dragostea în sine. Simetric dispusă în a doua strofă (versurile 2 şi 4), 
prezența umană este de această dată a eului liric, o prezență 
masculină în aşteptarea întâlnirii cu femeia adorată: „Ochii tăi mari 
caută-n frunza cea rară/ (...)/ Pieptul de dor, fruntea de gânduri ţi-e 
plină”. Deşi ar părea să simbolizeze ființa feminină, deixisurile 
(mărcile) sunt ale eului poetic, acum nedeterminat inclus în persoana 
a Il-a: tăi”, „ţi-(e)”. Argumentul rezidă în utilizarea motivului 

„ochii, care semnifică înclinația către cunoaştere (aici, 
prin iubire), deşi atectul („pieptul de dor”) este încă 
raţiunii apolinice („fruntea de gânduri ţi-e plină”). 

Cu toate că imaginarul artistic trimite la arhetipuri mitice, 
totuşi materialul poetic aparţine universului familiar gi rustic al 
poetului, după cum o dovedesc următoarele două catrene — ale primei 
secvenţe — pastel. Constantă rămâne tentaţia ascensionalului, într-o 
căutată osmoză cosmic-teluric; „Nourii curg, raze-a lor şiruri 
despică,/ Streşine vechi, casele-n lună ridică.” Paradoxal, verbul 
strident „scârţâie” are conotaţii opuse aliteraţiei: asonanţa vocalei „4” 
(„Scârţâie-n vânt cumpăna de la fântână,/ Valea-i în fum, fluiere 
murmură-n stână.”) atenuează sugestia auditivă iniţială, inducând o 
stare de profundă linişte, generată de pacea bucolică a acestui univers 
pastoral. Perspectiva spaţială coboară în plin terestru („Şi osteniţi 
oameni cu coasa-n spinare/ Vin de la câmp”), într-o lume patriarhală 
ce se ghidează după ritmuri eterne, în pofida energiei inexorabile a 
timpului. Deşi univers familiar, ca spaţiu campestru, satul descris de 
Eminescu are atributele veşniciei şi sacralităţii: evocând o lume 
rustică, buciumul, fluierul, toaca şi clopotul proiectează spaţiul rural 
într-o dimensiune atemporală, mitică şi sacră. Epitetul „vechi”, ca 
determinant al clopotului, coroborat cu arhaismele fonetice „împle” 
şi „sara? amplifică atmosfera arhaică a acestui tărâm devenit 
paradisiac. Ultimul vers al secvenţei-pastel a idilei („Sufletul meu 
arde-n iubire ca para”) aduce cu sine una dintre comparaţiile tipic 
romantice, reprezentând, totodată, liantul între cele două părţi ale 
poemului. Specifică primei etape de creaţie, dragostea comparată cu 
o flacără (substantivul popular „pară”), propune viziunea iubirii ca o 
combustie interioară, un foc: de sorginte purificatoare, cathartică. 
Ulterior, arderea lăuntrică va deveni un foc flagelator, mistuitor 
(„Focul meu a-l stinge nu pot/ Cu toate apele mării” — Odă (în metru 
antic) ). 


dionisiacă, 
sub dominaţia 


Secvența finală debutează cu dubla anaforă concretizată în 
interjecția: „ah!”, urmată de` locuțiunea adverbială „în curând”, 
versurile aflându-se, prin verbele în rimă împerecheată, în ciuda 
paralelismului sintactic, în raport antitetic: „satul... amuțeşte” - 
„pasu-mi spre tine grăbeşte”. În deplina tăcere a satului, pasul 

țânărului se îndreaptă grăbit către iubita sa, locul întâlnirii fiind 
simbolic reprezentat de un alt topos recurent în lirica erotică 
eminesciană — „lângă salcâm”. Leitmotiv al poeziei, salcâmul 
asigură, de asemenea, o simetrie interioară a textului, apărând atât în 
prima, cât şi în ultimele două strofe. „Axis mundi”, ca şi dealul 
(„insulă izolată a iubirii” — Zoe Dumitrescu Buşulenga), salcâmul 
este transfigurat într-o imagine metaforică a contopirii terestrului cu 
cosmicul, într-un spaţiu în care cuplul erotic se izolează de restul 
lumii, trăind plenar sentimentul iubirii absolute. Formele inversate 
ale viitorului popular („sta-vom”, „spune-ţi-voi”) proiectează, însă, 
în sfera virtualului întâlnirea: gesturile tandre („Ne-om răzima 
capetele-unul de altul”) în acord cu fericirea perechii nu ţin de o 
realitate concretă, ci de visul romantic al dragostei absolute. 
Gerunziul „surâzând”, completat de viitorul „„...vom adormi sub 
înaltul,/ Vechiul salcâm” sugerează perpetuarea stării de beatitudine 
erotică, iar epitetele ce determină substantivul „salcâm” evocă o 
nostalgie a înălțimilor şi a eternității, căci „vechimea nu e decât 
substitutul, în ordine terestră, a duratei infinite” (loana Em. 
Petrescu). Aceeaşi abolire a limitelor temporale este exprimată prin 
repetarea epitetului „întreagă”, „întregi” având determinat concret 
temporal („noaptea”, „ore”). Grupul statuar format de cuplul erotic 
reunit sub arborele sacru, aminteşte de perechea adamică şi de fiinţă 
androginică. Potrivit recuzitei de motive romantice, somnul („vom 
adormi”) include conotaţiile thanatosului: somnul cuplului în sânul 
naturii echivalează cu o prelungire, dincolo de moarte, a iubirii celor 
doi tineri. Ca atare, natura eternă — adăpost al perechii îndrăgostite — 
are rolul de a eterniza dragostea prin însăşi eternitatea ei. 

Ampla interogaţie retorică din finalul poeziei urmează unei 
pauze (şi cezuri) subliniate grafic de Eminescu, intenţia poetului 
fiind aceea de a realiza delimitarea între spaţiul visului şi cel al 
realităţii: „— Astfel de noapte bogată/ Cine pe ea n-ar da viaţa lui 
toată?”. Întrebarea include dramatic, condiţia geniului condamnat la 
nefericirea imposibilității de a proiecta iubirea idealizată peste 
realitatea amară. Epitetul „noapte bogată” sugerează fericirea visată 
de poetul damnat, capabil de sacrificiul suprem, asemenea lui 
Hyperion; însă, condiţionalul-optativ „n-ar da viaţa lui toată” 

exprimă tragica resemnare a poetului conştient de incompatibilitatea 
între iubirea onirică şi dureroasa realitate. „Muzica sferelor” este 
acum înlocuită de eufonia versurilor, coriambul, secondat de doi 
dactili şi un troheu, marcând tonul elegiac al eului liric. 

Temelor şi motivelor romantice cultivate în text, li se 
alătură această ipostaziere a femeii care urmăreşte modelul mitic al 
zeiței Isis — tip feminin benefic, polivalent, care devine catalizatorul 
transgresării timpului şi a spaţiului, ambele limitante pentru eul 
romantic expansionist. Poezia erotică a maturității va renunța, treptat, 
la această megalomanie romantică şi trist de ireală. (S. Marian) 

Analizează rolul elementelor de compoziţie într-un text 
poetic studiat, aparținând lui Mihai Eminescu (la alegere, două 
elemente dintre următoarele: titlu, incipit, secvențe poetice, relații 
de opoziție şi de simetrie, elemente de recurenţă). 


X Mihai Eminescu - Glossă 


În ansamblul creaţiei eminesciene, poezia Glossă are un 
caracter de excepție, prin faptul că nu mai reflectă aria ontologică a 
fiinţei şi a existenței, ci doar registrul moral al comportamentului, 
dictat de etica stoică. 

Termenul „glosă” are două accepții: a) comentariu pe 
marginea unui text, explicare a unui text sau cuvânt obscur („a 
glosa”=,a explica”; în limba latină, glossa înseamnă „cuvânt care 
necesită explicaţii”) şi b) denumire >a unei poezii cu formă fixă, 
precum sonetul, rondelul şi gazelul. 

Ca poezie cu formă fixă, glossa (formă metrică de origine 
spaniolă) este o construcție poetică de mare complexitate, organizată 
în jurul unei strofe-nucleu care introduce tema poeziei, dezvoltată 
ulterior într-un număr de strofe egal cu numărul versurilor din strofa 
temă. Fiecare strofă explică sau glosează în succesiune câte un vers, 
reluat la final (ca o concluzie), iar ultima strofă reproduce forma 
inversată a strofei întâi. 

Glossa eminesciană este un model de perfecțiune tehnică 
şi de coerenţă tematică. Grafia pe care o foloseşte Eminescu (Glossă) 
este preluată probabil prin intermediar german (Glosse) sau italian 
(glossa), singurele limbi moderne în care cuvântul apare scris cu 
dublu „s”. 

Titlul pe care îl dă Eminescu reflectă cele două accepții ale 
termenului: pe de-o parte, poezia are forma metrică a glosei, iar, pe 
de altă parte, este şi un comentariu (explicativ) dintr-o perspectivă 
înțeleaptă şi detaşată asupra condiției umane în general. 

Poezia Glossă, considerată de G. Călinescu o capodoperă a 
liricii eminesciene, a apărut în 1883. 

Discursul liric se organizează sub forma unui şir de 
u caracter moral și filozofic; prima şi ultima strofă care 
este o reluare a celei dintâi, în ordinea inversă a versurilor, conferă 
simetrie compozițională poeziei. Prin conținutul filozofic, prin 


reflecții c 


versurile-maxime, sentințe numite şi aforisme poetice, Glossa 


eminesciană se înscrie în categoria poeziei gnomice (din fr. 
gnomique, gr. gnomivos, derivat de la gnome - „păreri, sentințe”). 

i n Opera lui Mihai Eminescu, G. Călinescu analizează 
poezia în capitolul intitulat Clasicismul gnomic, evidențiind faptul 
că, în ultima lui etapă de creație, Eminescu a renunțat la 
subiectivitatea romantică în favoarea raţiunii, a judecății lucide şi a 
obiectivității — atribute definitorii pentru clasicism; „În ultima sa 
ipostază, poezia eminesciană de introspecție se sterilizează şi de ceea 
ce numim, de obicei, sentiment. Ea mânuieşte reprezentările cele mai 
descărnate, noțiunile sentimentelor, adică schema: lor. abstractă, ori 
idei de ordin teoretic.” Din acest motiv, textul face parte din lirica 
ideologică (G. Călinescu), lirismul Glossei - nemaiprovenind din 
provocarea sensibilităţii prin imagini artistice, fiind rezultatul unui 
tip de rostire detaşată şi sceptică a unor adevăruri generale ale vieţii. 

Prima strofă (strofa-temă) se- organizează pe tehnica 
perechilor de cuvinte, de propoziţii, de idei — mai ales a perechilor 
contrastante, antonimice: „Vreme trece, vreme vine, / Toate-s vechi 
şi nouă toate; /.Ce e rău şi ce e bine / Tu te-ntreabă şi socoate. / Nu 
spera şi nu ai teamă, / Ce e val ca valul trece; / De te-ndeamnă, de te 
cheamă, /⁄ Tu rămâi là- toate rece.” Versurile conturează două 
perspective pe care le adoptă poetul în meditaţia sa asupra condiţiei 
umane în Univers: a) o perspectivă filozofică, privind raportul timp- 
om şi b) o perspectivă morală, privind relația dintre om şi societate. 

Ideile fundamentale sunt exprimate printr-o enumerare de 
gnome (maxime, sentințe): meditaţia asupra timpului care curge 
ireversibil conducând implacabil ființa spre îmbătrânire, uzură şi 
moarte (Vreme trece, vreme vine”); succesiunea vechiului şi a 
noului, transformându-se continuu dintr-o formă într-alta („„Toate-s 
vechi şi nouă toate”); îndemnul moral adresat omului de a discerne 
între bine şi rău („Ce e rău şi ce e bine / Tu te-ntreabă şi socoate™); 
proclamarea nepăsării faţă de speranţele şi temerile oamenilor („Nu 

spera şi nu ai teamă”); caracterul efemer al lucrurilor („Ce e val ca 
valul trece”), tendința omului de a se läsa condus de tentaţiile vieţii 
(„De te-ndeamnă, de te cheamă”), atitudinea detaşată, contemplativă, 
apolinică, pentru a nu cădea în capcana spectacolului amăgitor al 
lumii (Tu rămâi la toate rece”). 

În strotele următoare, poetul face glosarea (detalierea 
explicativă) ideilor fundamentale, amplificând raportul iniţial dintre 
Nreme” şi „om”, pe trei planuri: al timpului inexorabil, al societăţii 
şi al omului, văzut ca ființă fragilă în faţa timpului, dar ca entitate 
gânditoare în Univers. În funcţie de aceşti termeni — cheie se 
structurează ariile de semnificaţie ale textului; aria timpului este 
marcată de prezenţa cuvintelor „vreme” (element de recurenţă, 
repetat de şase ori), „Clipă”, viitor”, trecut”, „prezent”; cea a 
societăţii — de substantivul colectiv „lume”, precum şi alţi termeni 
din aceeaşi sferă de referinţă: „de-o parte”, „ca la teatru”, „artă, 
măşti”, „piesă”, „actori”, „scenă”, „cărare” etc. şi aria omului, 
marcată de recurenţa pronumelui personal tu, ca şi de prezenţa 
formelor verbale de persoana a I-a singular: „te-ntreabă”, „socoate”, 
„nu spera”, „nu ai teamă”, „rămâi”, „ghici-vei”, „să taci” etc. 

Fiecare strofă (din strofele de mijloc) este construită pe o 
antiteză, fie între timp şi om (ceea ce corespunde perspectivei 
filozofice), fie între lume şi om (conturând perspectiva morală). Prin 
acest joc antitetic poetul propune o conduită etică, un cod moral ce 
guvernează viaţa. creatorului sau a omului superior (înțeleptul). 
Meditaţia asupra condiţiei creatorului şi a fiinţei umane în Univers şi 
societate, reflecţia asupra. timpului constituie temele filosofice ale 
poeziei eminesciene. 

Poetul valorifică precepte/idei din filozofia socratică, 
platoniciană şi stoică (strofa a doua), conform cărora individul 
trebuie să ducă o viaţă sobră, bazată pe rațiune, echilibru, cumpătare; 
omul trebuie să urmeze calea cunoaşterii de sine, a perfecţionării 
spirituale: „Tu aşează-te deoparte, / Regăsindu-te pe tine”. Versurile 
reflectă deviza filozofului grec Socrate, devenit dictonul lumii 
greceşti, înscris pe frontonul templului din Delfi: „Cunoaşte-te pe 
tine însuţi!”. Individul superior, având capacitatea de a discerne între 
aparenţă şi esenţă, între vremelnic şi durabil, va şti să se retragă din 

in a nn et de nene 
neînsemnate şi repede bea Pri yi intai ap Sai 
ate. Prin detaşare spirituală, prin judecata 
rece, omul se salvează de perspectiva durerii. De aceea, el nu trebuie 
„să încline” rațiunea în favoarea plăcerilor efemere și a fericirii 
iluzorii (strofa a treia): „Nici încline a ei limbă / Recea cumpăân-a 
gândirii / Înspre clipa ce se schimbă / Pentru masca fericirii”. 
Motivul central al poeziei este „lumea ca teatru”, reiterat în 
toate curentele literare, din Antichitate la Renaștere, de la clasicism 
până la romantism (strofa a patra). Lumea este văzută ca un teatru 
uriaş, pe scena căruia oamenii-actori poartă măşti diverse, practicând 
arta disimulării şi a oportunității. De aceea, poetul cere individului 
superior să nu devină un simplu actor, jucându-și rolul destinului pe 
scena cunoscută a vieţii, ci un „privitor ca la teatru”, îndemnând la o 
atitudine pasivă, contemplativă, la detaşarea de spectacolul amăgitor 
al lumii. Numai aşa, el poate să se abstragă din tumultul vieții şi să 
desprindă din mulțimea înfățişărilor scenice, binele de rău: „Tu în 
colț petreci în tine / Şi-nţelegi din a lor artă / Ce e rău şi ce e bine”. 
Strofa a cincea redă în versuri ideea schopenhaueriană a 
prezentului etern care contopeşte viitorul cu trecutul — „a filei două 
fețe”. În perspectivă filozofică, privind raportul timp — om, ultimele 
versuri ale acestei strofe exprimă îndemnul la meditaţia asupra 
zădărniciei tuturor eforturilor omeneşti: „Vanitas vanitatum et omnia 
vanitas” („Deşertăciunea deşertăciunilor şi toate sunt deşertăciune”). 
În strofa a şaptea-cu accente de satiră, se conturează ideea 
că peste puntea succeselor trec adeseori „mişeii” şi „nătărăii” 
prinzându-se în jocul efemer al gloriei. Îndemnul pe care-l exprimă 
poetul este: „Nu te prinde lor tovarăş: / Ce e val, ca valul trece”. 
Însumând norme de conduită, versurile alcătuiesc codul 
moral al înţeleptului caracterizat prin judecată dreaptă, detaşare, 
spirit contemplativ-apolinic. În opoziţie cu acesta, se conturează 
imaginea unei lumi prinse iremediabil în jocul tragic al voinţei de a 
trăi şi al dorinței de mărire și putere. 
Strofa finală, ce reia în ordine inversă, ideile din strofa 
temă, focalizează interesul asupra comportamentului social al omului 

(„Tu rămâi la toate rece”), care trăiește în curgerea inexorabilă a 
timpului/destinului: „Vreme trece, vreme vine...” 

Perspectiva filozofică îl determină pe Eminescu să propună 
o conduită umană îndreptată spre un alt tip de efort: spre unul de 
îmbogăţire a propriei lumi interioare, spre cunoaşterea de sine, care 
prin roadele ei poate să aducă salvarea şi ataraxia (starea de perfectă 
linişte sufletească, prin detașarea de frământările şi plăcerile lumii). 
Între trăirea frenetică, dionisiacă, acaparatoare şi alunecoasă şi trăirea 
luminoasă, contemplativă, apolinică, echilibrată şi obiectivă, poetul 
optează pentru cea de-a doua atitudine. 

Poezia Glossă se disociază de versurile de tinerețe ale lui 
Eminescu prin registrul clasic, armonios şi limpede. Discursul liric 
impresionează prin Simplitatea derutantă cu care sunt rostite 
adevăruri sub formă de maxime, aforisme. Eminescu nu foloseşte un 
lexic abstract, neologistic, caracteristic stilului filozofic. Aforismele 
lui sunt aproape întotdeauna construite cu mijloace specifice 
limbajului popular, principala sa sursă de inspiraţie lingvistică fiind, 
după cum însuşi poetul afirmă, „limba veche şi-nțeleaptă”. (L. S.) 

y Comentează particularitățile de limbaj 
expresivitate (imaginar poetic, procedee 


versificație) ale unui text poetic studiat aparțină gaz. ep 
Eminescu. parținând lui Mihai 


şi de 
artistice, elemente de 


Mihai Eminescu - Luceafărul 


Considerat suprema expresie a creaţiei eminesciene, 
poemul Luceafărul condensează, deopotrivă, gândirea, simţirea şi 
rostirea marelui poet, ilustrând ceea ce Noica numea un „model 
ontologic” aflat „în prelungirea sentimentului românesc al ființei” 
(Constantin Noica, Luceafărul” şi modelul fiinţei). 

Poemul este publicat pentru prima dată în 1883, la Viena, 
în Almanahul Societăţii Academice Social Literare „România 
Jună” şi are drept sursă un basm din folclorul românesc, Fata în 
grădina de aur, cules de Richard Kunisch. Unul dintre cercetătorii 
care s-au preocupat în mod special de manuscrisele eminesciene, D. 
Caracostea, identifica, pe marginea uneia dintre variante, o notă 
semnată de Eminescu prin care poetul preciza sursa poemului său 
Luceafărul: „În descrierea unui voiaj în ţările române, germanul K. 
(Kunisch) povesteşte legenda Luceafărului. Aceasta este povestea. 
Iar înțelesul alegoric ce i-am dat este că, dacă geniul nu cunoaşte nici 
moarte şi numele lui scapă de simpla uitare, pe de altă parte, însă, pe 
pământ, nu e capabil a ferici pe cineva, nici capabil a fi fericit. El n- 
are moarte, dar n-are nici noroc.” 

Sinteză epică, lirică şi dramatică, poemul reuneşte 
majoritatea temelor şi motivelor eminesciene, în cele 98 de strofe 
conturând patru tablouri, într-o alternanță a planurilor- teluric şi 
astral. Cel dintâi tablou (strofele 1- 43) se caracterizează printr-o 
tonalitate solemnă şi conturează împrejurările întâlnirii fetei de 
împărat cu Luceafărul. Această primă secvenţă textuală este 
receptată critic în relație imediată cu ultimul tablou: „Cu obsesiva 
subliniere a unei unicităţi ce pare absolută, primul tablou creează nu 
atât un spaţiu estetic de poveste, cât un statut excepțional întâlnirii 
din vis a celor două personaje, comunicării- prin descântec şi somn- 

a două nivele cosmice şi ontologice necomunicante: «A fost odată 
ca-n poveşti,/ A fost ca niciodată» ... «Şi era una la părinţi». 
Restituită destinului ei de chip al lutului (al materiei în veşnică 
trecere), Cătălina nu mai e încadrată, în ultimul tablou, într-un palat 
ce pare pustiu, în singurătatea odăii, nu mai e pusă în faţa imensei 
singurătăți a mării; spaţiul ei e acum cel al crângurilor, cu «şirul 
lung de mândri tei», sub dulcea ploaie a mulțimii de flori argintii ce 
cad «pe creştetele-a doi copii»»”. (Ioana Em. Petrescu, Eminescu şi 
mutaţiile poeziei româneşti). Tabloul al doilea (strofele 44-64) este 
proiectat în plan teluric şi înfăţişează într-o tonalitate ironică 
întâlnirea dintre Cătălin şi Cătălina. Cel de-al treilea tablou (strofele 
65-85) este ilustrarea romantică a călătoriei interstelare, cu elemente 
de pastel cosmic, conținând dialogul dintre Hyperion şi Demiurg, 
într-o atmosferă solemnă. Ultimul tablou (strofele 86- 98) marchează 
deplina deziluzie a lui Hyperion, iar planul teluric alternează cu cel 
astral. Percepția critică iluminează sensurile adânci ale secvenței de 
text: „Unicitatea rămâne atributul lui Hyperion. În vidul cosmic 
căruia îi dă forma lumii, nemuritorul Hyperion se descoperă 
prizonier al eternului său monolog, căci comunicarea - ca şi iubirea - 
e un început de moarte, este prezenţa în noi a ceea ce nu suntem, a 
celui străin nouă, a propriei noastre neființe.” (loan Em. Petrescu, op- 
cit.) i 

Dincolo de percepția pur structurală a poemului, critica 
literară şi-a focalizat atenția asupra elementelor de imaginar: 
„Fiecare e slobod să. interpreteze cum doreşte pe Hyperion. Ori 
Pluton, ori Orfeu, ori Arhanghelul Mihail, ori Satana, el nu 
simbolizează nici o concepție proprie cosmogonică, ci e un simplu 
mit. (...). Luceafărul- temă comună romantismului- e mintea 
contemplativă, apollinică, cu o scurtă criză dionisiacă, aspirând 
fericirea edenică a topirii în natură, care îi este refuzată prin faptul 
dilatării acelui epifenomen ce dă cunoaşterea mecanicii lumii, şi 
anume conştiinţa, în vreme ce Cătălina simbolizează obscuritatea 
instinctului înfrăţitor cu natura.” (G. Călinescu, Luceafărul) O altă 
interpretare propune; „Ce este Hyperion? Este hyper-ion, pe 
deasupra mergătorul în greacă, cel ce nu este fixat într-o condiție 
individuală, ca noi toți, ci care trece peste destinele noastre- cum trec 

aa ta d ma sa gene Bae 
generalitatea stabilă a celor] ri Mere re pi SE oeca 
Atata A alți aştri, ci rătăceşte ca o planetă (= stea 
rătăcitoare), în pura lui desprindere de orice.” (Constantin Noica, op. 
cit.) 

A Reflectare a lumii în conştiinţa estetică, imaginarul poetic 
insumează elementele cu ecouri profunde, cu semnificaţii adânci 
pentru creatorul textului. În Luceafărul se remarcă predispoziția 
specifică romanticilor pentru cadrul nocturn, cu întreaga suită a 
determinanților care s-ar putea defini printr-un termen împrumutat de 
la Bacovia, „noian de negru”: „corăbii negre”, „umbra negrului 
castel’, „negre vițele-i de păr”, „negru giulgi” ( potenţial 
corespondent cromatic pentru „vânăt giulgi” din strofa a 
şaptesprezecea), „greul negrei vecinicii”. Pe această structură de 
imagini se suprapune suflul înghețat al luminozităţii reci care taie 
„diametral” orizontul solitar al mării: „recile-i scântei”, „raze reci”, 
„farmecul luminii reci”, culminând cu asumarea propriului statut, 
etern şi glacial, din ultimul vers al poemului- „nemuritor şi rece”. 
Conturul "misterios al cadrului reuneşte şi celelalte reprezentări 
specifice imaginarului romantic în general, celui eminescian în 
special: bolțile castelului, atitudinea melancolică, visul, întâlnirea în 
crângul vrăjit, sub potopul florilor de tei. 

Cele două întrupări ale Luceafărului, din primul tablou, s- 
au bucurat de interpretări dintre cele mai interesante. Portretul din 
prima metamorfoză corespunde "zonei neptunice a poeziei lui 
Eminescu” (I. Negoiţescu, Poezia lui Eminescu), tânărul este 
înzestrat cu atributele zeului mărilor, Neptun, toiagul- trident şi 
trestiile: „Uşor el trece ca pe prag/ Pe marginea ferestrei/ Și ține-n 
mână un toiag/ Încununat cu trestii.” Reprezentarea cu sugestii 
plutonice din strofa a optsprezecea („lar umbra feței străvezii/ E albă 
ca de ceară-/ Un mort frumos cu ochii vii/ Ce scânteie-n afară.”), este 
puternic marcată în următoarea metamorfoză, din strofele 30- 33. 
Luceafărul apare acum asemeni unei zeități infernale, este încununat 
şi scăldat într-un neobişnuit soare nocturn, priveşte straniu ŞI 
concentrat, „ochii mari şi minunaţi/ Lucesc adânc himeric”. 

Zborul interstelar ilustrează deopotrivă trăsătura specifică 
romantismului de a contura aventuri în spaţii neobişnuite, ca şi 
remarcabila măiestrie a poetului în plasticizarea ideii de parcurgere 
fulgerătoare a timpului şi spaţiului. G. Călinescu raporta acest episod 
la întregul poem şi evidenția manifestarea atitudinii ataractice față de 
pământ în opoziţie cu elanul „dionisiac față de cosm”; forta 
deplasării desființează barierele timpului şi ale spaţiului. S-a 
observat, de asemenea, o poetică a negării, neantul e înfățișat prin 
termeni negativi, prin ideea de lipsă: „nu-i hotar”, „nici ochi”, „din 
goluri”, „nu e nimic”. Imaginea proiectată este copleşitoare, neantul 
se roteşte absorbindu-se în sine „de groaza propriului vid” (G. 
Călinescu, op. cit.). Mişcarea este inversă celei din Scrisoarea I, 
unde roiurile de lumi „sunt atrase în viaţă de un dor nemărginit”. 
(Marin Mincu, Luceafărul. Texte comentate) 

Tabloul cuplului terestru în cadrul romantic al crângului de 
tei în floare este un element de individualizare a imaginarului 
eminescian, specific mai ales eroticii de tinereţe; există o evidentă 
asemănare între ultima strofă din poezia Dorința şi catrenul 
„Miroase florile-argintii/ Şi cad, o dulce ploaie/ Pe creştetele-a doi 
copii/ Cu plete lungi, bălaie.” Receptarea critică a poemului propune 
înțelegerea acestui cadru euforic în care visează Cătălin şi Cătălina 
ca un cadru- limită al vieţii terestre, de unde începe orizontul 
infinitului, al mării. (Marin Mincu, op. cit.) 

Luceafărul este poemul sinteză a eminescianismului prin 
imaginar şi procedee artistice. Dintre figurile de construcție repetiţia 
este utilizată într-o multitudine de forme (în manifestarea ei 
sintactică). Reluate la început de vers, sub forma anaforei, cuvintele 
care deschid poemul au căpătat efect incantatoriu: „A fost odată ca-n 
poveşti/ A fost ca niciodată”... Un maxim efect muzical şi de 
semnificaţie generează - paralelismele + sintactice de tipul 
epanadiplozei: „Un cer de stele dedesupt/ Deasupra-i cer de stele”, 
„Din haos, Doamne,-am apărut/ Şi m-aş întoarce-n haos! Şi din 
repaos m-am născut/ mi-e sete de repaos.", „Când valuri află un 
mormânt/ Răsar în urmă valuri.”, „Un soare de s-ar stinge-n cer/ S- 
aprinde iarăşi soare.” Nu este întâmplătoare prezența acestui tip de 
repetiţie în tabloul al treilea, cel al zborului interstelar, în care vocea 

lui Hyperion şi res 


` ! pectiv a Demiurgului rostesc veritabile discursuri 
de factură gnomic 


ă; astfel se potențează ideile exprimate, iar replicile 
capătă Caracter retoric. Absolut interesantă este repetiţia de tip 
chiasm, „formă de simetrie sintactică pe care Eminescu a valorificat- 
o mult; ea se bazează pe repetarea, într-un paralelism cu termenii 
inversați, a aceleiaşi sintagme.” (Mihaela Mancaş, Limbajul artistic 
românesc în secolul al XIX-lea) Utilizarea chiasmului are ca efect o 
sonoritate armonioasă, ca şi manifestarea unei ritmici aparte a frazei, 
impunând o anume intonaţie: „Căci toți se nasc spre a muri/ Și mor 
spre a se naşte.” 

Sensul profund al poemului Luceafărul este susținut de 
figurile semantice (tropi). Epitetul, în manifestarea proprie creaţiei 
eminesciene, circumscrie în sfera sa de semnificație şi alte figuri, 
devenind epitet metaforic, sau oximoronic. Epitetul individualizator 
din prima strofă a reținut atenţia criticii literare prin laborioasa 
prelucrare de la originea sa: „„ Procesul de simplificare a expresiei 
poate fi urmărit încă de la începutul poeziei în calificarea eroinei. 
Până la urmă poetul a înlăturat metaforele botanice („Un ghiocel de 
fată”; „Un vlăstărel de fată”; „O dalie de fată”), zoologice („Un 
grangure de fată”, „O pasăre de fată”; „Un cănăraş de fată”) sau 
minerale („Un giuvaer de fată”), alegând din două adjective 
(„luminoasă” şi „frumoasă”) pe cel mai obişnuit în vorbirea curentă, 
superlativul „O prea frumoasă fată” (formele anterioare erau:"0 
luminoasă fată”, „O mult frumoasă fată”, „Un soi frumos de fată”). ( 
Al. Piru, Analize şi sinteze critice) 

Dintre epitetele metaforice se disting, prin frecvență în 
lirica eminesciană şi prin varietatea asocierii lexicale, epitetele din 
sfera luminozității, asemeni cunoscutei structuri „păr de aur”, din 
strofa a şaptesprezecea. În ansamblul poemului se remarcă un număr 
însemnat de epitete cromatice cu funcţie de portretizare: „negre 
viţele-i de păr”, „„marmoreele braţe”, „palid e la față”, „părul tău 
bălai”. 

Un loc aparte în creația eminesciană îl ocupă epitetul 
„dulce” ale cărui valori sunt analizate într-un studiu din volumul lui 
Edgar Papu, Poezia lui Eminescu, intitulat Concentrarea intensivă- 
Dulcele eminescian. In esenţă, acest epitete exprimă, potrivit 

to a arme temem 
nod y opții mele domn”, „Să ne privim 
nesățios şi dulce/ Toată viața”; „Sub raza ochiului senin şi negrăit de 
dulce”, „o dulce ploaie”. Epitetul oximoronic din strofa a opta- 
„recile-i scântei”, defineşte Luceafărul ca aparținând sferei celeste, 
având ca atribut răceala, puritatea şi strălucirea, în sensul ataraxiei 
din Glossă. 

Comparaţia, sub o formă dezvoltată, deschide poezia, fiind 
prezentă în strofa a doua: „Şi era una la părinți/ Şi mândră-n toate 
cele/ Cum e fecioara între sfinți/ Şi luna între stele.”; ideea unicităţii 
fetei de împărat capătă astfel maximă expresivitate. Chipul tulburător 
al Luceafărului în cea de a doua metamorfoză se individualizează 
prin aspectul excepțional, romantic, datorat  comparației 
abstractizante din strofa a treizeci şi doua: „Dar ochii mari şi 
minunați/ Lucesc adânc himeric/ Ca două patimi fără saț/ Şi pline de- 
ntuneric.” Un alt chip conturează comparația „Cu obrăjei ca doi 
bujori/ De rumeni...”, care prin caracterul ei facil sugerează însăşi 
superficialitatea personajului Cătălin. Sentimentul de copleșitoare 
însingurare a eroinei este potențat prin comparaţia „,...zilele îmi sunt/ 
Pustii ca nişte stepe.” Imaginile Luceafărului în percepția Cătălinei 
au ca fundament două comparații din sfera mistică: „O, eşti frumos, 
cum numa-n vis/ Un înger (un demon) se arată.” 

Un merit recunoscut al liricii eminesciene în inovarea 
limbajului artistic românesc ţine de structura metaforei. Metafora 
abstractizantă „El zboară gând purtat de dor” amplifică ideea de 
parcurgere rapidă a distanțelor interstelare. Sugestiile senzoriale din 
sfera sinesteziei asociază vizualul şi tactilul în structura „Și ochii 
mari şi grei mă dor/ Privirea ta mă arde.” 

Poemul întreg este construit, în spirit romantic, pe O amplă 
antiteză: „Luceafărul este, ca pluralitate de semnificaţii, o superbă 
meditație morală, o expoziţie dilematică, parabolă şi opțiune, un 
dialog în care nevoia de absolut şi sentimentul relativității se 
întrepătrund; o construcție în care, în cele din urmă, toate liniile 
converg precum în pictură într-un „punct de fugă”, nu în concret 
însă, ci undeva deasupra temporalului. Dar până la această limpezire, 


luceafărul «de sus»», «născutul din ape»», are asemenea muritorilor, 

nostalgia întoarcerii la origini. Simplificând discuţia, se deosebesc la 
Eminescu tendințe dihotomice nete: pe de o parte un impuls 
ascendent, tendință tradusă într-o obsedantă mitologie: astrală, de 
alta, o solicitare descendentă, de la astre către ««mişcătoarea mărilor 


singurătate», tradusă într-o mitologie neptuniană, acvatică.” 
(Constantin Ciopraga, Eminescu: acest Hyperion român) 

Alcătuirea poemului la nivelul versificației se regăseşte şi 
în La steaua, S-a dus amorul, Când amintirile. În Luceafărul cele 
98 de catrene au ritmul dominant iambic, cu versurile 1-3 având 
măsura de opt silabe şi versurile 2- 4, de câte şapte silabe (trei iambi 
sunt urmați de o silabă neaccentuată). Rimele sunt încrucişate, 
feminine la versurile pare, masculine la cele impare. „O asemenea 
alcătuire a versurilor a dat Luceafărului şi întregii sale constelații o 
vrajă şi un farmec anume (...) Nu există formă poetică mai potrivită 
tonului elegiac, blând nostalgic, pătruns de o tristețe fără nume şi 
soroc...” (Petru Creţia, Luceafărul) 

Demersul analitic având ca obiect un poem de amploarea 
şi complexitatea Luceafărului este asemănător privirii Cătălinei 
îndreptate cu încredere şi supunere spre astrul orbitor. Strălucirea 
creaţiei eminesciene îşi află maxima intensitate în textul care 
ilustrează în chip desăvârşit particularităţile de limbaj şi expresivitate 
specifice Operei Poetului. (C.C) 

Mihai Eminescu - Scrisoarea I 


| Contemplator al imensei scene a lumii, Eminescu reflectă, 
| în sens creator, în Scrisoarea I, soarta geniului, a fiinţei umane în 
| raport cu macrocosmosul. 

| Apărută la 1 februarie 1881, în Convorbiri literare, poezia 
ilustrează destinul „bătrânului dascăl”- ființa genială, raportat la 
timpul universal şi la cel efemer, uman. 

Compoziţional, poemul se structurează simetric, în cinci 
secvenţe: versurile 1-6 înfăţişează un cadru nocturn care declanşează, 
sub influenţa lunii, meditaţia de tip romantic asupra lumii; versurile 
7-38 cuprind tabloul spectacolului terestru şi uman, antitetic, 
diversificat, derizoriu, esenţializând către final portretul omului de 
geniu, care poate intui imaginea întregului univers; versurile 39-86 
cuprind tabloul cosmogonic, structurat în: a) haosul iniţial b) geneza 
şi c) sfârşitul lumii (extincţia, apocalipsa); versurile 87-144 surprind 
patimile umane, destinul omului de geniu şi satira pe tema condiţiei 
acestuia în societate. Poemul se încheie circular, cu reluarea planului 
meditativ iniţial, dominat de imaginea lumii, ochi cosmic oglindind 
singurătăţile terestre (versurile 145-156). 

Ca specie, Scrisoarea I este o satiră, alcătuită din două 
părţi distincte: prima are trăsăturile compoziționale specifice 
poemului şi prezintă meditaţia savantului asupra naşterii şi stingerii 
lumii, cea de-a doua parte este constituită ca un pamflet şi exprimă 
ironia sarcastică a eului liric la adresa năzuinţelor dascălului. 

Tema creaţiei este cosmogonia şi condiţia geniului, 
supratema fiind timpul. 

În secvenţa I se dezvoltă mai multe motive poetice: al 
nopţii, al lumânării, al ceasornicului, al lumii ce se substituie temelor 
timp şi vis. 

Luna este văzută ca o zeitate omniprezentă şi omniscientă, 
aflată sub zodia timpului universal, fără început şi sfârşit. Incipitul 
are, astfel, rolul de a introduce imaginea timpului bivalent (timpul 
individual: „Doar ceasornicul urmează lung-a timpului cărare” şi 
timpul universal, reprezentat aici prin metaforele „noaptea amintirii” 

ȘI „lung-a timpului cărare” ce constituie nesfârșitul, imuabilul). 
Cadrul romantic pare să anihileze simţurile poetului, izolat între 
pereții austeri ai unei odăi sărace, din „noaptea amintirii” ieşind 
dureri percepute doar „ca-n vis”, 

Lumânarea favorizează (după Gaston Bachelard) şi 
pregăteşte toate reveriile, Stingerea ei: „Când cu gene ostenite sara 
suflu-n lumânare”, echivalând cu o cufundare în somn, coincide cu 
apariția lunii. Aceasta, spre deosebire de lumina soarelui care 
dezvăluie totul, nu face altceva decât să sugereze contururi, mai mult 
învăluind decât dezvăluind. Ea îşi asociază inconştientul şi 
subconştientul, cărora li se datorează imaginea durerilor vitale şi 
îngropate de-a lungul vieţii: „o vecie-ntreagă scoate de dureri”. 

A doua secvenţă se deschide tot prin prezenţa lunii (într-o 
invocaţie), simbol al castităţii, al purității, sugerate prin sintagma 
„lumina ta fecioară”. Treptat, ochiul poetului se substituie metaforic 
ochiului selenar. Acesta urmăreşte un grandios şi tragic spectacol. 
Viziunea este panoramatică (dinspre departe spre aproape). Sub 
lumina egalizatoare a lunii, scânteiază pustiuri şi codri, mări 
nesfârşite şi țărmuri înflorite, cetăţi şi case, unde „frunţi pline de 
gânduri” meditează, ca şi poetul, asupra destinului uman. Sunt 
identificați, ca tipuri umane, regele, cerşetorul, filfizonul, 
războinicul, gânditorul, din rândul lor detaşându-se chipul bătrânului 
dascăl. 

Atât de diferiți în destinul lor social, toți sunt, însă, 
urmăriţi de „geniul morții”: slabi şi puternici, geniali şi neghiobi. (Se 
poate observa construcţia întregii secvențe pe baza antitezelor, care, 
în viziunea eminesciană „fac viaţa”). Sub o- înfăţişare modestă, 
insignifiantă apare bătrânul dascăl, ipostază a omului de geniu. El 
este un vizionar care ştie toate tainele universului, imaginația lui 
fiind făuritoare de lumi: „sub frunte-i viitorul şi trecutul se 
încheagă”, pentru gândirea sa neexistând limite spaţiale şi temporale. 
La baza sistemului gândirii sale se află concepția pitagoreică asupra 
universului, a naşterii lui dintr-un număr-unu. Om superior, izolat de 
viața comună, bătrânul se sustrage preocupărilor obişnuite, 
superficiale ale oamenilor: „îşi înfundă gâtu-n guler şi bumbacul în 
urechi”, fiind, prin gândire, un stăpân al universului. 

În a treia secvență este imaginată cosmogonia, după 
modelul Oferit de Imnul creațiunii din Rig-Veda. După afirmaţia lui 
Mihai Drăgan, imaginea realizată de Eminescu este una „grandios 
mitică”, el imaginându-şi cum va fi arătat la începuturile lumii 
haosul originar, Poetul recurge la tonul unei povești sacre, prin 
intermediul locuţiunii adverbiale de timp „la-nceput...”. Figura de stil 
dominantă este antiteza, care subliniază categoriile antinomice din 
care s-a născut Universul. Starea de dinaintea Genezei este una de 
haos, de totală nedeterminare, increatul fiind redat prin câteva 
concepte negative: „neființă”, „nepătruns”, „ascuns”. Haosul este 
indefinit („prăpastie”, „genune”, „noian întins de ape”), lipsit de 
lumină, fără conştiinţă de sine („n-a fost lume pricepută şi nici minte 
s-o priceapă”), dominat de neclintirea absolută („şi în sine împăcată 
stăpânea eterna pace”). Tabloul se organizează în jurul conceptului 
poetic de neființă, aceasta putând fi interpretată ca fiind opusul 
ființei, non-ființa („materia nediferențiată, nedeterminată, ce n-a 
căpătat încă formă” - C. Noica) sau , în viziunea loanei Em. Petrescu, 
„ființa ce nu moare”, ființa care creează lumea pentru a se 
autocunoaşte. 

Sursele expresivităţii acestui tablou pre-cosmic sunt după 
T. Vianu: „seria eclatantă de antiteze, obținute prin negarea 
cuvântului anterior prin particula negativă (<ființă», «neființă», 
«pătruns», «nepătruns»), prin varierea diatezei («nu s-ascundea», 
«era ascuns»), prin alternarea modurilor («de văzut», «să-o vază»), 
prin derivarea deosebită a aceleaşi rădăcini («împăcată», «pace»)”. 
Inceputurile lumii sunt subliniate într-o metaforă abstractă: „pătruns 
de sine însuşi odihnea cel nepătruns”; pacea eternă a acestui increat 
este tulburată de mişcarea, de energia unui punct creator („germene 
de aur” în mitul indian), care face din haos „mumă”, iară el devine 
Tatăl: „Punctu-acela de mişcare, mult mai slab ca boaba spumii/ E 
stăpânul fără margini peste marginile lumii”. Prin energie „negura 
eternă” se desface în făşii, apar galaxiile, soarele, sistemele solare, 
pământul şi lumea. Voința oarbă de a trăi (Schopenhauer) apare aici 
sub forma „dorului nemărginit de viață”. După Ioana Em. Petrecu, 
„dorul nemărginit” este „apetitul divin, dorința fiinţei divine care 
creează lumea dintr-o necesitate de autocunoaştere”. 

[+] 

di In acest spectacol grandios, poetul introduce un mic pasaj 
antitetic, anticipând astfel satira din următoarea secvenţă a poemului. 
Astfel, lumea este alcătuită din „microscopice popoare”, iar oamenii 
nu sunt decât „musti de-o zi pe-o lume mică de se măsură cu cotul”, 
uitând că lumea se poate dezintegra în orice moment. Viaţa apare, în 
numeroase rânduri la Eminescu, ca „vis al morţii eterne” (Memento 
mori, Împărat şi proletar), motiv preluat prin intermediul lui 
Schopenhauer de la Calderon de la Barca, autor al piesei La vida es 
suerilo. 

Stingerea universului (apocalipsa, extincţia) survine, în 
viziunea poetului prin moartea soarelui („Soarele, ce azi e mândru, el 
îl vede trist şi roş/ cum se-nchide ca o rană printre nori întunecoşi”) 
urmată de o prăbuşire a întregului univers, dispariţia stelelor, 
întunecarea orizonturilor cosmice, anihilarea timpului 
„ceasornicelor”, a timpului fizic, măsurabil: „Timpul mort şi-ntinde 
trupul şi devine vecinicie.” 

Secvența a IV-a, satira socială, este vehementă, poetul 
demontând mitul posterităţii. Obiectul satirei este indiferența mascată 
la adresa geniului şi minimalizarea a tot ceea ce depăşeşte nivelul 
comun de înţelegere. 

Umanitatea mediocră este incapabilă de a promova 
valorile. Opera savantului nu va fi altceva decât un pretext pentru 
manifestarea mediocrităţii, a orgoliului nesăbuit al unor oameni 
comuni. Dacă „unul e în toţi, tot astfel precum una e în toate” şi 
„deasupra tuturora se ridică cine poate”, geniul se va pierde, neştiut 
de nimeni „ca şi spuma nevăzută”. Speranţele lui că omenirea îi va 
recunoaşte meritele sunt deşarte, pentru că primează interesele 
meschine şi dorinţa de mărire. Ceea ce va conta pentru ceilalți va fi 
doar „biografia subţire” şi viaţa plină de „păcate? şi de „vină”: 
„oboseala, slăbiciunea, toate relele ce sunt/ Într-un mod fatal legate 
de o mână de pământ.” l 

Secvența a V-a este o revenire simetrică la prima secvență, 
o întoarcere la cadrul iniţial, tonul fiind unul elegiac. Apare, din nou, 
imaginea diferențiată a celor două planuri, terestru şi cosmic. Luna 
îşi revarsă aceeaşi lumină, „iniştita ei splendoare”, impasibilă, rece, 
obiectivă referitor la soarta schimbătoare a lumii, la spectacolul 


36 


uman. Ea, depozitarul memoriei ancestrale, la fel de. veche ca 
universul, posedă toate enigmele prin. „voluptoasa ei văpaie” 
(metaforă a vrajei emanate din înălţimi). 

Limbajul poetic combină elementele vechi, populare, 
regionale şi arhaice („sara”, „ceasornicul”, „cărare”, „odaie”, 
„vecinicie”, „izvoară”, „fereşti”, „mâne”, „osebite”, „colb”, 
„neroadă”) cu expresii intelectualizate, neologisme . („univers”, 
„eternă”,  „enigmă”,  „pedant”,  „tomuri”, ironie”, + „fatal”, 
„biografie”). Particularitatea : stilistică a textului este specific 
romantică prin viziunea antitetică asupra. lumii (opoziții sintactice, 
antonime, derivare negativă). 

Plasticizarea ideilor se realizează prin epitete („gene 
ostenite”, „lumina fecioară” , „ţărmuri înflorite”, „eterna pace”, 
„tomuri brăcuite”), comparații („Precum Atlas în vechime sprijinea 
cerul pe umăr/ Aşa el sprijină lumea şi vecia într-un număr”, „ca o 
mare făr-o rază”, „precum pulberea se joacă”, „ca şi frunzele de 
toamnă”, „ca şi spuma nezărită”, „ca o ironie”), personificări („luna | 
varsă voluptoasa ei văpaie”, „codrii ascund în umbră strălucire de | 
izvoară”, „timpul mort şi-ntinde trupul”), metafore („lung-a timpului 
cărare”, „noaptea amintiri”, „urna sorții”, „roiuri luminoase”, „muşti 
de-o zi”), enumeraţii („fie slabi, fie puternici, fie genii ori neghiobi”, 

„lumea, lună, soare şi stihii”). | ENE 

Referitor la versificaţie, măsura este amplă, de 16 silabe, 
evidențiind tonul solemn; rima este pereche şi ritmul trohaic, 
susţinând atât meditaţia, cât şi retorismul şi sarcasmul satirei. 

Creaţie poetică de referinţă, Scrisoarea I confirmă geniul 
eminescian, gândirea sa modernă şi vocaţia Absolutului. (S. M.) 

Nustrează conceptele operaționale temă şi motiv literar 


pe baza unei poezii romantice studiate, aparținând lui Mihai 
Eminescu, 


Mihai Eminescu - Revedere 


Potrivit dicționarului Larousse, tema (gr. thema) 
reprezintă „subiectul, materia de dezvoltat” sau „subiectul privilegiat 
al unui artist, al unui scriitor, al unei epoci”. Din perspectiva 
Dicţionarului de termeni literari, aceasta implică un număr de 
situații reductibile la „o schemă foarte generală, care poate să apară 
în mai multe opere şi care primeşte în fiecare operă o culoare ŞI O 
interpretare particulară”. 

Generalizând, tema se poate defini drept un aspect esenţial 
al existenței, transfigurat artistic într-o creaţie literară. Din această 
perspectivă privind lucrurile, se consideră că numărul temelor este 
relativ limitat (viață, moartea, istoria, natura, timpul, iubirea, condiția 
omului de geniu etc.). Evident, valoarea unei opere nu ţine, în primul 
rând, de tema aleasă, ci de modul original în care aceasta este tratată 
de către un artist sau altul. Nu este însă mai puţin adevărat că marile 
realizări ale literaturii naționale şi universale, capodoperele, tratează, 
de obicei, teme care implică aspecte fundamentale ale existenței. 
Opera devine astfel un răspuns al artistului, ca individualitate 
creatoare, ca reprezentant al unei epoci istorice sau al unei orientări 
estetice la o problematică sau alta. 

Fără a absolutiza, este “evident faptul că, în decursul 
timpului, curentele literare s-au individualizat şi prin preferința 
pentru anumite teme. Spre exemplu, numeroase creaţii ale 
clasicismului antic greco-latin surprind măreţia omului în lupta cu 
destinul potrivnic. În cadrul clasicismului francez, sunt ilustrate teme 
general-umane, precum lupta dintre pasiune şi datorie, pe când 
romanticii descoperă natura şi istoria. 

Motivul (lat. motivus) este elementul prin care se 
concretizează tema, „unitate structurală minimă, constând dintr-o 
situaţie tipică, având o semnificaţie şi putând prilejui trăiri şi 
experienţe exprimate într-o formă simbolică” (Dicţionar de termeni 
literari). În planul literaturii acesta a fost preluat din domeniul 

muzicii şi al picturii. Comparătiv cu tema, motivele cunosc o 
diferenţiere sensibilă în funcţie de genuri, specii sau curente literare. 
Spre exemplu, motive tipic romantice, prezente Şi în creaţia 
eminesciană, sunt luna, lacul, teiul, salcâmul, codrul, stelele, floarea 
albastră, dealul, izvorul etc. Preluat, de asemenea, din muzică, dar 
cultivat frecvent în operele literare este laitmotivul, considerat un 
motiv esenţial care se repetă frecvent în contextul unei creaţii cu 
scopul de a sublinia anumite semnificaţii profunde ale acesteia. 

Poezia Revedere a fost publicată în numărul din 1 
octombrie 1879 al revistei Convorbiri literare. Este o creaţie în 
metru popular care, potrivit exegeţilor, include fragmente dintr-un 
text mai vechi (1875), intitulat Oliolio codruțule. 

De la început, cercetătorii au remarcat frecvent simplitatea 
înşelătoare a textului. Astfel, -din perspectiva lui G. Călinescu, 
Revedere este „poezia care, cu cea mai firească înfăţişare poporană 
cuprinde cele mai înalte idei culte...Codrul vorbind este un mit 
desăvârşit, fiindcă simbolul poetic pe care-l conţine (inerția, indife- 
rență a speţelor) stârneşte peste tot procesul intelectual” („„Opere”, 
vol. 13). În acelaşi sens, Alain Guillermou (Geneza interioară a 
poeziilor lui Eminescu) observă „această formă voit simplă”. 

Referitor la temă, tot Alain Guillermou consideră că este 
una general-umană, „opoziţia profundă între viaţa pasageră a omului 
şi permanenţa naturii”. 

În acelaşi sens, D. Caracostea consideră că invocaţia 
retorică din finalul poeziei („apostrofa”, cum o numeşte el) „este un 
prilej de a afirma contrastul: dintre codru, mare, râuri, lună, soare şi 
izvoare, care cum au fost aşa rămân şi trecerea omului” (Arta 
cuvântului la Eminescu). 

Pe de altă parte, D. Popovici (Poezia lui Eminescu) este 
de părere că tema, reluată şi în alte poezii este „carpe diem”, la care 
alți cercetători adaugă fortuna labilis sau fugit irreparabile tempus. 

Ca structură, textul este realizat sub forma unui dialog 
imaginar intre om (eul poetic) şi natură (codrul), între etemer şi 
etern. După cum s-a observat, planul uman este mai concis și 
interogativ, pe când planul naturii este mai dezvoltat şi afirmativ. 
Această organizare impune, în chip firesc oO serie de motive; 
subsumate fiecărui plan, dar care se dezvoltă în strânsă legătură, 

armonic. Astfel, planul uman include motive precum lume, femeile, 
om, pământ, pe când celălalt, al eternității, este constituit din codru 
stele, marea, râuri, izvoare, soare, lună. 

Întâlnirea dintre om şi codru se realizează sub semnul 
curgerii implacabile a timpului, resimţită cu intensitate de către eul 
liric. Primul vers care conţine două aliteraţii, fixează tonalitatea 
generală a textului, una profund elegiacă: „Codrule, codruţule, ce 
mai faci drăguţule?”. Ca şi în alte creaţii eminesciene, existenţa 
umană presupune rătăcire, o nesfârşită pribegie. Sugestive în acest 
sens sunt verbele la perfect compus „m-am depărtat” şi „am îmblat”. 
In consecinţă, reîntâlnirea cu codrul, simbol al naturii veşnice, 
provoacă o bucurie profundă, exprimată prin diminutive 
(„codruţule”, „drăguţule”) sau repetiţie („codrule, codruţule”). Iluzia 
unei posibile comuniuni (sugerată în primele trei versuri) este, însă, 
repede reprimată pentru că existenţa umană se desfăşoară pe cu totul 
alte coordonate. E de observat, în acest sens, trecerea de la formele 
verbale de persoana a doua, singular şi plural („ne-am văzut”, „m-am 
depărtat”), la cele de persoana întâi, singular, dip finalul strofei, 
sugestie: a incompatibilităţii dintre cele două planuri „m-am 
depărtat”, „am îmblat”). 

Ideea de curgere a timpului, de destin implacabil, este 
exprimată în text prin repetiţia adjectivului multă, asociat 
substantivelor nearticulate vreme şi lume, prin utilizarea perfectului 
compus au trecut, a adverbului când plasat, de două ori, la începutul 
versurilor. 

O atare înţelegere a rosturilor existenței exclude 
manifestările sufleteşti extreme. T. Vianu observă, în acest sens, „0 
opoziţie neantagonică între om şi natură, care nu provoacă poetului 
un sentiment al singurătăţii morale sau al teroarei” (Opere, vol. 3). 
Este aici, mai degrabă, o ilustrare a tragicului senin („0 categorie 
aparte a esteticului înlăuntrul căreia românii se vor ilustra strălucit”), 
concept formulat iniţial de Pavel Bellu şi teoretizat apoi de către Paul 
Anghel în studiul Balada despre «a nu fi» din volumul Nouă arhivă 
sentimentală. Este o ipostază prin care autorul caracterizează 
atitudinea ciobanului mioritic, dar care acoperă zone întinse ale 
literaturii naţionale, începând cu mitropolitul Dosoftei şi Neagoe 
Basarab şi ajungând până la Eminescu, Sadoveanu sau Blaga. 

Tragicul tine, evident, de esența condiției umane, pe când seninătatea 
presupune o înțelegere superioară a rosturilor existenței. 

Dacă planul uman, implică, în prima strofă, o permanentă 
evoluție a sentimentelor, planul naturii rămâne sub semnul 
echilibrului, al indiferenței. În opoziție cu omul, existența codrului 
este plasată sub semnul eternității. Interjecția „ia” şi pronumele 
personal „eu” realizează, de la început, o disociere netă. De 
asemenea, verbul „fac”, la prezent, repetat, accentuează senzaţia de 
mişcare eternă, egală, monotonă, care exclude ideea de schimbare. 
Elementul lexical esenţial în acest context este locuţiunea adverbială 
de mult care proiectează existenţa naturii într-o ordine mitică pentru 
că de mult exclude categoric ideea unui început sau al unui sfârşit, 
fiind sinonim, în acest caz, cu de totdeauna. 

Eternitatea naturii presupune succesiunea anotimpurilor 
(iarna, vara), acţiuni previzibile, repetabile. E o natură dinamică, 
plină de viaţă, simbolizată prin juxtapunerea verbelor de mişcare la 
modul gerunziu: „rupând”, „astupând”, „troienind”, „gonind”. Ideea 
esenţială în aceste versuri este aceea că natura eternă îşi subsumează 
în chip firesc tot ceea ce înseamnă viaţă, deci şi aspectele perisabile 
sugerate de motive precum crengi, cărări, cântări etc. Observaţia lui 
G. Călinescu din Istoria literaturii române... este, din acest punct de 
vedere, exactă: „Eminescu nu este, cum se zice de obicei, un poet al 
naturii, al decoraţiei vegetale, sau e departe de a fi numai atât. 
Conceptul nostru de natură (estetic) provine din întărirea elementului 
inert în paguba celui viu. Eminescu nu e nici măcar un descriptiv şi 
toate imaginile lui, puse laolaltă, ne dau o natură săracă. Natura lui e 
o entitate metafizică, materia în veşnică alcătuire” (subl. ns., C. B.). 
Această „entitate” dobândeşte, în concepţia eminesciană, o anume 
identitate. Acelaşi G. Călinescu observă că "prin ridicarea Dunării la 
valoare absolută, un element al rolului nostru însuşi devine 
mitologic”. i 

Ideea este nuanţată şi de alţi exegeţi ai operei poetului. 
Petru Zugun (M. Eminescu — fascinația izvoarelor cuvântului), 
consideră că în acest proces de autohtonizare mai important este 
motivul doinei, integrat, în concepţia autorului, „în ciclul cosmic, 
împreună cu elementele lumii fizice, dobândind, deci, ea însăşi o 
valoare şi o importanţă universală...”. Creaţie specific românească, 


41 


doina se încadrează în durata eternă a 


firesc, elementului uman, astfel încât „,... noi înseamnă nu numai 
codrul, elementele cosmosului etc., în general, ci şi cei care cântă 
doina pe care codrul o ascultă de mult timp, tot atât de mult ca şi de 
când ascultă viscolul iarna şi vede stele scânteind pe lacurile lui. 
Deci, nu numai natura, în general, şi nu numai un anumit spaţiu fizic 
sunt eterne, ci, în Revedere sunt concepute ca eterne şi o anumită 
creaţie spirituală — simbolizată prin doină — a unei anume 
colectivităţi şi, desigur, însăşi acea colectivitate”, 

Tentantă, chiar seducătoare, ideea nu poate fi argumentată 
în mod convingător. Principalele motive din strofa a doua, iarna, 
viscolul, crengile, vara, doina, izvorul etc., nu fac decât să 
accentueze opoziţia etern-efemer, fapt remarcat constant în decursul 
timpului. Astfel, Ion Negoiţescu (Poezia lui Eminescu), vorbeşte de 
„permanenţa cosmosului, ca idee, în contrast cu ritmul curgerii, al 
trecerii”, sau: „codrul este eternitatea, forma fixă care depăşeşte 
fenomenele multiple ale vieţii prin abstragerea lui în atemporal” 
(Dimitrie Popovici - op. cit.). 

În ultimele două strofe, discursul liric se esenţializează, 
dobândeşte accente gnomice. Din perspectiva omului, natura 
presupune o curgere eternă, domoală, egală, în afara determinărilor 
temporale. Elementele lexicale centrale sunt, în acest context, 
epitetul „line”, substantivul nearticulat „vreme”, asociat verbelor la 
prezent „trece” şi „vine”, adjectivul „tânăr” şi verbul „întinereşti”, 
simbolizând ideea de regenerare perpetuă („tot mereu întinereşti”). 

Finalul poeziei reia, într-o formă. amplă, aceeaşi idee a 
opoziţiei dintre perisabil şi etern. Codrului (noi, plural al 
majestăţii”) i se asociază, deopotrivă, într-o impresionantă sinteză, 
elementele terestre şi cosmice, care ţin de esenţa sa imuabilă: „lar noi 
locului ne ţinem/ Cum am fost, aşa rămânem”. De aici senzaţia de 
echilibru, de linişte impresionantă. În antiteză, omul rămâne sub 
semnul unei predestinări tragice, a condiţiei de „trecător, pe pământ 
rătăcitor”. (C. B.) 


naturii şi se asociază, în chip 

| Analizează  particularităţile de structură şi de 
| expresivitate, caracteristice simbolismului, prin referire la o 
| poezie studiată. 


X George Bacovia - Lacustră 


Considerat „epilogul poeziei bacoviene” (Daniel Dimitriu, 
Bacovia), textul Lacustră ilustrează, structural gi expresiv, 
caracteristicile simbolismului. Demersul poetic exploatează în 
această creație forța de sugestie a unor motive simboliste- 
inadaptarea, refuzul realității  dezagreabile, implicit, relația 
individului cu moartea (spiritului sau a materiei). 

Publicată iniţial în revista Viața nouă, în 1903, inclusă 
„apoi în volumul de debut, Plumb (1916), poezia Lacustră deschide 
un orizont generos de interpretare, pornind de la titlu. Prin raportare 
la sensul propriu, termenul lacustră denumeşte o locuință din 
perioada preistorică ridicată pe stâlpi, la suprafața apei. Utilitatea 
acestui tip de locuinţă consta în evitarea atacului sălbăticiunilor sau 
al oamenilor ostili, iar comunicarea cu uscatul se realiza prin 
intermediul unui pod mobil, ridicat pe timpul nopţii. Sensul de 
adâncime al titlului trimite la ideea de î însingurare, de izolare şi de 
regresie temporală, în preistorie. 

Asocierea structurală a poeziilor Plumb şi Lacustră este 
justificată, întrucât textele se dezvoltă pe două planuri, unul exterior, 
înregistrând dezagregarea naturii, respectiv un plan interior, marcat 
de obsesia singurătăţii, copleşit de spaimă, deznădăjduit. Cele două 
planuri intră în corespondenţă, ilustrând astfel un principiu simbolist 
cunoscut. Construcţia poeziei Lacustră se caracterizează prin 
| rigoare, cele patru strofe se constituie în tot atâtea secvenţe lirice 
formând o structură echilibrată, muzicală, prin reluarea în calitate de 
refren a primei strofe în poziţie finală, cu versul al doilea modificat 
semnificativ. 

Retorica simbolistă presupune construcție pentru a pune în 
valoare simbolul, spre a reface, prin intermediul corespondenţelor, 
unitatea fragilă a universului. În plan exterior, poezia Lacustră 
surprinde pustiirea universală sub efectul apei, element devastator în 

„d 


“fundamental al limbaj 


lirica bacoviană. Decorul exterior 
lumea materială şi cea 
confuză de timpuri 


este rezultatul unei simbioze între 
proiectată de halucinație, generând o rețea 
despărțite de „un gol istoric”, Principiu 
ului poetic modern, ambiguitatea adânceşte 
percepția, menține anxietatea în raport cu un orizont necunoscut, 
indeterminabil. În acest univers ostil, atins de o maladie incurabilă, 
omul bacovian este o „ființă solitară, captivă într-un peisaj ce pare 
sortit prăbuşirii definitive” (Ion Pop, Jocul poeziei). Universul 
interior stă sub semnul disconfortului existențial. Copleşitoarea 
tristețe simbolistă inundă eul din Lacustră ca efect al plânsului 
naturii; ploaia melancolizează, ca pretutindeni în poezia bacoviană, 
„incitând la meditaţie asupra timpului care cade picătură cu picătură 
din orologii naturale” (Cristian Livescu, Scene din viața imaginară). 

Durata apăsătoare, senzaţia de potop delirant prinde contur 
prin adjectivul din structura „de-atâtea nopţi” cu care începe poezia. 
Prima secvenţă textuală configurează sugestia sonoră prin repetarea 
în două versuri a verbului „aud”, cu nuanţă obsesivă. Jalea universală 
este resimțită acustic, „aud materia. plângând”. În spiritul 
simbolismului, stările naturii se reflectă în structura interioară 
individuală, eul pasiv este subjugat de singurătate: „Sunt singur şi mă 
duce-un gând/ Spre locuinţele lacustre”. Destinația mentală „spre 
locuinţele lacustre” închide un orizont acvatic nelimitat spre a oferi 
adăpost; în egală măsură, însă, lacustra este simbolul recluziunii şi al 
regresiei temporale. O interpretare inedită a acestor versuri 
imaginează ploaia ca pe o închisoare, cu gratii vagi, lichide, din care 
evadează eul poetic (Şerban Foarţă, Afinităţi selective), evaziunea în 
spaţii îndepărtate este o aspirație proprie poeţilor simbolişti. 

O incursiune în coşmar se insinuează în a doua secvență 
poetică. Adverbul „parcă” şi verbul „se -pare” menţin impresia de 
confuz, nedefinit; astfel, poezia este simbolistă şi prin cultivarea 
vagului. Somnul într-un orizont lichid, conturat de cuvintele „ude”, 
„val”, „mal”, evocă un stadiu primar al evoluţiei, asemănător celui de 
dinainte de naştere. Ecoul nesiguranţei, al angoasei, este tremurul 
brusc „tresar din somn”, Metaforă a comunicării, podul se impune a 
fi ridicat, „tras de la mal”, cu intenția evidentă a refuzului oricărui 
contact cu o lume potrivnică. Într-o posibilă „sintaxă a peisajului 

bacovian, podul este „conjuncția” (Şerban Foarţă, op.cit.) care 
conferă sens, iar absenţa sa izolează individul, transformă lacustra 
într-o insulă pe când eul capătă aspectul unui Robinson. 

Neantul spaţial, „gol istoric”, semnifică deopotrivă 
surparea incontrolabilă şi extenuarea. Golul a fost decodificat şi ca 
un ne-timp, printr-o apropiere de Eminescu- ,...vremea- ncearcă în 
zadar/ Din. goluri a se naşte”. Se înregistrează o suprapunere 
temporală, („Pe-aceleaşi vremuri mă găsesc...”), sub impactul căreia 
eul şi lumea se năruie: „Şi simt cum de atâta ploaie/ Piloții grei se 
prăbuşesc.” Cu o sensibilitate specifică nevrozelor întreţinute de 
ploile imaginarului simbolist, manifestările stihiale sunt resimțite 
acut. După structura care puncta necuprinsul nopţilor ploioase, „de- 
atâtea nopţi”, senzaţia de abundență a apei atinge exasperarea în 
versul conţinând o reluare aceluiași adjectiv, de astă dată cu forma de 
singular „de-atâta ploaie”. Imaginea prăbuşirii stâlpilor de susținere 
reconstituie „imixtiuni ale conştiinţei în tenebră sau ale tenebrelor în 
conştiinţă” (Ion Caraion, Sfârşitul continuu). Căderea în neant 
conotează o dezarticulare a identităţii, o pierdere a sinelui. S-a 
remarcat o evidentă tendință a materialităţii din lirica bacoviană de a 
cădea, coborî, aluneca în jos; prăbuşirea este punctul maxim al 
acestei mişcări descendente. Un inventar al revenirii lexemului 
„greu” în versurile lui George Bacovia relevă gradul sporit de 
expresivitate, apreciabila sa încărcătură de semnificaţie („frunze 
grele” în Nervi de toamnă, „grele tălăngi” în Plouă, „tăcerea grea” 
în Monosilab de toamnă); aşadar, structura „piloții grei” subliniază 
apăsarea, impasul, tensiunea resimțită de eul defensiv sub potopul 
necruţător. SE 

Rigoarea construcției poetice este remarcabilă, poezia 
formează o buclă, un posibil cerc din care nu se poate evada, un 
orizont închis, prin reluarea versurilor 1, 3 şi 4, din prima strofă, în 
ultima. Nu poate fi ignorată, însă, modificarea versului al doilea, 
„Tot tresărind, tot aşteptând...”, peisaj interior devastat, marcat de 
spasmul nevrotic, de neliniște şi chinuitoare speranță. Repetarea 
celor trei versuri conferă strofei caracter de refren, având funcția de 
condensare şi închidere a textului. Ca procedeu din sfera 
muzicalităţii, refrenul este o sursă de expresivitate de factură 

simbolistă. Văzută altfel, „strofa din urmă n-o repetă (cu unele 
modificări) pe cea dintâi, ci e (cu unele modificări) aceeaşi strofă- ca 
într-o mare tautologie, ca într-un cerc vicios fără speranţă...” (Şerban 
Foarţă, op. cit.). 

Lacustră este o poezie a obsesiei acvaticului strivitor în 
care suprema putere aparține apei. Numeroase interpretări au 
evidențiat plurivalența termenului; apa figurează irevocabilul, are 
caracter fatal, este „epifania urgiei timpului, clepsidra definitivă” 
(Gilbert Durand, Structurile antropologice ale imaginarului). Apa 
ostilă, apa neagră, apa tristă, conotează o amară invitație la o 
călătorie fără de întoarcere. Toate interpretările poeziei converg spre 
o maximă Valorizare a motivului apei: „formă nedeterminată, 
presiune, eroziune, mediu incolor, forță insinuantă, concretețe slăbită 
şi, bineînţeles, ploaie, element care pune lumea sub semnul 
anonimatului, al urâtului şi al bolii.” (Daniel Dimitriu, op. cit.). S-a 
evidenţiat, de asemenea, faptul că apa devine o invitaţie la moarte, la 
desăvârşirea aşa-numitului „complex al Ofeliei” (în sensul lui Gaston 
Bachelard, L`eau et les rêves). 

Structura prozodică a textului este subordonată sensului şi 
stă sub pecetea muzicalității simboliste. În Lacustră Bacovia 
propune o variantă necunoscută până atunci a catrenului aaab (L. 
Gáldi, Introducere în istoria versului românesc), în prima şi ultima 
strofă; gerunziile „plouând”, „plângând”, „aşteptând” rimează cu 
substantivul „gând” ca într-un bocet, o tânguire susținută prin vocala 
închisă „â”. În catrenele interioare rimează doar versurile 2 şi 4, cu 
măsura de opt silabe, iar versurile cu măsura de nouă silabe sunt 
libere. Ritmul dominant, iambul, potenţează monotonia. 

Simbolismul bacovian se manifestă în sfera expresivității 
printr-o aparentă simplitate a mijloacelor. Critica literară interbelică 
evidenția noutatea poeziei Lacustră în puţinătatea, aproape absența 
metaforelor, care pun cu atât mai mult în valoare unicitatea acelui 
„gol istoric” ce dă perspectiva halucinantă a veacurilor (Dinu Pillat, 
Pe marginea unei poezii de Bacovia). Textul hiperbolizează 
însingurarea şi asociază metaforic ploaia cu plânsul materiei. 
Metafora „gol istoric” oferă o imagine plastică a spaţialității ca 
absenţă, legată de un timp- absenţă și de dispariţia definitivă a ființei. 

Personiticarea „materia plângând” se înscrie în orizontul „sfârşitului 
continuu”, structură folosită în analiza operei lui Bacovia (Ion 
Caraion, op. cit.) pentru a defini suferința iremediabilă, incurabilă; 
plânsul se relevă ca unica supapă a suportării existenței. Inundarea 
materiei semnifică absenţa spiritualului. 

O sursă a expresivităţii devin punctele de suspensie care 
prelungesc senzaţia chinuitoare, evocă sonoritatea sâcâitoare a 
căderii ploii. 

Receptarea în timp a poeziei Lacustră este dovada clară a 
aprecierii de care s-a bucurat acest text considerat „manifestul şi 
capodopera poeziei simboliste din România” (Petre Pandrea, în 
Adevărul literar şi artistic, nr. 699. din aprilie, 1934). În Istoria 
literaturii române de la origini până în prezent G. Călinescu 
socotea Lacustra expresia unor „supreme condensări ale teroarei de 
umid”. 

Prin cultivarea simbolului, a sugestiei, prin conturarea unor 
stări nevrotice, de anxietate şi melancolie, prin aderenţa la principiul 
ambiguităţii, dar şi la cel al corespondențelor, prin căutarea 
muzicalităţii ca efect al repetiţiilor, al refrenului, prin structură şi 
expresivitate, poezia Lacustră este o remarcabilă creație simbolistă. 
TE) 

= Explică rolul elementelor de compoziţie dintr-un text 
poetic studiat, aparținând lui G. Bacovia (la alegere, două 
elemente dintre următoarele: titlu, secvențe poetice, relaţii de 


opoziție şi de simetrie, elemente de recurenţă — motiv poetic, 
laitmotiv). 


A G. Bacovia - Plumb 


Imaginarul poetic bacovian (concentrat în volumele: 
Plumb — 1916, de o tensiune lirică extraordinară, Scântei galbene, 
Cu voi, Comedii în fond şi Stante burgheze) impune receptării o 
paradigmă lirică simbolistă, construită pe o sensibilitate exacerbată, 
sesizând corespondențele dintre macrocosmos şi microcosmos, 
simbolul mediind cunoaşterea pe calea analogiei (căci, aşa cum 
afirma Mallarme, „nommer un objet c'est supprimer les trois quarts 
de la jouissance du poème qui est faite de deviner peu à peu: le 
suggérer — voilà le râve!”), determinând percepția sinestezică a 
realității, nevrotica viziune comunicată spleenului, imaginea 
simțurilor răvăşite, solitudine, dezolare, o melancolie maladivă ce 
anihilează fiinţa, o durere ontologică, deoarece, aşa cum aprecia N. 
Manolescu (Metamorfozele poeziei), „dintre poeţii români Bacovia e 
singurul care coboară în Infern. Vedeniile aduse la suprafață sunt, la 
lumina zilei, stranii şi tulburătoare (...) Cântarea lui obsesivă, 
monotonă.” 

Lectura ca „hipotext” (în sensul lui G. Genette) propune, 
astfel, o acordare stilistică a operei poetice bacoviene la valorile 
lirice ale epocii (Baudelaire, Rimbaud, Verlaine, Laforgue, Rollinat, 
Rodenbach), deoarece „idealul literar al lui Bacovia s-a format într-o 
vreme când scena liricii apusene era dominată de acei poètes 
maudits, poeţi care îşi resimțeau menirea ca un tragic destin şi care 
nu o dată şi-au asumat numele de decadenți.” (T. Vianu, Scriitori 
români din secolul XX). Poetul însuşi mărturisea: „Una dintre 
obsesiile mele a alcătuit-o simbolismul decadent.” Această situare 
estetică nu trebuie să fie una restrictivă (de altfel, N. Manolescu, în 
Despre poezie, susținea: „Începând sub zodie simbolistă, Bacovia a 
fost repede asimilat de expresionism, de modernism, chiar de 

avangardismul interbelic, E, de aceea, un poet extrem de greu de 
situat, căruia i se potrivesc mai multe formule, fără ca vreuna să-l 
detinească.”). Recunoscând, însă, acordurile dominante ale vocii 
lirice bacoviene, acesta a fost receptat de exegeză drept „poetul 
provinciei, al tristeții, al solitudinii, al nevrozei, al conştiinţei 
hipersensibile” (D. Dimitriu, Bacovia după Bacovia), creând aga- 
numita „atmosferă bacoviană”, definită prin dezolare, într-o toamnă 
„cu ploi putrede, cu arbori cangrenaţi”, cu „obsesia morţii şi a 
neantului.” (E. Lovinescu, Istoria literaturii române contemporane). 
| Poezia Plumb, structurată în două catrene, face parte din 
volumul omonim, pe care îl şi deschide, ca o sugestivă cheie de 
lectură, deoarece, în concentrarea ei maximă, tipic bacoviană (lon 
Caraion, în Sfârşitul continuu, aprecia că autorul „a exprimat în 
minimum de cuvinte maximum de sugestii”), încifrează o adâncă 
imagine thanatică, definitorie pentru substratul metaforic al întregii 
creaţii (de altfel, M. Heidegger, în Originea operei de artă, afirma că 
„nici una dintre creaţiile poetice luate separat şi nici ansamblul lor nu 
spune tot. Cu toate acestea, fiecare creaţie poetică în parte vorbeşte 
pornind de la întregul acelui unic Poem şi îl rosteşie pe acesta de 
fiecare dată: ”). 

Titlul atrage atenţia nu doar ca realizare fonetică, dar şi ca 
încărcătură. stilistică: Considerând structura sonoră monosilabică a 
lexemului (configuraţia fonetică alăturând semnificativ vocalei w 
consoana lichidă 1, nazala m şi bilabialele p, respectiv, b), aceasta 
„reproduce zgomotul unui corp greu care cade.” (D. Dimitriu, op.cit.) 
Metaforă cheie în- dimensiunea liricii bacoviene  („„metaforă 
obsedantă” în sensul-lui G. Vico), „;plumbul”, sugerând monotonie, 
anxietate, obsesie, încătuşarea sinelui, devine nucleu semantic în 
textele în care apare („plumb de iarnă”, „zarea grea de plumb”, „pace 
de plumb”, „iarbă de plumb”, „poemă de plumb”, „vreme de 
plumb”), orientând tensiunea semnificaţiilor spre registrul tristeții, al 
însingurării, al morţii: „Plumbul, un plumb interior, moral, ploaia, 
vântul configurează un climat, punctând o psihologie, particularizând 
un zbucium, cuvintele topindu-şi sensurile într-o durabilă impresie — 
sinteză.” (C. Ciopraga, Personalitatea literaturii române). 

Având în vedere mărturisirea poetului - „Fiecărui 
sentiment îi corespunde o culoare. Acum în urmă m-a obsedat 
galbenul, culoarea deznădejdii ... În plumb văd culoarea galbenă (...) 
Plumbul ars e galben. Sufletul ars e galben (...) Plumbul apasă cel 
mat greu pe om. Forța lui m-a apăsat până la distrugere.” — metafora 
din titlu (ale cărei conotaţii sunt potenţate prin tehnica repetiţiei — de 
trei ori în fiecare strofă, în rima primului, respectiv, a ultimului vers 
şi la cezura celui de-al doilea vers) transpune stilistic o constantă a 
liricii bacoviene — cromatismul. 

Culoarea (fie că este vorba despre alb, negru, violet, roșu 
sau galben, ori de asocieri ale acestora, ca dualitatea simbolică alb- 
negru din Decor sau alb-roşu din Amurg de iarnă) reprezintă, 
aşadar, pentru poet, un limbaj al emoţiilor adânci, reiterând 
corespondenţele latente ale sinelui cu macrocosmosul. Astfel, în 
contextul poeziei analizate, metafora plumbului sugerează 
prizonieratul eului, captiv propriilor spaime şi obsesii, „vecinătatea 
morții şi pe cea a pustiului total, a vidului mai cumplit decât moartea, 
care le invadează copleşitor pe cele vii.” (Dinu Flămând, 
Introducere în opera lui Bacovia). 

Debutul discursului liric, asociind verbului la imperfect 
„dormeau? epitetul adverbial  „adânc”, imprimă registrului 
semnificațiilor o sugestie statică, de încremenire spațială şi 
temporală, regăsită şi în poezia Umbra: „Mă prăfuise timpul ...”. 
„Sicriele de plumb” care „dormeau” sunt imagini ale devenirii 
umanului, anulate parcă în mecanica rotitoare a existenței 
(imperfectul verbului sugerând o permanentizare a stării de angoasă, 
acel „sfârşit continuu” bacovian). De altfel, analogia somn-moarte 
(somnul devenind „o întoarcere la starea paradisiacă a creaţiei fără 
conştiinţă” — M. Eliade, aluzie la „increatul” barbian) este o 
constantă în lirica noastră, îmbogăţindu-şi semnificațiile sub semnul 
trans-figurării (de exemplu, la Eminescu apare „somnul, vameş 
vieţii”, la Blaga, „lauda somnului” fiind o metaforă cardinală în 
ordinea simbolurilor). 

Imaginea thanatică inițială este amplificată în cel de-al 
doilea vers: „Şi flori de plumb și funerar vestmânt”. In cadrul 
enumeraţiei „sicrie, flori, vestmânt”, a cărei sugestie este aceea de 

universalizare a morţii, substantivele sunt individualizate (în plan 
conotativ) prin intermediul epitetelor, a căror funcţie stilistică este 
aceea a reverberaţiei monotoniei, a angoasei ontologice. Ileana 
Oancea (Lingvistică romanică şi lingvistică generală. Interferenţe) 
constată la Bacovia trecerea de la epitetul cu funcţie pitoresc- 
descriptivă (propriu retoricii tradiţionale), la cel „derealizant, 
vizionar şi simbolic”, ca în pictura nonfigurativă — astfel, epitetul 
metaforic „de plumb” „«egalizează» determinantele care, toate, 
alcătuiesc canalul prin care se scurg, epuizate, ultimele urme ale 
vitalului.” 

În cel de-al treilea vers al primului catren, de la persoana a 
treia („non-persoană” în termenii lui E. Benveniste) se trece la 
persoana întâi („stam”), în sensul interiorizării perspectivei, dinspre 
realitatea exterioară spre cea a sinelui. Apare în acest context 
imaginea singurătăţii cosmice a celui care contemplă plumbul 
universalizat („Stam singur în cavou ...”). Solitudinea fiinţei (poetul 
însuşi mărturisind: „Cred că omul s-a născut să fie singur ...”) este 
accentuată prin metafora „cavoului”, amintind de versul lui 
Baudelaire „Mon âme est un tombeau.”, sugestia fiind aceea a 
prizonieratului uman sub incidenţa tragică a limitelor. 

Semnificativă este şi punctuaţia, deoarece punctele de 
suspensie „eliberează” cuvintele de conţinutul semantic propriu-zis, 
înveşmântându-le în aură de simbol, aducând sugestia inefabilului, 
între denotativ şi conotativ, a ezitării, o joncțiune mecanică a 
secvenţelor înregistratoare, „traducând” stilistic zbuciumul lăuntric şi 
grafic delimitarea realităţii interioare de cea exterioară. 

Vântul, stare de zbucium a naturii antropomorfizate 
(apărând cu aceeaşi funcţie şi la Arghezi, în poezia Între două 
nopți), tulbură inerția primelor secvenţe lirice („Şi eta vânt ...), 
dinspre stagnare spre mişcare haotică, dinspre preponderența 
vizualului spre sugestii auditive stridente, contrastând cu liniştea 
cavoului: „Şi scârţâiau coroanele de plumb.” Simbolismul poetic al 
acestui verb (element de recuzită bacoviană, întâlnit, de exemplu, şi 
în poezia În grădină: „Scârţăie toamna din crengi ostenite ...) 
accentuează dizarmoniile eului angoasat. 

| Al doilea catren realizează, în raport cu primul, o simetrie 
a semnificațiilor, sugerând, prin repetiție, o rotire fără putință de 
evadare, o perfectă structură a închiderii şi a tăcerii. Primul vers - 
„Dormea întors amorul meu de plumb” — reactualizează sugestia 
morții (amintind de poezia Încheiere, de Blaga: „De la basmul 
sângelui  spus/ întoarce-ți sufletul către perete/ Şi lacrima către 
apus.”). Amorul” devine, astfel, o altă categorie a golului, a 
sfârşitului, completând senzația extincţiei totale (regăsite, în aceeaşi 
tonalitate şi în alte creaţii poetice bacoviene: Negru — „Carbonizat, 
amorul fumega ...”, Amurg de toamnă — „Şi-aud gemând amorul 
meu. defunct.”). Moartea se înscrie, la Bacovia, „într-o atmosferă 
ternă, cenușie”, în vreme ce „conştiinţa că între om şi neant nu există 
decât cadavrul său exasperează sentimentul de inexplicabil.” (M. 
Petroveanu, George Bacovia). Obsesia neantului, prefigurată de 
claustrarea sinelui, de zbaterea între anxietate şi sentimentul kafkian 
al absurdului existențial, „aplică obsesii sinuoase, de morb al 
decompoziției.” (I. Caraion, op.cit.) 

Al treilea vers din ultima strofă reia imaginea versului 
simetric, cu aceleaşi puncte de suspensie care accentuează ideea 
poetică, „vântul” fiind înlocuit de un „frig? cosmic ce pătrunde 
lumea şi sufletul tulburat — „Stam singur lângă mort ... şi era frig”. 
Sugestia este aceea a unei alterități, a scindării sinelui (ca la 
Rimbaud: „Je est un autre.”), amplificate prin metafora singurătăţii 
ancestrale a umanului — „Naşterea şi moartea sunt experienţe ale 
singurătăţii. Ne naştem singuri şi tot singuri murim. Trăirea morții se 
transformă curând în conştiinţa morții. Vieţile noastre sunt o zilnică 
ucenicie a morţii.” (O. Paz, Labirintul singurătăţii) 

Versul final absolutizează ideea de nemişcare, de cădere 
surdă şi grea („Şi-i atârnau aripile de plumb.”), „un zbor invers” 
barbian, o prăbuşire a sinelui, surprinsă într-o tensiune lirică 
profundă: „Obsesie a teluricului, o gravitate colosală trage totul în 
jos.” (N. Manolescu, op.cit.) Imaginea poetică este aceea a unei 
escatologii interioare, căci plumbul „trage spre infern, spre imund şi 
irecuperabil, într-o continuă gravitație descendentă.” (C. Ciopraga, 


op.cit.) 

În ansamblul discursului liric, la nivel fonetic, atrag atenţia 
închiderile consonantice, precedate de vocale închise („„vestmânt”, 
„vânt”), sugestia de vaiet prelung fiind accentuată prin prezența 
diftongilor şi a triftongilor („atârnau”, „dormeau”). Conotaţiile sunt 
potențate, la nivel lexical, prin termeni din sfera semantică a morții 
(„sicrie”, „cavou”) şi la nivel morfosintactic, prin frecvenţa verbelor 
la imperfect, în propoziţii principale coordonate („dormeau”, 
„Scârțâiau”); stilistic atrag atenția personificarea („dormeau 
sicriele”), epitetul („adânc”), metafora („aripile de plumb”), 
enumerația („sicriele de plumb şi flori de plumb şi funerar 
vestmânt”), repetiţia („plumb”). Aceste sugestii sunt amplificate de 
rima masculină îmbrățişată şi de ritmul iambic (alternând cu 
amfibrahul), în versuri a căror măsură este de zece silabe. 

Textul poetic concentrează elemente definitorii pentru 
estetica simbolistă (de exemplu, cromatismul, tehnica repetiției, 
folosirea simbolurilor, sesizarea - corespondenţelor subtile între 
universul interior şi cel exterior, surprinderea angoasei existențiale), 
astfel încât Bacovia rămâne, după aprecierea lui I. Caraion (op.cit.), 
„bijutierul plumbului în istoria literaturii române”, 'un punct de 
referință în istoria simbolismului românesc. (M.I) 

Expune specificul raportului autor - eu liric, prin 


referire la un text poetic al unui autor aparținând direcției 
moderniste. 


Lucian Blaga - Autoportret 


Modernismul creaţiei poetice a lui Lucian Blaga este 
susținut de „suportul intelectual, întrebările obsedante rezolvate liric, 
notele expresioniste” (Constantin Ciopraga, Blaga: modernitate şi 
orizont mitic). Deşi încadrarea în tendințele vremii a generat 
controverse, unii critici apropiindu-l pe Blaga de tradiționalism (spre 
exemplu, E. Lovinescu l-a socotit mai întâi modernist, apoi 
tradiționalist, G. Călinescu îl înscrie printre „ortodoxişti”), în esență, 
gândirea poetului este modernistă. 

Există în lirica lui Blaga o revalorizare a gestului confesiv 
(refuzat de modernism), în sensul accentuării experienţei, al 
autenticităţii: „Volumul în care au fost utilizate cele mai multe date 
autobiografice este Nebănuitele trepte (1943), conţinând poeme 
scrise în timpul războiului. Un text poartă drept titlu data de naştere a 
artistului (9 Mai 1895), urmat de alte titluri grăitoare: Autoportret şi 
Fetiţa mea îşi vede țara.” (Mircea Scarlat, Istoria poeziei româneşti, 
vol.III). O lectură în spiritul modernismului nu va găsi în aceste 
poezii confesiune, ci convenţie estetică, textul este expresia unei voci 
autonome în raport cu cea auctorială. Critica şi-a formulat, în acest 
sens, opinia: „Explorator tenace în genunile sinelui, poetul e şi nu e 
un narcisist;, practicant prestigios al alpinismului intelectual, el e 
deopotrivă un solitar şi un perpetuu căutător de oameni.” (Constantin 
Ciopraga, op. cit.) 

Un atribut definitoriu al poeziei moderne este distincția 
netă dintre eul poetic şi eul empiric. Instanță reală a comunicării 
artistice, autor al operei, eul empiric este o personalitate atestată 
istoric. Eul liric transmite direct sentimente şi idei, conturează 
imaginarul poetic şi se individualizează ca enunțător în discurs; altfel 
spus, eul liric este cel care se exprimă în textul poetic şi care nu 
poate fi identificat cu autorul. Poezia Autoportret ilustrează pe deplin 
maniera specifică modernismului de abordare a raportului autor- eu 

liric. Textul a apărut mai întâi în Revista Fundațiilor regale, în 1942, 
un an mai târziu fiind inclus în volumul Nebănuitele trepte. Versul 
inițial este foarte cunoscut- „Lucian Blaga e mut ca o lebădă,” şi stă 
sub semnul simplităţii, al maximei expresivităţi esenţializate. Bogăția 
de sensuri rezultă din valoarea fiecărui termen al comparației. 
Receptarea critică s-a raportat mereu la conotaţiile acestui vers, astfel 
că se regăsesc interpretări în toate studiile reper pentru opera lui 
Blaga. Ediţia critică de Opere (vol. 1), apărută în 1982, consemnează, 
în studiul semnat de George Gană, existența unor formulări poetice 
care anticipau versul citat: „lăsați-mă să umblu mut printre voi” 
(Către cititori, din volumul În marea trecere) sau „Cu cuvintele 
stinse în gură am cântat şi mai cânt” (Biografie din volumul Lauda 
somnului). Aceeaşi sursă relevă „confirmarea” conținutului versului 
inițial în mărturisirile din Hronicul şi cântecul vârstelor, citate şi 
interpretate de Nicolae Manolescu în Metamorfozele poeziei. S-a 
pus, astfel, problema semnificației acestui refuz al rostirii; prin 
raportare la proza autobiografică şi la versuri deopotrivă, s-a conchis: 
„Opera îşi premerge şi creează autorul, smulgându-l treptat din 
tăcerea lui.” (Nicolae Manolescu, op. cit.) 
„Începuturile mele, scrie Lucian Blaga în Hronicul şi 
cântecul vârstelor, stau sub semnul unei fabuloase absențe a 
cuvântului. (...) N-am putut niciodată să-mi lămuresc suficient de 
convingător pentru mine însumi, strania detaşare de logos în cei 
dintâi patru ani ai copilăriei. Cu atât mai puţin acel sentiment de 
ruşinare ce m-a copleşit când, constrâns de împrejurări şi de 
stăruințele ce nu mă cruţau, ale Mamei, am ridicat mâna peste ochi 
ca să-mi iau în folosință cuvintele. Cuvintele îmi erau ştiute toate, 
dar în mijlocul lor eram încercat de sfială, ca şi cum m-aş fi 
împotrivit să iau în primire chiar păcatul originar al neamului 
omenesc.” Mărturisirile, socotite ciudate şi tulburătoare, dau o 
interpretare mitică, fabuloasă, tăcerii prelungi, o indică drept 
posibilă; datul şi semnificația lui probabilă sunt aici elemente 
distincte, între care scriitorul intercalează „poate că” sau „ca şi cum”. 
În Autoportret ele apar contopite, semnificaţia a absorbit datul şi 
poezia trece integral în planul fabulos, mitic, ca o „istorie” despre un 
personaj exemplar, nu ca o confesiune (de aici recurgerea la persoana 

„a III-a). Este motivul pentru care textul poate fi receptat ca un mesa; 

despre relația eului poetic cu posteritatea. Prezentul etern marchează 
distanţa dintre timpul creatorului şi cel al vocii din poezie, dintre 
autor şi eul liric. Lirica lui Blaga reia ideea absenței cuvântului şi în 
texte ulterioare poeziei Autoportret. În Poeţii, creaţie cu care se 
deschide volumul Corăbii cu cenuşă, eul liric defineşte: "Poeţii, toți 


poeții sunt / un singur, neîmpărţit , neîntrecut popor./ Vorbind, sunt 


muţi.” La fel, în Catren: „Limba nu e vorba ce o faci/ Singura limbă, 
limba ta deplină,/ stăpână peste taine şi lumină,/ e-aceea-n care ştii să 
taci.” S-au asociat aceste exprimări lirice cu mitul Genezei, 
constatându-se „un izomorfism al luminii şi al cuvântului, în care 
Întunericul. echivalează cu Tăcerea, din care s-a născut Cuvântul.” 
(Eugen Todoran, Lucian Blaga. Mitul poetic.). În acelaşi context 
sunt amintite. şi. definițiile metaforice din Elanul insulei: „ce este 
cuvântul, orice cuvânt- Nimic decât o rană a tăcerii” sau „Tăcerea 
este umbra unui cuvânt.” 

Comparantul din- versul iniţial se bucură de o conotaţie 
vastă: „un ansamblu impunător de mituri, tradiţii şi poeme celebrează 
lebăda, pasăre imaculată, care prin albul, forța şi. graţia sa constituie 
o epifanie a luminii.” (Jean Chevalier, Alain Gheerbrant, Dictionar 
de simboluri) Lebăda simbolizează forța poetului şi a poeziei (Victor 
Magnien, Les Mystères d? Eleusis). Pasărea  singuratică este 
manifestarea mitică a izomorfismului etimologic dintre lumină şi 
cuvânt, după ipoteza potrivit căreia în sanscrită exista o apropiere 
între „a luci” şi „a vorbi”; cântecul lebedei, reprezentare solară, este 
chiar manifestarea acestui izomorfism (Jung, citat de G. Durand în 
Structurile antropologice ale imaginarului). Spaţiul european 
păstrează o interesantă valorificare mitică a imaginii lebedei, în mitul 
despre Leda, soția regelui Lacedaemonului. Ea a fost iubită de Zeus, 
care, pentru a se uni cu ea, a luat înfățișarea unei lebede; se figurează 
o metamorfoză prin care elementul divin capătă înfăţişarea diatană, 
fascinantă, a păsării. luminoase. În spiritul acestor influențe şi 
interpretări, eul liric din Autoportret asociază efigia poetului Lucian 
Blaga cu grația mută a păsării care îşi păstrează esența exprimării 
într-un cântec final, copleşitor. 

Succesiunea secvențelor lirice urmează, în Autoportret, 
tiparul modern caracteristic liricii lui Blaga: versurile se grupează 
spre a potenţa sensurile profunde. Primul vers este şi prima secvență 
poetică; următoarele două conturează un spațiu inedit, „În patria sa/ 
zăpada făpturii ţine loc de cuvânt”. Sensul enunţului poetic 
subliniază trăirea eului liric „în planul realităţii ontice, nu al celei 
verbale, preocuparea lui fiind contemplarea purei existențe, nu 
numirea aparenţelor ei” (George Gană, aparatul critic din Opere de 
Lucian Blaga, vol I). Metafora „zăpada făpturii” evocă albul 
imaculat, expresia purității şi a răcelii neîntinate de organic, de 
material. În acest context poetic, lexemul „cuvânt” substituie ideea 
generală de lexic, exprimare, chiar operă, rezultatul conotării fiind 
sinecdoca, figură de stil cu bogată încărcătură de semnificaţie. 

Căutarea ca aspirație a personalităţii creatoare polarizează 
sensurile în următoarea secvență poetică, conținând versurile 4-7: 
„Sufletul lui e în căutare/ în mută, seculară căutare,/ de totdeauna,/ şi 
până la cele din urmă hotare”. Exegeza a propus interpretarea acestor 
versuri prin influență mitică, amintind de transmigraţia sufletelor, 
idee regăsită şi în: volumul de debut, Poemele luminii (1919), în 
poezia Linişte. Versurile figurează, în egală măsură, tensiunea 
creatoare, atât de sugestiv exprimată de Eminescu: „Unde voi găsi 
cuvântul care spune adevărul?”. Este semnificativ faptul că sufletul 
este în căutare; nu spiritul, nu raţiunea, nu trupul e în căutare, ci 
sufletul, ca expresie fremătătoare a eului, ca delicată vibrație. Spaţiul 
şi timpul aspiraţiei este nelimitat, eternizează şi înnobilează eul „de 
totdeauna/ şi până la cele din urmă hotare.” Atributul care neagă 
cuvintele, „mută”, apare acum pentru a doua oară în text, ca O 
confirmare a refuzului în relaţie cu exprimarea imediată. Tăcerea 
responsabilizează personalitatea artistică, o înfăşoară în mister şi 
înţelepciune, iar atunci când sunt rostite, cuvintele întrupează Opera, 
au valoare taumaturgică. 

În ultima secvență poetică, „EI caută apa din care bea 
curcubeul./ El caută apa,/ din care curcubeul/ îşi bea frumusețea şi 
neființa.”, exegeza a recunoscut ecoul unui text folcloric pe care 
Blaga îl cita şi comenta în Despre gândirea magică: „Când vezi 
curcubeul, să iei două cofe cu apă şi să te duci în coate până acolo 

unde bea el apă, şi acolo ai să găseşti o comoară.” Poetul identifică 
Sugestii mitice în această superstiție, fabulosul iradiază prin 
conotațiile apei, substanță a vieții, element cu efect de reanimare, ca 
în basme. Curcubeul este calea, medierea, între lumea de aici, de jos, 
şi cea de dincolo, ascunsă în înaltul cerului. În unele credințe (din 
Asia centrală), curcubeul soarbe sau bea apa fluviilor şi a lacurilor 
(Jean Chevalier, Alain Gheerbrant, op. cit.). Semnificația profundă a 
motivului poetic al curcubeului, văzut ca punte între două lumi, este 
evidentă în poezia Îngerul lumii (din volumul Corăbii cu cenuşă); 
îngerul luminii va lua din lumea aceasta „doar curcubeul- în slava/ 
unde de toate uita-va.” Frumuseţea primeşte, în poeziile lui Lucian 
Blaga, două semnificaţii: farmecul feminin, strălucirea desăvârşirii 
fizice, sunt denumite „frumseţe”, armonia, echilibrul alcătuirii lumii, 
spiritului, materiei, însumează frumuseţe”. În variantele textului 
poetul a ezitat chiar între cele două forme, dar a ales-o, în final pe 
cea de-a doua, păstrând sensul spiritualizat al poeziei. Două sunt 
manifestările către care tinde miraculoasa punte de aici spre 
eternitate: frumusețea şi  nefiinţa. Paradoxul liric, însușire 
fundamentală a poeziei moderne, îşi găseşte expresia prin imaginea 
curcubeului care „Îşi bea ... neființa”. Filtrare magică a luminii 
(metaforă centrală a întregului volum de debut), curcubeul este şi nu 
este, ființa lui este neființă, câtă vreme la el nu se poate ajunge iar 
strălucirea lui, deşi subjugă, este efemeră. „Nefiinţa” curcubeului 
semnifică perfecțiunea, drumul înalt către desăvârşire, arc peste fire, 
depăşire de sine. 

Autorul contemplându-şi Sinele, într-un demers mediat de 
Eul liric- aceasta este esența poeziei Autoportret. Titlul are evidentă 
trimitere autoreferenţială, dar textul abordează la persoana a treia eul 
ca alteritate, în spiritul modernismului- „Eu sunt altul” (Arthur 
Rimbaud). Raportul autor- eu liric în poezia Autoportret implică 
autoritatea înțeleaptă și caldă a celui care semnează opera şi 
înțelegerea explicită, exprimarea metaforică a vocii textului, altfel 
spus, un raport de consubstanțialitate. (C. C.) 

Evidenţiază elementele de compoziţie dintr-un text 
poetic studiat, aparţinând lui Lucian Blaga (la alegere, două 
elemente dintre următoarele: titlu, incipit, secvenţe poetice, relaţii 
de opoziţie şi de simetrie, elemente de recurenţă — motiv poetic, 
laitmotiv). 


Lucian Blaga - Paradis în destrămare 


Paradis în destrămare aparține volumului „Laudă 
somnului”, a apărut în 1928, fiind o expresie a destrămării 
echilibrului lumii, a toposului sacru. Lucian Blaga dă glas unei 
tristeți metafizice, tema poemului constituind-o decăderea lumii 
mitului, aşa cum o comenta Oswald Spengler în Declinul 
Occidentului. 

Reprezentant al „ontologismului vizionar”, poetul poate fi 
apropiat de gânditorul german Martin Heidegger, având în comun cu 
acesta încercarea de învecinare a gândirii esenţiale cu poezia. 
Obiectivul fundamental al filosofului german este Fiinţa, în sistemul 
blagian, Omul fiind centrul. Omul blagian „locuieşte” şi el într-o 
lume fără Dumnezeu, însă Neantului heideggerian îi corespunde 
misterul blagian, categorie centrală a ontologiei create de filosoful 
român. 

Realitatea imuabilă, („sfânt mister”) cântată în Poemele 
luminii (1919) începe încetul cu încetul să dispară. Sub influenţa 
orientării expresioniste, ce prevedea un Menschheitsdămmerung 
(„amurgul omenirii”), chiar şi imaginea sacră a Paradisului este 
cuprinsă de legile disoluţiei. $ 

Titlul poemului, metaforă — simbol revelatorie, surprinde o 
acțiune distructivă în continuitate, în proces de desfăşurare. Lumea — 
poveste blagiană începe să se destrame. Civilizaţia tehnică şi oraşul 
distrug orizontul mitic al satului, umanitatea suferind, în mod special 
în poezia expresionistă, un proces de înstrăinare de creaţia divină, 
pierzându-se „sentimentul originar al vieţii” (Ov. S. 


Crohmălniceanu). 

Dacă omul s-a străduit multe veacuri să redobândească 


Statutul inițial, cel de dinaintea căderii din Rai, în perioada modernă 
se pare că el se îndepărtează din ce în ce mai mult de această 
incercare, fiind prea preocupat de civilizaţia tehnică, 

| Pasajul biblic vorbeşte de momentul alungării omului din 
Paradis, fiindu-i destinată moartea: „Și izgonind pe Adam, l-a aşezat 
în preajma raiului celui din Eden şi a pus heruvimi și sabie de flăcări 
vâlvâitoare să păzească drumul spre pomul vieţii”. Acest „pom al 
vieții” este cel dătător de viață, regenerator, centru de energie 
perpetuă. 

În poezia de față, „cotorul de spadă fără de flăcări” este 
primul semn al degradării paradisului, pe care poetul îl vede lipsit de 
atributele fundamentale; puritate, sacralitate, pace sufletească. 
Flacăra, sursă de energie, este epuizată, semn că însuşi divinul se 
poate degrada. Focul de la intrarea în Paradis era sursa imortalizării, 
cei ce reuşeau să treacă de flăcările sacre trăiau veşnic. Deşi nu se 
luptă „cu nimeni”, Portarul „se simte învins”, înfrângerea venind 
dintr-un univers necunoscut, parcă de nicăieri. Paradisul capătă 
aspectele unui- spațiu. desacralizat, descompunerea, fenomenul 
îmbătrânirii putând fi observat în această lume originară: „Serafimi 
cu părul nins/ însetează după adevăr, /dar apele din fântâni /refuză 
gălețile lor”. Cunoaşterea transcendentă (simbolizată de apele din 
fântâni) este refuzată. Se observă o greutate crescândă a 
materialității, aceasta fiind o. avertizare. asupra iminentei morți: 
„arhanghelii se plâng de greutatea aripelor” (oximoron). Plugurile de 
lemn sugerează încercările rudimentare de cunoaştere, prin brăzdarea 
ogorului. Cunoaşterea însă se refuză, pământul părând a-şi fi închis 
tainele, sau le-a făcut să dispară niciunde, ele nemaiputând fi găsite. 
Chiar dacă ființele sunt însetate de cunoaştere, de adevăr, apele s-au 
retras în adâncuri sau au secat pentru Fiinţă. Metaforă centrală în 
Poemele luminii, lumina primeşte aici conotaţii negative, devenind 
un simbol al extincţiei universale, anunţate de „porumbelul Sfântului 
Duh”. Vestind altădată lui Noe viaţa, acum el trece „printre sori 
vecini”, stingând „cele din urmă lumini”, speranţe de viaţă, sugerând 
Apocalipsa. 

Viziunea asupra  transcendentului este una tragică, 
implicând, aşadar, boala lumii, prăbușirea ei iminentă. Distrugerea 
lumii aminteşte de Scrisoarea I a lui M. Eminescu, anunțând un alt 
ciclu temporal, al unei lumi dispărute (frigul, inexistent pentru îngeri, 
este semnalul prevestitor). Dezordinea locului altădată mirific nu mai 
atrage pe nimeni, ceea ce face inutilă lupta şi paza. Lumea nu mai are 
nici o speranță de revitalizare. 

În final, apare lamentaţia poetului, cu valoare generală 
însă: „vai mie, vai ţie, /păianjeni mulți au umplut apa vie”. Dacă 
până acum lirismul a fost unul obiectiv, susținut de un „fir narativ”, 
aici, prin prezența pronumelui personal de persoana I se produce o 
recuperare a vocii lirice. 

Spiritualitatea este invadată de materialitate: „păianjeni 
mulți au umplut apa vie”. Michael Ferber (Dicționar de simboluri 
literare) aminteşte de poemul Intenţie a lui Robert Frost, în care 
păianjenul ar semnifica „intenția întunericului de a îngrozi”. Ei 
invadează aici Viaţa, fiind şi un simbol posibil al iluziilor care 
acoperă Adevărul. Apa vie poate simboliză adevărul suprem, viața 
veşnică, dar şi sursa regenerării interioare. ; 

Verbele la prezent: „ţine”, „nu se “luptă”, „se simte”, 
„însetează”, refuză”, „se plâng”, trece”, stinge”, „se culcă” 
sugerează procesul degradării continue: Verbul „au umplut”, la 
perfect compus, indică un fenomen încheiat, implacabil, anatemizant. 
Adverbul „odată” şi verbele „va seca” şi „vor putrezi” la viitor 
anunță criza ontologică imposibil de oprit. 

Moartea Paradisului înseamnă moartea Omului. Universul 
compensatoriu nemaiexistând, omul nu mai poate crede în nimic, nu 
se mai poate hrăni cu semnele divinului. Metafora „trupul trist” 
sugerează transformarea definitivă a sacrului în profan. Spaima de 
neant, de „nimicul”, „marele”, sentimentul pierderii divinului afirmă 
„ipostaza interogativă a eului”, suferința „provocată de pierderea 
contactului imediat cu universul” (Ion Pop). 

Imaginarul poetic susține plasticizarea ideii poetice de 
degringoladă, de apocalipsă („cotor de flăcări”, „serafimi cu părul 
nins”, „arhanghelii se plâng de greutatea aripelor”, „porumbelul... 
/cu pliscul stinge cele din urmă lumini”, „îngerii goi”). 

ai Textura stilistică a textului este grefată pe o antinomie 
extinsă, pe mai multe planuri: paradis biblic — „paradis în 
destrămare”, flăcări — frig, „apă vie” - putreziciune, măreție angelică 
— goliciune, înălțare — cădere, plin („apele din fântâni”) — gol („va 
seca”), observându-se gradaţia descendentă. 

Finalul poemului are rol conclusiv, tonalitatea fiind una 
amară, plină de tristeţe. 

La nivel prozodic, poezia este alcătuită din 23 de versuri 
libere (cu metrică variabilă), al căror ritm interior susţine ideea 
generală de decădere. Ingambamentul este forma modernă aleasă de 
Blaga în prezentarea ideilor pentru o mai clară reliefare a 
puternicului imagism. 

La nivel morfosintactic, se observă repetarea conjuncţiei 
adversative dar („Nu se luptă cu nimeni, /dar se simte învins” , „.... 
însetează după adevăr, /dar apele din fântâni /refuză găleţile lor”) 
redând stări şi fapte contradictorii, susţinând relațiile de opoziție. 
Adverbul „pretutindeni”, urmat de enumeraţia „pe pajişti şi pe ogor” 
transcrie fenomenul generalizării căderii. 

Strigătul expresionist atrage atenţia asupra ruinării 
arhitectonicii mitologice a raiului şi implicit asupra sensului de a fi. 
Cântecul poetului nu e născut doar din chemările Fiinţei, ci şi din 
cele ale Neantului, simbolic prezent şi în alte poeme prin „boala” pe 
care poeţii o poartă „în strune” , sporind şi negativitatea lumii 
omului. (S. Manu) : 

Prezintă particularităţi moderniste într-o poezie 
studiată aparţinând lui Tudor Arghezi. 


A Tudor Arghezi - Flori de mucigai 


Dacă volumul Cuvinte potrivite (1927) se deschide cu o 
poezie programatică, Testament, în care Tudor Arghezi urmărea 
raportul creatorului cu opera sa, înnoirea limbajului poetic şi 
descoperirea surselor inedite ale acestuia, cu „flori de mucigai” 
poetul îşi propune nu numai o schimbare tematică, ci, mai ales, o 
perspectivă poetică nouă. 

Apărut în 1931, volumul Flori de mucigai explorează 
periferia oraşului, lumea hoţilor şi a declasaţilor, pe care o priveşte 
cu tandreţe şi omenie. Noutatea absolută a volumului îl făcea pe 
George Călinescu să constate: „«Florile de mucegai» sunt operă de 
| rafinament, de subtilitate artistică, ele presupun un cer al gurii dedat 

„cu mirodeniile” (storia literaturii române de la origini până în 
prezent). Tot el observa că cititorul „necultivat artistic” le percepe 
drept „vulgare”, când, de fapt, întregul volum are o savoare aparte, 
descoperind o lume familiară lui Rabelais sau lui Fr. Villon, sau 
autorilor români ca G. M. Zamfirescu, M. R. Paraschivescu şi E. 
Barbu. 3 l 

Având ca punct de plecare Flori de mucigai, criticii l-au 
comparat pe Arghezi cu Baudelaire, dar Nicolae Balotă arată că, deşi 
poetul francez „a jucat cel mai însemnat rol în formarea liricului 
nostru”, concepţiile celor doi despre lirică sunt total deosebite. 
Baudelaire credea că „epurarea poeziei este o condiţie esenţială în 
realizarea acelui fluid spiritual” în care el recunoştea „esența 
liricului”, în timp ce „Arghezi propune poeziei producerea unor 
forme cristaline, concentrate, deci o intensificare a liricului” (Arte 
poetice ale secolului XX). De asemenea, „pentru Baudelaire între 
natură şi poezie e o falie; analogiile şi corespondenţele uneia in- 
formează însă viziunea celeilalte. Arghezi găseşte în natură modelul 
originar şi sursa unei poetici a fecundității şi a unui eros 
cosmogonic” (op. cit.). Dacă titlul volumului arghezian aminteşte de 


63 


Les fleurs du mal, asemănarea. se opreşte în acest punct, poetul 
nostru realizând o operă de o tulburătoare originalitate. Flori de 
mucigai reprezintă un oximoron care arată că valoarea estetică se 
poate naşte şi din urât, trivial, periferic, idee pusă în valoare încă din 
versurile Testamentului: „Din bube, mucegaiuri şi noroi/ Iscat-am 
frumuseți şi preţuri noi”. În mod cert, poetul a fost influenţat de 
perioada de detenţie la închisoarea Văcăreşti, unde a descoperit o 
lume decăzută, pe care însă dumnezeu n-a părăsit-o: „La patul 
vecinului meu/ A venit az-noapte Dumnezeu” (Cântec mut). 

Structurată în două secvenţe poetice inegale ca număr de 
versuri, creaţia lirică Flori de mucigai se deschide cu o atmosferă 
dezolantă, în care poetul se simte singur, într-un spaţiu închis şi 
întunecat: „Le-am scris cu unghia pe tencuială/ Pe un părete de firidă 
goală,/ Pe întuneric, în singurătate...”. Drama eului liric pare să fie 
singurătatea, izolarea, nu numai de semeni, ci şi de Dumnezeu — „cu 
puterile neajutate”. Taurul, leul şi vulturul „Care au lucrat 
împrejurul/ Lui Luca, lui Marcu şi lui loan” reprezintă, atât în 
mitologia creştină, cât şi în cele precreştine, forţe ale naturii pe care 
omul le-a dori în slujba sa. Taurul „sugerează ideea de putere şi 
pornire irezistibilă. El evocă pe masculul năvalnic, ca şi pe 
înfricoşătorul Minotaur, paznic al labirintului” (Jean Chevalier, Alain 
Gheerbrant, Dicționar de simboluri); simbol al forţei creatoare, dar 
şi al unei mari puteri de muncă, el întruchipează senzualitatea. La 
rândul său, leul „reprezintă încarnarea însăşi a Puterii, a Înţelepciunii 
şi a Dreptăţii”, simbolizând. însă, prin. orgoliul nemăsurat, pe 
suveranul „orbit de propria sa putere, de propria sa lumină” (op. cit.); 
„inimă a zodiacului, el exprimă bucuria de a trăi, ambiția, orgoliul şi 
elevația” (id.). „rege al păsărilor”, vulturul „este atributul lui Zeus/ 
Jupiter şi al lui Hristos” (ibid., vol. III). Aceste forţe i-ar fi oferit 
poetului toate atributele creatorului de geniu; în lipsa lor el resimte şi 
absenţa uneltelor obişnuite de scris, motiv pentru care foloseşte 
„unghia” în locul condeiului şi „păretele” în locul hârtiei. 

Versurile „de-acum” sunt „stihuri de groapă”, celebrând un 
mediu sordid, cu un acut presentiment al morţii, „stihuri fără an”, 
fiindcă noţiunea timpului se pierde în spaţiul închis al închisorii; 
creatorul însă, încrâncenat în demersul lui, concepe stihuri „de sete 

de apă/ Și de foame de scrum”, ceea ce defineşte arta ca pe un 
concept vital, chiar în circumstanțe total neprielnice pentru ființa 
poetului. Dar sintagma „stihurile de-acum” poate fi receptată şi în 
sensul noutăți pe care o aduce volumul, sub toate aspectele: al 
înnoirii estetice şi al tematicii. Arghezi utilizează cuvântul „stihuri” 
(Sinonim arhaic pentru „versuri”) de-abia la mijlocul poeziei, lăsând 
cititorul să caute complementul direct intuit numai în pronumele 
personal „le? din primul vers: „Le-am scris”. De fiecare dată, 
termenul amintit este determinat de un atribut cu sens metaforic; 
„stihurile de acum”, cele care aduc noutatea absolută, sunt „stihuri 
fără an”, fie prin pierderea noțiunii temporale, fie prin sperata 
valoare artistică viitoare. Aşa cum s-a văzut, substantivul capătă şi 
alte determinări — „de groapă”, „de sete (de apă)”, „de foame (de 
scrum)”, toate contribuind, în esență, la o definire metaforică a 
înnoirii poetice argheziene. E 

În întregul text, substantivul „unghie” apare de trei ori, de 
fiecare dată substituindu-se uneltei clasice de scris, condeiul. În acest 
context, „unghia îngerească” semnifică modul anterior de a crea, 
când poetul îşi simțea- „puterile” ajutate; dar în noile condiții un 
întreg sistem de valori se modifică, poezia trebuie înnoită, ea pare să 
nu mai corespundă acestui moment de îndoială de sine: „Când mi s-a 
tocit unghia îngerească/ Am lăsat-o să crească/ Şi nu a mai crescut/ 
Sau nu o am mai cunoscut”. Verbul a cunoaşte capătă, astfel, 
înțelesul de a recunoaşte, de a avea conştiinţa operei realizate până la 
un moment dat, moment marcat de cele două propoziţii principale cu 
care debutează a doua secvenţă lirică: „Era întuneric. Ploaia bătea 
departe, afară”. Întunericul, umbra, disconfortul nu sunt cauzate 
numai de detenţie, ele trebuie percepute ca un moment de criză în 
care artistul îşi caută alte instrumente ale creaţiei şi alte valori 
poetice. Dar arta înseamnă sacrificiu şi chin: „Şi mă durea mâna ca o 
ghiară/ Neputincioasă să strângă”. „Actul cosmogonic, al scrisului — 
afirmă N. Balotă — îl umple de o sacră teroare pe care şi-o 
accentuează conştient, în loc să încerce să o astâmpere” (Opera lui 
Tudor Arghezi). Impasul se cere depăşit şi autorul chiar trece de 
momentul de criză, anunţându-și, sintetic, regăsirea: „Și m-am silit să 

= Air de la ital altfel spus, artistul găseşte noi 
primare, în deplină concordanţă cu temele abordate. 

Se poate constata că întreaga creaţie discutată reprezintă o 
metaforă a căutării noului în încercarea de a clădi esteticul din urât, 
vulgar şi trivial. „Setea” şi „foamea” argheziene sunt, în ultimă 
instanță, nevoia artistului de a se lupta cu verbul, condiţia sine qua 
non a existenţei sale. Meditând asupra poeticului, Arghezi „se 
confruntă cu o problematică existenţială, cu sfera condiţiei poetului. 
[...] Poezia este un dar şi o condamnare, totodată pentru poet” (N. 
Balotă, op. cit.). 

Consecvent în dorinţa de a re-crea cuvântul, Arghezi 
utilizează şi în cazul Florilor de mucigai o serie de termeni care par 
lipsiţi de poeticitate: „tencuială”, „firidă”, „s-a tocit”, „m-am silit”, 
iar în topica versurilor uzează de procedee deja cunoscute din primul 
volum, cum sunt inversiunea şi dislocarea. 

Recitind poezia, se observă că substantivele „stihuri” 
(versuri) şi „unghie” se repetă în mod firesc, ducând la concluzia că 
opera realizată cu alte unelte ale scrisului, într-un alt univers, are ca 
efect estetic crearea unui frumos din urât, adică a acelor Flori de 
mucigai, ceea ce confirmă valoarea programatică a acestei creaţii. 


(R-M.B.) 

Prezintă particularităţi moderniste într-o poezie 
studiată, aparținând lui Ion Barbu. 


K Ton Barbu - Din ceas, dedus ... 


Înscriindu-se în spațiul literar interbelic alături de Lucian 
Blaga şi Tudor Arghezi, Ion Barbu revalorifică prin creația sa 
conceptul de „poezie” (acordat stilistic şi semantic modernismului, 
definit ca „expresia culturală a ceea ce, în gândirea ştiinţifică, 
însemnează criza categoriei individualului” — Ioana Em. Petrescu, 
Ion Barbu şi poetica postmodernismului), căci, aşa cum aprecia H. 
Friedrich (Structura liricii moderne), „lirica modernă constrânge 
limbajul la funcţia paradoxală de a exprima şi de a ascunde sensul în 
acelaşi timp.” 

Articolele de poetică ale lui I. Barbu, apreciate pentru 
„inventivitatea şi dialectica paradoxală a ideației”, cât şi pentru 
„rafinamentul capacității expresive” (Dinu Pillat, Ion Barbu), 
conturează o structură interioară fascinată de jocul pur al 
abstracţiilor, al contemplării şi al lucidităţii sinelui, un „suflet mai 
degrabă religios decât artistic”, care a urmărit să redea în versurile 
sale „echivalentul “unor stări absolute ale intelectului şi viziunii: 
starea de geometrie şi, deasupra ei, extaza.” 

Prin aceste articole, I. Barbu se delimitează de 
contemporani (Poetica domnului Arghezi, Poezie leneşă, Cuvânt 
către poeţi), recuzând poezia „„banalului reabilitat”, deoarece „versul 
căruia ne închinăm se dovedeşte a fi o dificilă libertate: lumea 
purificată până a nu mai oglindi decât figura spiritului nostru (...), o 
pură direcţie, un semn al minţii.” 

In alte texte autoreferențiale, I. Barbu îşi exprimă viziunea 
artistică în sensul raportării — prin sincronie şi diacronie — la o sumă 
de valori literare (Legenda şi somnul în poezia lui Blaga, Rimbaud, 
Jean Moréas);, poetul care înţelege prin poezie, „ca şi în geometrie”, 
„o anumită simbolică pentru reprezentarea formelor posibile de 
existență” meditează asupra legăturii matematică-poezie (Sub 
constelația numerelor, Geometrie incendiată), legătură surprinsă şi 

de către P. Valéry (Poezii. Dialoguri. Poetică şi stilistică): „Orice 
dispozitiv poetic se sprijină pe un fapt de matematică învăluit.” 
n oilor n apte arat a 
MA SU ge accidentului”, prin „specialitatea 
universului ei”, deoarece aceasta este „o atitudine de vis Şi extaz”. 
| S-au încercat mai multe clasificări pe etape ale operei 
poetice barbiene, formate din placheta După melci (1921) şi volumul 
Joc secund (1930) — alcătuit, după o riguroasă selecție, din ciclurile 
Joc secund, Uvedenrode, Isarlâk, completate de poeziile apărute în 
periodice. Clasificarea pe care o propune Felix Aderca (şi pe care 
poetul însuşi o comentează în interviul din 1927) înscrie patru 
momente ale devenirii lirice barbiene: „parnasian, antonpannesc, 
expresionist şi şaradist”. 

În studiul din 1935 — Introducere în poezia lui Ion Barbu 
— T: Vianu distinge trei cicluri (,„„paranasian, baladic şi oriental, 
ermetic”), împărțire devenită clasică. M. Papahagi (Dicfionarul 
scriitorilor români), apreciază aceste trepte lirice barbiene. drept 
„diagrama trecerii de la romantism la poezia modernă”. 

“Etapa parnasiană, a poeziilor de început, din perioada 
căutărilor literare, cuprinde versurile publicate între 1919 şi 1921 în 
revista “Sburătorul (Elan, Lava, Munţii, Panteism, -Dionisiacă, 
Umanizare), creaţii ce mărturisesc, din punct de vedere: formal, 
influenţa lui Heredia sau a lui Leconte de Lisle, în vreme ce, ideatic, 
suflul este unul nietzscheean, al trăirii frenetice; al dezmărginirii 
eului, simboluri transferate elementelor naturii. E Lovinescu (Istoria 
literaturii române contemporane). definea inspirat aceste creații 
drept „versuri de formă parnasiană, de factură largă, cu strofe ca 
arcuri puternice de granit, cu un vocabular-dur, nou însă, cu ton grav 
de gong masiv, într-un cuvânt, o muzică împietrită.” 

În sensul unei permanente (auto)decantări lirice, Barbu şi-a 
caracterizat. ulterior poeziile din etapa parnasiană drept „simple 
exerciţii de digitaţie”, premergătoare timbrului poetic autentic de mai 
târziu, 
A doua „vârstă” a lirismului barbian include majoritatea 
poemelor publicate în revistele Viaţa românească şi Contemporanul 
(După melci, Riga Crypto şi lapona Enigel, Domnișoara Hus, 


68 


Isarlâk), având un substrat folcloric. şi pitoresc, surprins într-o 
structură descriptivă şi narativă. 

Ciclul ermetic cuprinde ultima perioadă de creație, aflată 
sub semnul: încifrării semnificaţiilor, deoarece „poezia se 
intelectualizează” (G. Călinescu, Istoria literaturii române de la 
origini până în prezent), lirismul se sublimează într-o poezie „de 
viziuni interioare, de prelungire a visului în realitate.” (E. Lovinescu, 
op. cit.) 

Acest tip de poezie, „fête de I'Intellect” (în sensul lui P. 
Valéry); reclamă un lector activ, în al cărui orizont cultural creaţia 
dobândeşte noi valenţe, pentru că „opera e fără îndoială ambiguă 
tocmai în măsura în care e considerată poetică. Această ambiguitate 
îşi are lăcaşul însă în cititor şi provine din faptul că lectura sau 
interpretarea se desfăşoară în timp şi se aplică succesiv elementelor 
unei totalități.” (P. Zumthor, Poetică şi stilistică) 

Tematica poeziilor aparţinând etapei ermetice este foarte 
diversă: reflecţii asupra actului creator (Din ceas, dedus ..., Timbru, 
Grup), sacralitatea: (Lemn sfânt); creaţia (Oul - dogmatic), 
cunoaşterea (Mod, Ritmuri pentru nunțile necesare — în care sunt 
identificate trei căi de cunoaştere: erosul — sub semnul lui Venus, 
rațiunea, avându-l drept simbol pe Mercur şi contemplaţia poetică, 
sub semnul Soarelui). = = i EEE e RITA, 

Aşadar, reprezentativ pentru modernitatea viziunii poetice 
barbiene este şi textul Din ceas, dedus ..., care, în caietul manuscris 
Ochean, poartă titlul Stil. Poezia- deschide volumul Joc secund 
(prefațat ideatic de cuvintele lui Mallarmé: ,... ne fût — ce que pour 
vous en donner lide”/ ,... n-ar fi decât pentru a:vă da ideea”), care 
„a adus în poezia română un sunet nemaiauzit până atunci, un limbaj 
şi o metodă lirică absolut noi, de o decantare fără precedent.” (Al. 
Paleologu, Spiritul şi litera) sii siooa-sii 

"Structura compozițională “a discursului = liric - este 
reprezentată de două catrene, individualizate prozodic prin rimă 
încrucişată, ritm iambic; măsura versurilor fiind de 13-14 silabe. De 
la început atrage atenţia condensarea mesajului artistic, realizat ca o 
însumare de metafore structurale poeticii barbiene. De altfel, această 
concizie a stilului (care, la rândul ei, determină încărcătura simbolică 

a textelor) este un loc comun în critica literară, T. Vianu (op. cit.) 


considerând că „nu există un alt poet român care să s 
în mai puține cuvinte.” 

Titlul, reluat în primul vers, sugerează prin metafora 
„ceasului” (cu rezonanțe blagiene, amintind de acel „Ceasornic” ce 
„măsoară destrămarea”, reiterând efemeritatea umanului) imaginea 
creației care neagă temporalitatea, demnitatea artei abstrăgându-se 
contingentului. 

Poezia, concentrare a profunzimilor eului creator (sugestie 
conferită de substantivul „adâncul”), devine, astfel, o înălțare a 
fiinţei, o formă de ascensiune spirituală (semnificativă în acest sens 
fiind metafora „calmă creastă”, ce implică, prin intermediul 
epitetului adjectival „calmă”, ideea seninătăţii apolinice a creației). 

Versul al doilea din primul catren îşi ordonează sugestiile 
în jurul mitului oglinzii, definitoriu pentru estetica barbiană (având în 
vedere temele specifice pe care T. Vianu le-a identificat drept 
constante ale etapei ermetice: „spiritualismul” — Ritmuri pentru 
nunțile necesare, „treptele viziunii” — Timbru, „poezia ca joc de 
limbaj” - Uvedenrode, „mitul oglinzii” — Din ceas, dedus ...). Apare, 
astfel, imaginea  platoniciană a artei,- devenite oglindire a 
contingentului în forma superioară a Ideii („Intrată prin oglindă în 
mântuit azur ...”), transgresând materialitatea lumii, purificând-o sub 
semnul înțelegerii poetice. 

Poezia devine o reflectare a lumii, act de (auto)cunoaştere, 
oglindire - spiritualizată a cosmosului în conştiinţă, depăşirea 
concretului („Tăind pe înecarea cirezilor agreste,/ În grupurile apei, 
un joc secund, mai pur.”) Creaţia este „un joc secund, mai pur”, 
sugestia epitetelor adjectivale fiind aceea a reflectării realului în actul 
demiurgic, dar şi purificarea sub incidenţa viziunii poetice. 

O atenţie specială o comportă metafora jocului (definitoriu 
pentru planul uman — „homo ludens” în sensul lui J. Huizinga). 
Alegoria poezie-joc, implicând re-crearea lumii prin prisma 
sensibilităţii individuale, transgresarea limitelor, „o combinaţie a 
fanteziei, liberă de orice tendinţă poetică”, desfășurată „în acea 
superioară zonă a esenţelor ideale” (T. Vianu, op. cit.), se regăseşte şi 
în poetica lui P. Valéry. 


pună mai mult 

„Sub semnul aceleiaşi platoniciene oglindiri, reflectând într- 
un „Joc secund realitatea, actul poetic, „nadir latent”, este un alt pol 
al cunoașterii, opus zenitului (din planul contingent): „Dacă lumea 
experienţei se înalță în piramidă până la zenit, răsfrângerea acesteia 
alcătuieşte nadirul ei.” (T. Vianu, op. cit.) 

Poezia nu doar răstoarnă” alcătuirea lumii, supunând-o 
legilor contrare ale lirei, ci şi sublimează realul, reface pulsaţiile 
descentrate ale universului, regăsind armonia originară („Poetul 
ridică însumarea/ De harfe resfirate ce-n zbor invers le pierzi”). 
Epitetul „invers” poate. fi „tradus” adjectival (potențând mitul 
oglinzii, simbolul creaţiei ca reflectare a realului), dar şi adverbial 
(arta devenind o formă de reintegrare a sinelui în Cosmos). 

Matricea creației este, astfel, mitul orfic („cântec 
istoveşte”), metamorfozând prin decantare semnificativă existența, 
sub semnul absolutului spiritual. 

Arta poetică barbiană se încheie cu imaginea creației ce 
oglindeşte transfigurând realul într-un cântec „ascuns” al ființei (,,... 
cum numai marea,/ Meduzele când plimbă sub clopotele verzi”). 

Poezia Din ceas, dedus... concentrează atributele 
modernismului barbian, care, după cum autorul însuşi mărturisea, 
„nu se referă decât la un aspect secundar al recentului proces de 
limpezire şi concentrare realizat de poezie: recâştigarea prin cel mai 
recules act de amintire a unui sens pierdut de frumuseţe.” Aceasta se 
individualizează prin condensare ideatică, intelectualizarea viziunii 
sub semnul metapoeziei, densitate simbolică. 

Pompiliu Constantinescu (Scrieri) constată că - evoluția 
liricii noastre a cunoscut „un lirism de notație”, altul „muzical”, unul 
„imaginat”, lirismul lui Barbu situându-se „la limita extremă a 
poeziei, în plan pur cerebral”, sub semnul Ideii care re-conferă lumii 
armonia. structurii iniţiale („Castelul tău de gheaţă l-am cunoscut, 
Gândire!”). (M.I) ș 

Uustrează conceptul operațional de tradiţionali 
i ionalism, pri 
referire la un text liric studiat. ' Arii 


I Pillat - Aci sosi pe vremuri 

Opera poetică a lui Ion Pillat, cel pentru care creația 
artistică însumează arta cuvintelor, tehnica versului şi taina vieții, 
legate organic laolaltă, cam în acelaşi fel cu dezvoltarea firească a 
unei plante”, cunoaşte mai multe etape care contribuie la rafinarea 
profilului estetic al acesteia. 

O primă etapă, cea parnasian-simbolistă, definită de Pillat 
însuşi drept perioada începuturilor, „de transplantare livrescă Şi aport 
străin” (în sensul unor subtile „contaminări” artistice — Henri 
Regnier, Leconte de Lisle, Verlaine, Poe, Baudelaire, Mallarmé, 
Valery, Jammes, Samain), individualizându-se prin cultul formei şi 
rafinamentul expresiei, cuprinde volumele Visări păgâne, Eternităţi 
de-o clipă şi Amăgiri. De altfel, autorul mărturiseşte căutarea unui 
spațiu poetic ce poate „colora cadrul rigid al realului cu nuanțele 
fugitive ale simțirii”. 

Volumul Grădina dintre ziduri anunţă cea de-a doua 
dimensiune a creației poetice, cea tradiționalistă, Pillat admițând că 
întreaga lui poezie „poate fi redusă, în ultimă analiză, la viziunea 
pământului care rămâne acelaşi, la presimţirea 'timpului care fuge 
mereu”, astfel încât „jocul “acestor: două coordonate: dă valoare 
personală unei atari poezii”. astam site 

Ilustrative-pentru această etapă sunt volumele Pe Argeş în 
sus (deschis simbolic de ars poetica Ctitorii:' „Las altora tot globul 
terestru ca o minge,/ Eu am rămas în pază pridvorului străbun ...”), 
Satul meu şi Biserica de altădată = este poezia pământului natal, a 
rădăcinilor ancestrale de care nu se poate rupe un suflet.” (Ov. 
Crohmălniceanu, Literatura română între cele două războaie 
mondiale). Se realizează discret o întoarcere într-un timp cu aură 
mitică, în paradisul pierdut al copilăriei (drept pentru care substratul 
elegiac al versurilor angajează un registru afectiv variat, nota 
dominantă fiind nostalgia, regretul horațian în contemplarea 

existenţei umane supuse temporalităţii). Peisajele conturate nu sunt 
simple acte descriptive, ci devin pretext pentru introspecție şi 
meditație, deoarece evocările sunt „însuflețite prin amintirea 
copilăriei şi colorate prin părerea de rău a trecutului”, fiind străbătute 
de „o nostalgie după timpurile de odinioară, de un sentiment de 
dezrădăcinare şi o dorință de reîntoarcere la natura şi la locul de 
baştină.” (Eugen Lovinescu, Istoria literaturii române 
contemporane). Viziunea idilică a naturii, seninătatea apolinică a 
contemplării acesteia (atitudini lirice regăsite şi în pastelurile lui 
Alecsandri) sunt străbătute de un sentiment elegiac, Ion Pillat fiind 
„un pictor al atmosferei și al luminii” (Tudor Vianu, Scriitori români 
din secolul XX). 

Vârsta seninătaţii clasice este anunțată de volumul 
Limpezimi şi confirmată artistic de volume ca Scutul Minervei, 
Țărm pierdut, Caietul verde, Umbra timpului, Balcic sau Poeme 
într-un vers. 

Aci sosi pe vremuri este un text reprezentativ pentru 
volumul din 1923, Pe Argeş în sus (cuprinzând ciclurile Florica, 
Trecutul viu şi Bătrânii), în care „poetul îşi cântă locuința rurală ca 
Francis Jammes şi evocă trecutul elegant ca Samain” (G. Călinescu, 
Istoria literaturii române de la origini până în prezent). 

Poezia, apreciată de G. Călinescu drept o „graţioasă, 
mişcătoare şi indivizibilă paralelă între două veacuri, înscenare care 
încântă ochii şi în acelaşi timp simbolizare a uniformității”, este 
alcătuită din 19 distihuri, cu măsura de 13 silabe, rimă împerecheată 
şi ritm iambic, încheindu-se sub semnul unui monovers. 

Tematic, creaţia aduce în prim-planul semnificaţiilor, aşa 
cum o sugerează şi titlul, o meditație asupra succesiunii generațiilor 
în refacerea sensului devenirii umane şi, implicit, contemplarea 
existenţei aflate sub incidența temporalității. 

Primele versuri conturează, sub semnul metaforei „casa 
amintirii”, un cadru situat la granița dintre temporal (sugestie 
conferită de metafora „păienjenilor” care „zăbreliră şi poartă şi 
zăvor”, rezonând discret în planul naturii antropomorfizate — 
„îmbătrâniră plopii”) şi atemporal, pentru că discursul liric, organizat 
conform paralelismului simbolic şi simetriei, va ilustra paradoxul 

condiției umane: unicitatea ei din perspectiva trăirii plenare a clipei 
dar ŞI repetabilitatea destinului racordat la succesiunea cosmică A 
existențelor. 

Idila bunicilor la vârsta adolescenței surprinde delicat, într- 
o atmosferă romantică gesturi aproape ritualice, într-un peisaj 
impregnat de emoția celor doi îndrăgostiți („Nerăbdător bunicul 
pândise de la scară/Berlina legănată prin lanuri de secară ...”; 
„Privind cu ea sub lună câmpia ca un lac/Bunicul meu desigur i-a 
recitat Le lac.”). 

Subtil, este inserat motivul trecerii ireversibile a timpului, 
concentrat în versul-refren „De nuntă sau de moarte în turnul vechi 
din sat”, coexistența celor două experiențe fundamentale ale 
umanului constituind pretext meditativ şi pentru Blaga sau 
Eminescu. 

Scindarea condiţiei umane între înălțare prin sentiment, 
transgresarea limitelor crono-spaţiale („Dar ei în clipa asta simțeau c- 
o să rămână”) şi destrămarea tragică sub semnul timpului („De mult 
e mort bunicul, bunica e bătrână ...”) prefaţează, în dimensiunea 
interioară a semnificaţiilor poeziei, un pasaj meditativ privind timpul 
(„Ce straniu lucru vremea!”), respectiv impactul său asupra 
existenţei umane („e vezi aievea numai în ştersele portrete./ Te 
recunoşti în ele, dar nu şi-n faţa ta/Căci trupul tău te uită, dar tu nu-l 
poți uita”). o uono 

Versul „Ca ieri sosi bunica ... şi vii acuma tu” anunță acea 
delicată pendulare „atunci” — „acum”, ieri” = „azi”, „el” = „eu”, 
„bunica” — „tu”, următoarea secvență lirică schițând ecourile unei 
alte idile, proiectate în freamătul unui peisaj rămas parcă neschimbat 
(„lanul de secară”, „câmpul lac întins sub lună”), reiterând tristeţea 
condiţiei umane, ea singură supusă destrămării. 

Dacă bunicul îşi fermeca iubita cu ochi „de peruzea” 
recitându-i versuri din romanticii vremii sale, tânărul îi spune fetei cu 
ochi „de ametist” Balada lunei de Horia Furtună şi versuri din 
simbolistul Francis Jammes (astfel, lectura ca palimpsest a poeziei 
lui Pillat reface înseși etapele individualizării estetice a profilului 
creaţiei lirice, de la romantism la simbolism). 


74 


A Tudor Vianu (op. cit.) apreciază că „întâmpinarea 
logodnicei în generaţia trecută a bunicilor se reface astăzi ca situaţie. 
Chiar dacă berlina de altădată este înlocuită cu trenul şi în locul 
romanticului din trecut apare simbolistul de astăzi, sufletul oamenilor 
şi drumul lor de viață rămân aceleași. Clopotul de nuntă sau de 
moarte care a sunat bunicilor este auzit şi de perechea de astăzi, dar 
peste melancolia prevestirii lui se ridică fericirea de a te şti durabil 
prin acea înrădăcinare în viață care permite refacerea aceluiaşi destin 
în cadre mereu schimbate.” 

Aşadar, finalul poeziei reia motivul clopotului „de nuntă 
sau de moarte”, ce reaminteşte trist condiția omului, care, prin trăirea 
plenară a clipei aneantizează temporalul, fiind, însă, la rândul lui, 
anulat de acelaşi timp. Prezenţa punctelor de suspensie amplifică 
accentele nostalgice ale versurilor, resortul lor meditativ. 

Nicolae Manolescu (Despre poezie) consideră că această 
creaţie, „plină de subtilitate muzicală, are mişcarea unei clepsidre: 
timpul bunicilor s-a scurs în timpul nepoților, care iau totul de-la 
început în forme inperceptibil modificate.” 

Aci sosi pe vremuri rămâne, astfel, un punct de referință în 
lirica lui Ion Pillat, evocarea trecutului mitizat, proiectat într-un 
spaţiu idilic şi meditaţia asupra trecerii ireversibile a timpului fiind 
elemente de recuzită tradiționalistă,  redefinite prin prisma 
originalității autorului. (M.L) = = ; i 

Ilustrează caracteristicile limbajului 
(expresivitate, ambiguitate, sugestie), cu exemple aparţinând 
neomodernismului, 


poetic 


Nichita Stănescu - În dulcele stil clasic 


Nichita Stănescu şi-a individualizat pregnant modul de a 
gândi lirica, înnoind sau revigorând direcţiile de meditaţie asupra 
artei şi asupra limbii. El realizează o poetică a existenței şi a 
cunoaşterii, încercând să redefinească poezia. Scrierile sale 
evoluează de la volumele de debut (Sensul iubirii, O viziune a 
sentimentelor) spre cele ale maturității (11 elegii) şi emoţiile în 
imagini alegorice ce alcătuiesc o „metaforă totală”. 

Poezia În dulcele stil clasic face parte din volumul cu 
acelaşi titlu, volum în care se poate observa o revenire la 
sentimentalism, dar şi o criză existenţială în ceea ce priveşte 
raportarea la eternul feminin. 

Titlul poemului sugerează orientarea creatorului spre lirica 
tradiţională, prin organizarea versurilor în catrene, cu măsura 
regulată (de şapte şi opt silabe), cu rimă armonioasă (fie că este 
încrucişată, îmbrăţişată sau monorimă) şi ritm trohaic. Ideea poetică 
nu este însă exprimată clar, limbajul devenind sugestie, lăsând 
receptorului posibilitatea interpretărilor multiple. 

Tema poeziei pare să fie iubirea, creaţia putând fi 
interpretată însă, cum au considerat numeroşi exegeţi şi ca o ars 
poetica (Ştefania Mincu). Poezia e „o piesă lirică galantă-sinteză 
între elegantul stil trubaduresc şi lamentaţiile amoroase din timpul lui 
lenăchiţă Văcărescu- supusă de Nichita Stănescu unui tratament de 
regenerare-caricaturizare.” (Alexandru Ştefănescu) 

Dacă în Leoaică tânără, iubirea (vol. O viziune a 
sentimentelor), erosul era un prilej de comunicare a neliniştii, 
tulburării ființei care depăşea limitele spaţiale şi temporale, 
confesându-se direct, plin de beatitudine, anulându-şi la un moment 
dat materialitatea, existenţa lui devenind plutire, în poemul de faţă, 
iubirea nu mai este energie reordonatoare de lume, ci o galanterie a 


lumii. 

A Se remarcă o relație insolită a poetului cu ființa iubită, ea 
apărând magic, ca în mitul Galateei: „Dintr-un bolovan cobbar 
pasul tău de domnişoară”. Simbolul pietrei îl apropie pe Nichita 
Stănescu de observațiile lui Roger Caillois, acesta considerând că tot 
ceea ce este în aparență mort, fix în natură, se poate trezi prin spiritul 
zeilor mărunți sau al magilor, pentru că lemnul, piatra, pământul pot 
lua formă şi viață, cu o durată mai mică sau mai mare de existență. 
Eul liric stănescian pare imobil, asumându-și rolul de spectator pasiv 
în acest spațiu mineralizat. Pasul substituie, prin metonimie, ființa, 
iubita, iubirea posibilă, care parcă se naşte din temporalitatea naturii 
sau chiar a eului. 

Motivul panta rhei armonizează cu motivul fortuna labilis, 
sugerat prin simbolul „frunza”: „Dintr-o frunză verde, pală/ pasul tău 
de domnişoară, poetul meditând asupra trecerii timpului. Oximoronul 
„frunză verde, pală” (epitet dublu) pune în evidență curgerea 
ireversibilă a vremii. Frunza este un simbol al vieții, dar şi al morții, 
prin durata ei efemeră, reprezentându-l pe zeul Ianus, cel cu două 
fețe, simbol al începutului şi al sfârşitului. Înserarea trimite spre 
romantism, sugerând misterul creaţiei. Modificarea culorii poate 
semnifica trecerea, schimbarea, efemeritatea dragostei. Versul „Pasul 
tău de domnişoară” este realizat- de patru ori ca un laitmotiv, 
sugerând ritmul - vieţii, trecerea, curgerea, timpul. Apelativul 
„domnişoară”, ceremonios, adresat parcă ritualic, aminteşte de 
vremurile : vechi. --Preferința poetului merge spre auditiv, spre 
sonorități stranii. Consoanele surde alternează cu cele sonore: „Dintr- 
o înserare-n 'seară/ pasul:tău de domnişoară”. Ea, femeia iubită, pare 
a fi jumătate realitate (materială), jumătate vis (ireală). Pasul ei a fost 
zărit fulgurant, poetul încercând, prin repetiție, prelungirea lui în 
veşnicie: „O secundă, o secundă/ eu l-am fost zărit în undă”. Eul liric 
este străfulgerat ca de o viziune prin senzații, imagini. Culoarea 
incertă („El avea roşcată fundă”) îl seduce pe privitor total, 
evenimentul trezind trăiri estetice („inima încet mi-afundă”). Cel 
care are şansa unei astfel de viziuni (revelații) este „blestemat”, dar şi 
„semizeu”; percepţia este dureroasă, dar şi plăcută în acelaşi timp 
(amintind, în acest sens, de Oda în metru antic a lui Eminescu). 

Sentimentul este de întreagă copleşire, iar eul pare a nu putea riposta, 
a se abandona în cele din ură dorinţei de a o păstra („Mai rămâi...”), 

Intervin tăcerea, aşteptarea, împietrirea lăuntrică, suferinţa, 
abandonarea lumii din jur („Stau întins şi lung şi zic/ Domnişoară, 
mai nimic.../ Pasul trece eu rămân.”) Ultimul vers ilustrează motivul 
fugit irreparabile tempus. Lucrurile din jur nu mai au deplina 
strălucire, soarele „pitic”, „aurit” şi „mozaic” transmițând o suferință 
a lumii, o părăsire a timpului sacru. 

Poetul pare a rămâne închis într-o lume interioară, 
protectoare, atemporală, în ciuda timpului trecător. 

Atitudinea lui este una contemplativă, iubirea este viziune, 
imagine şi nu trăire intensă ca în poezia clasică pe care o mimează. 

Prin refren şi paralelism sintactic Stănescu parodiază 
romanţa, el încercând să persifleze stiluri ale poeziei tradiţionale. 

Interpretată ca artă poetică, această creaţie trimite spre 
ideea că sursele de inspiraţie sunt inepuizabile: mineral (bolovan), 
vegetal (frunză), animal (pasăre) sau în universul cosmic („înserare-n 
seară”). Ambiguitatea specifică poeticului ar fi sugerată de „glasul 
straniu, amar al poeziei, damnat şi sublim totodată” (Ştefania 
Mincu), efortul de a „prinde” inefabilul poetic conducând în acelaşi 
timp şi spre victorie şi spre eşec. Inefabilul nu poate decât să fie 
intuit şi nu definit, „prins”, păstrat asemenea unui obiect, lucru 
material. În faţa acestei situaţii, poetul se simte copleşit („inima încet 
mi-afundă”), rămânând însă străfulgerat de miracolul atingerii 
harului, aşa cum o afirmă în nenumărate rânduri: „Nu erau atâtea 
trupuri/ cu câţi ochi eu te vedeam/ pe tine, tu, frumoasa mea//....// Nu 
erau atâţia muguri/ nici atâtea toamne nu erau/ ca să te acopăr eu, pe 
tine/tu, frumoasa mea/ tu, frumoasa mea/ tu, frumoasa mea idee 
negândită...” (S. M.) 

Comentează elemente de limbaj şi de expresivitate, 
dint-un text poetic neomodernist, aparţinând lui Nichita 
Stănescu. 


Nichita Stănescu - Leoaică tânără, iubirea 


Ruptura de tradiţie şi susţinerea unor principii de creaţie 
artistică sunt obiectivele modernismului, preluate şi de scriitorii 
neomodernişti în a doua jumătate a secolului al XX-lea. În timp ce 
un poet neomodernist precum Marin Sorescu este autorul unei poezii 
bazate pe ironie şi spirit ludic, iar o poetă ca Anå Blandiana — adepta 
unui lirism cerebral, la Nichita Stănescu neomodernismul se 
concretizează într-o poezie a „necuvintelor”. Nichita Stănescu acordă 
cuvântului poetic însuşirea unei substanţe plasmatice capabile să ia 
cele mai neaşteptate forme. Spre deosebire de avangardiştii rebeli 
(care căutau „noul” ca expresie a spontaneităţii creatoare şi a 
“absolutei libertăţi spirituale, dar fără a se interesa de rezultatul 
estetic), Stănescu modelează cuvântul ce pulsează vital în procesul 
„genetic” al poemului, însă, finalitatea este capodopera. N. Stănescu 
eliberează, prin limbajul său neomodernist, o multitudine de „creaţii” 
lingvistice drept consecinţă a unei maniere ludice şi, totodată, 
ingenioase de „manipulare” a resurselor limbii; poetul neomodernist 
practică acea poésie pure”, caracterizată prin magia sonorități 
cuvântului devenit astfel „necuvânt” într-o lirică ce va renunţa treptat 
[...] la ordinea obiectivă, logică şi chiar gramaticală” (Hugo 
Friedrich, Structura liricii moderne). 

„Atât prin volumele de versuri (Sensul iubirii, O viziune a 
sentimentelor, Alfa, necuvintele, Epica Magna etc.), cât şi prin cele 
de eseuri (Cartea de recitire, Respirării, Antimetafizica), Nichita 
Stănescu nu este doar un simplu reprezentant al poeziei 
neomoderniste, ci o conştiinţă artistică superioară ce regândeşte 
întreaga poeticitate, însemnând şi o nouă viziune asupra lumii, dar şi 
o concepţie originală asupra cuvântului. Contestată de o parte a 
criticii vremii din cauza limbajului „şocant”, „abstract” şi „ermetic”, 
poezia lui Stănescu a fost repede percepută ca o „retormulare a 
lirismului” (Marin Mincu). Poetul descoperă un nou teritoriu pentru 

poezie, un „Spaţiu pur” care dezvăluie mai degrabă, o 
(Marin Mincu), vizând „posibilitatea marii poezii care nu mai 
foloseşte nici unul dintre mijloacele poeziei. Versuri situate deasupra 
metaforei, ignorând orice fel de alambic posibil, acesta îmi pare a fi 
tipul de tensiune semantică spre un cuvânt din viitor” (N. Stănescu, 
Cartea de recitire). Nichita Stănescu se dezice de cuvântul alterat de 
uzitare, căutând necuvântul, adică acel cuvânt învestit cu atributele 
sacrului şi ale libertăţii pure şi originare. Din acest motiv existenţa 
lui ca poet exprimă necesitatea sa de a crea, de a re-inventa cuvântul 
primordial, astfel încât Poezia devine „ritualul care sacralizează 
punerea în cuvânt a unui mesaj” (Daniel Dimitriu, Nichita Stănescu. 
Geneza poemului). 

Având în vedere acest adevăr al lirismului stănescian, orice 
poezie a sa poate fi privită ca un omagiu adus cuvântului divin a 
cărui esenţă sacră este relevată prin actul poetic. Prin urmare, fiecare 
dintre creaţiile sale poetice dobândeşte, conotativ, statut de ars 
poetica, întrucât este o odă închinată logos-ului. Aparţinând 
volumului O viziune a sentimentelor (1964), poezia Leoaică tânără, 
iubirea este un „psalm” al dragostei, în care asocierea ceremonialului 
iubirii cu actul verbal pune în lumină relaţia fundamentală din opera 
stănesciană Eros-Logos. Silogismul creaţiei stănesciene s-ar rezuma 
astfel: dacă tema esenţială a operei sale o reprezintă lubirea, cântată 
prin Cuvânt (Logos), atunci Iubirea este un sinonim al Poeziei; 
cuvintele devin expresie a sentimentelor, iar discursul poetic se 
metamorfozează într-un ceremonial erotic. Efectul este comun: atât 
Arta, cât şi Iubirea (la Nichita Stănescu — indisolubile) declanşează 
katharsis-ul, elevația: spirituală, propensiune spre celest. Această 
metamorfoză lăuntrică este descrisă. şi în poezia Leoaică tânără, 
iubirea, unde relaţia Logos-Eros este menţinută implicit. 

Ca element neomodernist ţinând de semantica interioară a 
poeziilor sale, se remarcă identificarea adolescenţei cu „vârsta de 
aur” pentru că atunci descoperă poetul „vârsta de aur” a cuvântului, 
prin irumperea iubirii în existenţa sa. Spre deosebire de întreaga 
literatură a antecesorilor, copilăria (odinioară paradis) la Nichita 
Stănescu apare demitizantă, e un Infern (Corin Braga), eo apocalipsă 
(Ştefania Mincu, Nichita Stănescu — Între poiesis şi poein), întrucât 


„metapoezie” 

echivalează cu amintirea ororilor războiului. În consecinţă, copilăriei 
sinistre îi urmează adolescență paradisiacă, deoarece este vârsta 
iubirii dintâi, este „edenul în care unul începe a se îndrăgosti de 
năluca celuilalt.” (Daniel Dimitriu, op. cit.). Volumul din care face 
parte poezia Leoaică tânără, iubirea situează în prim-plan starea 
erotică a poeziei” (Daniel Dimitriu, id.): poetul vede lumea prin eros 
şi, totodată, vede lumea limbajului prin eros. Ca atare, cele două 
noțiuni, eros şi logos, rămân conjugate: verbul poetic, cuvântul, este 
materia şi organul senzorial („ochi”, „auz”), iar poezia este simţire, 
este elogiul sentimentului erotic. 

Dimensiunea neomodernistă a creației sale se reflectă Şi în 
viziunea originală asupra iubirii: exegeza literară a notat faptul că 
Nichita Stănescu este autorul unui „eros nemelancolizat”, fiind 
primul poet al „sentimentului lucid” al iubirii (Ştefania Mincu). La 
Nichita Stănescu, dragostea  (abstracţiune) este  corporalizată 
(concret), întrupându-se în figura „leoaicei tinere”, opoziţie 
metaforică antepusă într-o comparaţie implicită, în titlul poeziei. 
Transferul semantic urmărit de poet prin introducerea felinei în 
reprezentarea dragostei are în vedere atributele intrinseci ale acesteia: 
sălbăticie, instinctualitate, dar şi frumuseţe, libertate. Verbele dure 
care definesc intruziunea leoaicei în existența solitară a eului poetic 
(„mi-a sărit în faţă”, „mă pândise-n încordare”, „colții albi mi i-a 
înfipt în față”, „m-a muşcat”) subliniază întâlnirea surprinzătoare cu 
iubirea: poetul nu cunoscuse sentimentul care îl invadează agresiv şi 
irezistibil. În pofida diferenţei de limbaj, viziunea este similară celei 
exprimate în trecut de Eminescu, în Odă (în metru antic): „Nu 
credeam să-nvăţ a muri vreodată/ Pururi tânăr înveşmântat în manta- 
mi/ Ochii mei nălțam visători/ La steaua singurătăţii.// Când deodată 
răsărişi în cale-mi/ Suferinţă tu, dureros de dulce [...]”. 

Naivitatea infantilă şi solitudinea sunt anihilate, la ambii 
poeţi, de pătrunderea violentă şi bruscă („„deodată” — Eminescu, azi” 
— Stănescu) a dragostei care le inundă ființa. E, în cazul amândurora, 
o clipă de excepţie, un moment perturbator care inaugurează o nouă 
ordine  spaţio-temporală, „făcând posibilă ipostazierea cvast- 
demiurgică a Eului” (Ion Pop). 

către pe i domaine A lego secvențial de 
pic: dacă în prima secvenţă 
verbele sunt folosite la timpul perfect-compus, ilustrându-se astfel 
caracterul irevocabil al confruntării cu iubirea devoratoare, ulterior 
regimul verbal menţine perfectul simplu („se făcu”, „ţâşni”, io- 
ntâlni”) şi prezentul („alunecă”, „trece”) care subliniază transfigura- 
rea eului poetic sub impactul devastator al iubirii. Inocența 
sufletească a poetului este agresată de ferocitatea leoaicei, deci, de 
agresiunea iubirii care lasă răni vizibile („colţii” înfipţi în faţă”, 
„Imuşcătura” în carnea feţei) care poartă, în sine, şi conotaţia unui 
stigmat evident pentru toţi. In realitate, ca şi la Eminescu, rana este 
interioară: e sufletul tulburat de iubire, de suferinţa „dureros de 
dulce” a voluptăţii erotice. 
Cu toate acestea, forţa acaparatoare a erosului poartă 
imense capacităţi de  transfigurare, propulsând fiinţa către o 
imponderabilă stare de graţie. Strofa: a doua, concretizată într-o 
secvenţă poetică distinctă, consemnează această metamorfoză: eul 
poetic, prin iubire, trece într-o altă dimensiune („Şi deodată-n jurul 
meu, natura/ se făcu un cerc de-a dura.”). Trăind elevația spirituală a 
iubirii, eul liric dobândeşte statutul unui centrum mundi, iar propria 
sa metamorfoză declanşează metamorfoza cosmică. Dacă poetul 
simte tentaţia ascensiunii, iar unicul sens este acum purificarea, 
eliberarea interioară, atunci expansiunea eului are imediate 
consecinţe asupra exteriorului. Geometria circulară (simbolizată prin 
imaginea cercului, a locuţiunii populare „de-a dura” şi a comparaţiei 
„ca o strângere de ape”) sugerează ideea de desăvârşire a fiinţei prin 
iubire. Elevarea spirituală, abandonul imanentului şi transcendenţa 
sunt subliniate prin intermediul simţurilor exacerbate: sugestia 
vizuală se întâlneşte cu sugestia auditivă într-o sinestezie tipic 
simbolistă, traducând ascensiunea eului spre absolut, calea iluminării 
reprezentând-o iubirea („Şi privirea-n sus ţâşni,/ curcubeu tăiat în 
două / şi auzul o-ntâlni/ tocmai lângă ciocârlii.”). Simbolul 
curcubeului, asociat cu acela al apei, evidenţiază capacitatea de 
renaştere prin iubire a fiinţei, care accede către grădina paradisiacă 
(în mitologia românească apare imaginea curcubeului drept drum 
către Eden). Situat acum în plan transcendent, eul liric trăieşte plenar 

şi fericit sentimentul iubirii care îi copleşeşte sufletul, cântecul 
ciocârliei celebrând metamorfoza. În manieră neomodernistă, Michita 
Stănescu respectă, de fapt, tradiția marii poezii de dragoste: 
cosmicizarea iubirii  prilejuieşte poetului meditaţia asupra 
universului, a naturii şi a divinității la care omul se raportează. 

A treia secvență poetică echivalează cu o eminesciană 
constatare a metamorfozei ființei, descrise ca exterioritate, dar 
sugerând preschimbarea lăuntrică: „Mi-am dus mâna la sprânceană/ 
la tâmplă şi la bărbie,/ dar mâna nu le mai ştie”. Aparţinând sferei 
oculare, „sprânceană” simbolizează cunoaşterea, pe când „tâmpla” 
poartă conotația gândirii, iar „bărbia” — pe cea a rostirii. Mâna care 
nu mai recunoaşte vechiul „eu” sugerează transformarea totală a 
celuia care invadat de forța copleşitoare a iubirii, nu-şi mai 
regăseşte” sinele anterior. Este, din nou, Nichita Stănescu un 
Eminescu modern invocând mitica pasăre Phoenix, în consecință 
starea sufletească netulburată încă de irumperea iubirii. Deosebirea, 
însă, între cele două prezenţe ale leoaicei (în incipitul şi în finalul 
poeziei) este evidentă. Dacă inițial întâlnirea cu leoaica-iubire este 
bruscă şi agresivă, acum mişcările felinei sunt „viclene” şi senzuale: 
odată cunoscut sentimentul iubirii, acesta începe să se insinueze 
treptat şi voluptuos în sufletul poetului care, fremătător aşteaptă o 
nouă întâlnire. Metafora „deşertului în strălucire” sugerează 
incandescența sufletului avid de iubirea care aureolează fiinţa. 
Prezentul etern al verbelor („alunecă”, „trece”), coroborat cu 
locuţiunile adverbiale („în neştire” şi reiterata „încă o vreme”) induc 
ideea particularizării iubirii, după care sufletul, de-acum etern 
îndrăgostit, va alerga. Incipitul şi finalul poeziei sunt doar aparent 
simetrice, prin reluarea metaforei leoaicei: dacă inițial leoaica 
(iubirea) îl vânează pe poet, acum situaţia s-a inversat: poetul 
„pândeşte în încordare” iubirea, devenită joc viclean, dar seducător. 

Prin urmare, erosul, în poezia lui Nichita Stănescu, este un 
derivat al dorinţei de a (se) cunoaşte, iar corporalizarea sentimentului 
demonstrează că între trup şi gând există o continuitate materializată 
în cuvântul scris. Iubirea înseamnă corporalizare a tot ce există; corp 
este însuşi cuvântul care se naște în versuri la fel de spontan. De 
altfel, Nichita Stănescu alcătuieşte această pereche semantică 

iubirea-leoaică şi cuvântul-,leu alergând” (în Poveste sentimentală, 
acelaşi volum). Mesajul poetului constă în faptul că prin cuvânt se 
celebrează sentimentul, astfel încât Poezia, ca act verbal, devine 
sinonimă iubirii, ca act erotic. Atât Poezia, cât şi Erosul converg ca 
finalitate: metamorfoza fiinţei care se eliberează de opac şi material 
(lon Pop), iar mişcarea devine zbor, înălţare. Catalizatorul 
transfigurării este emoția, iniţial resimţită ca şoc, apoi ca disipare a 
sinelui în forme evanescente care contopesc. spiritul cu absolutul 
divin. 

Neomodernismul ideatic al-poeziei stănesciene se afirmă şi 
la nivel prozodic: strofele au număr inegal de versuri (sextină, octet 
şi decimă), unde guvernează tehnica ingabamentului. Rima variază, 
între împerecheată şi încrucişată, alternând cu versul liber, iar 
combinaţiile ritmice (dactil, peon- şi amfibrah) conferă o euforie 
particulară poeziei. (S. Marian) = = >= > Si ; 

Ilustrează conceptul operaţional artă poetică, prin 
referire la o creaţie lirică studiată, aparţinând unui autor 
canonic. 


«< Tudor Arghezi - Testament 

Asemenea oricărui mare creator, Arghezi nu poate fi 
încadrat în tiparele incomode ale vreunui curent literar, fiindcă 
întreaga sa operă, elaborată în câteva decenii, abordează cele mai 
diverse teme şi cele mai diferite specii lirice. Poetul pare să fie în 
competiţie numai cu el însuşi, căutând înţelesuri noi cuvintelor, 
descoperind o sintaxă poetică originală, jucându-se, în sensul cel mai 
înalt, şi meşteşugind o poezie care avea să-l ridice în ochii lui Şerban 
Cioculescu la statutul de „titan al verbului” (Introducere în opera lui 
T. Arghezi). 

Poetul care a scris atâtea volume de versuri a avut trufia 
sau modestia de a se simţi mereu un începător: „De altfel, mă 
socotesc drept ceea ce şi sunt: un începător întârziat şi un perpetuu 
debutant” (Ars poetica). Statutul pe care şi-l asumă înseamnă 
„păstrarea vârstei, biologic ireversibilă, a copilăriei, şi, de aici, 
curiozitatea copilărească în faţa lumii, ca stimul major pentru 
creaţie” (G. I. Tohăneanu şi Livius Petru Bercea - Prefaţă la volumul 
Arte poetice). Această condiţie, de învățăcel perpetuu, explică 
multitudinea artelor poetice descoperite în creaţia argheziană: 
Testament, Flori de -mucigai, Cuvinte stricate, Inscripția 
inscripţiilor, Ex libris, Cântec pe un pahar, Volumul şi crâmpeiul, 
Bade loane..., Epigraf, Inscripţie, Cuvânt etc. Cel mai adesea, 
creatorul încifrează în versuri cu caracter programatic relaţia cuvânt- 
poet-operă-cititor, fără a fi, însă, interesat de noutatea versului său, 
considerată de autor ca o condiţie intrinsecă, şi nici de situarea sa 
într-o anumită mişcare literară. 

Dicţionarul de termeni literari defineşte poetica drept „O 
lucrare teoretică referitoare la principiile, limitele, legile esenţiale ale 
artei literare în general, ale poeziei în special”. Pornind de la aceste 
date, poezia Testament care deschide volumul întitulat Cuvinte 
potrivite (1927), are virtuțile unei ars poetica, fiindcă autorul ei 

realizează o confesiune lirică despre poet şi legătura lui cu str 
ŞI urmașii, despre statutul cuvântului în poezie şi, mai ales, 
ceea ce înseamnă poezie, 

A Titlul creaţiei poate fi decodat în două moduri diferite: 
juridic vorbind, acesta reprezintă un act prin care cineva îşi exprimă 
dorințele ce urmează a-i fi împlinite după moarte, mai cu seamă în 
legătură cu transmiterea averii sale şi din acest punct de vedere 
cuvântul stabileşte conştiinţa poetului în privința zestrii sale 
spirituale pe care o transmite urmașilor: „Nu-ţi voi lăsa drept bunuri 
după moarte,/ Decât un nume adunat pe-o carte”. Nu întâmplător 
substantivul „bunuri”, cu înţeles concret (avere, bogăţie) este pus în 
legătură cu „carte”, ca valoare spirituală perenă, aşadar, mai 
prețioasă în fond. A două accepție a termenului, cea literară, 
circumscrie o specie lirică bine reprezentată atât în literatura 
universală, cât şi în cea românească. Se pot aminti, în acest context, 
Diata cea mică şi Diata cea mare ale lui François Villon, 
testamentul liric al lui lenăchiță Văcărescu, sau Testament al lui 
Radu Stanca. În cazul lui Arghezi, titlul sublimează ambele accepții 
ale termenului, juridică şi literară, deoarece avutul poetului, singurul 
valoros de altfel, este semnul de natură spirituală şi numai acesta 
“merită transmis urmaşilor. 

Creaţia în discuţie, concepută în cinci secvenţe lirice, cu 
număr inegal de versuri, reprezintă o definiție lirică a poeziei, dar, în 
egală măsură, a locului și rolului poetului, a cărui creație, după cum 
se va vedea, înseamnă trudă şi migală, meşteşug al cuvintelor, 
„povara. dulce sau amară, a fiecăruia dintre noi” (în volumul Ars 
poetica). Primele două secvenţe se organizează în jurul câtorva 
cuvinte („carte”, „fiule”, „străbuni”, „treaptă”). care evidenţiază 
integrarea poetului într-un şir de generaţii: de la străbuni a moştenit 
un trecut întunecat, plin de durere şi de încordare, un drum „prin râpi 
şi gropi adânci/ Suite de bătrânii mei pe brânci”. Poetul reprezintă 
momentul de trecere , de evoluţie, creaţia lui este „o treaptă”, spre 
urmaşi, iar cartea are valoarea incontestabilă a începutului unui alt 
fe] de existență: „Aşeaz-o cu credință căpătâi./ Ea e hrisovul vostru 
cel dintâi”, Cartea însumează, aşadar, o serie. de atribute: legătura 
între generaţii, iniţierea și, mai ales, făuritoarea unui blazon spiritual. 


ămoșii 
despre 

Utilizând vocativul „fiule” şi imperativul „aşeaz[-o]”, poetul se 
adresează, pe un ton cald, familiar, unor generaţii viitoare în care îşi 
include şi cititorii. 

Cea de-a doua secvenţă lirică se organizează în jurul 
versului „Eu am ivit cuvinte potrivite”, în care „a ivi” este sinonim 
cu „a crea”, iar sintagma „cuvinte potrivite”, regăsită, de altfel, şi în 
titlul volumului, nu se referă numai la „potrivirea” realizată de rimă, 
ci la o creaţie în care cuvântul să se suprapună şi să exprime gândul 
poetului. Munca de creaţie porneşte de la schimbarea simbolică a 
uneltelor — „sapa-n condei şi brazda-n călimară” — care semnifică, în 
cele din urmă, trecerea de la munca brută la cea intelectuală. Arghezi 
apelează la o serie de verbe care, în context sunt sinonime cu a crea 
şi se raportează, toate, la scopul poetului de a reinventa lexicul liric: 
„am ivit”, „am prefăcut”, „făcui”, „am preschimbat”, iar în cealaltă 
secvenţă — „iscat-am”. Efortul creatorului este surprins în adjectivul 
participial „frământate” ca şi în sintagma hiperbolică „mii de 
săptămâni”. Poetul dezvăluie şi sursele lexicale de la care a pornit şi 
cu care n-a dat greş: „graiul lor cu-ndemnuri pentru vite” reprezintă 
limba populară, după cum „veninul” şi „ocara” pot fi receptate ca 
aparţinând unui limbaj vulgar, banal, total lipsit de poeticitate. 
Meritul poetului rămâne acela de a fi „iscat frumuseți şi preţuri noi”, 
adică opere originale cu valoare perenă. Se regăsesc, în text, o serie 
de termeni precum: „veninul”, „zdrenţe”, „ocara? ce marchează 
tocmai limbajul cotidian, banal, din care poetul, „torcând uşure”, va 
face „visuri şi icoane”, „muguri şi coroane”, „miere”, distilând ori 
reinventând sensurile cuvintelor. Pentru Arghezi cuvântul este 
miraculos, „pentru că la fiecare obiect din natură şi din închipuire 
corespunde un cuvânt. Vocabularul e harta prescurtată şi esenţială a 
naturii, şi omul poate crea din cuvinte, din simboale, toată natura din 
nou, creată din materiale în spaţiu, şi o poate schimba. Cuvântul 
permite evocarea şi punerea în funcţiune a tuturor puterilor 
închipuite şi sacre. O idee se face act scoborâtă în cuvinte” (T. 
Arghezi, op. cit.). 

Arghezi arată că, la fel de importantă pentru poezie, 
rămâne întoarcerea spre origini („cenuşa morţilor din vatră”) care 
capătă caracter sacru („Dumnezeu de piatră”), „hotar înalt” pentru 

creatorul menit să celebreze această legătură cu străbunii: „păzind î 
piscul datoriei tale”. NE pa 
„durerea ice PE pie i fei a uie 
; S ară , vers care ar putea fi receptat în 
două moduri: pus în legătură cu sintagmele „seara răzvrătită” sau „pe 
brânci”, Sugerează o existenţă istorică plină de vicisitudini şi de 
umilinţe; cea de-a doua interpretare are în vedere raportul „durere” - 
vioară”, aspect ce trimite la greutatea de a compune, la truda de a da 
viaţă ideii poetice. Rolul cuvântului apare decisiv şi definitiv, atâta 
vreme cât acesta iartă sau devine punitiv: „Biciul răbdat se-ntoarce în 
cuvinte/ Şi izbăveşte-ncet pedepsitor/ Odrasla vie-a crimei tuturor”. 

Ultima secvență a acestei arte poetice. evidenţiază 
conştiinţa de artist a lui Arghezi care ştie că talentul („slova de foc”) 
trebuie dublat de efort şi migală („slova făurită”), pentru că opera 
reprezintă tocmai acest amestec desăvârşit, o combinaţie perfectă 
evidenţiată de verbul „se mărită”, dar şi de adjectivele participiale 
„împărechiate” şi „îmbrăţişat”. Nicolae Balotă evidenţiază statutul 
poetului, aşa cum îl vede Tudor Arghezi, afirmând: „Eul cu două 
ipostaze al poetului care primeşte poezia ca un dar, şi o face, ca sub o 
condamnare la munci, iată dubla faţă a poeticului raportată la 
existenţa creatorului” ( Arte poetice ale secolului XX). 

Deşi autorul însuşi s-a arătat total dezinteresat de mişcările 
literare ale epocii, criticii l-au apropiat adesea de estetica simbolistă, 
pornind de la încercarea acestuia de a transfigura urâtul banal, uneori 
trivial, în frumos estetic. De tradiţionalişti îl apropie întoarcerea spre 
izvoare, mituri biblice ori laice pe care le reinterpretează, ca şi fiorul 
teist regăsit în Psalmi. În Dicţionarul General al Literaturii Române 
Tudor Arghezi apare ca „o individualitate creatoare viguroasă, 
inconfundabilă, prin opţiuni, atitudini, stil. Unitatea amplei sale 
opere [...] rămâne cea dată de un echilibru instabil de reacții, dar 
tocmai de aceea mai adevărat, mai uman şi de raportarea originală la 
tradiţii [...], ca şi la modernitate” (vol. I). 

Respectul pentru cuvânt, pe care poetul îl culege din toate 
registrele limbii (arhaisme — „hrisov, regionalisme — „sudoare 
„brânci”), chiar şi din cele considerate prozaice („mucigaiuri 
„bube”, „zdrenţe”), acordă textului poetic vigoare, originalitate şi 

modernism. Nu întâmplător Şerban Cioculescu (Introducere în 
poezia lui T. Arghezi) amintea de „valorile plastice pe care poetul le 
scoate dintr-o împerechere de termeni”. Dar efortul înnoitor al 
creatorului nu se opreşte aici; el creează o sintaxă poetică nouă, 
bazată pe inversiuni, dislocări de termeni sau dublă subordonare, ca 
în versurile următoare: „Din graiul lor cu-ndemnuri pentru vite/ Eu 
am ivit cuvinte potrivite/ Şi leagăne urmaşilor stăpâni./ Şi, 
frământate mii de săptămâni, / Le-am prefăcut în visuri şi icoane”. 

Pentru autorul Testamentului creația poetică implică, 
aşadar, nu numai talent, ci şi trudă, meşteşugul de a „ivi” „cuvinte 
potrivite” într-un joc original în care implică şi cititorul. În mod 
evident, poezia care deschide volumul Cuvinte potrivite rămâne o 
ars poetica, poate cea mai cunoscută din întreaga operă argheziană. 
(R.- M.B.) 

Mihai Eminescu - Epigonii 


Arta poetică este o poezie programatică în care autorul îşi 
exprimă concepția estetică despre creaţie şi despre rolul artistului / 
poetului în societate, precum şi viziunea sa asupra lumii. 

La nivel ideatic, artele poetice — devenite emblematice 
pentru viziunea artistică originală a celor care le-au creat — se axează 
asupra a doi termeni: poezia şi poetul. 

În literatura română, au scris arte poetice: Mihai Eminescu 
(Epigonii, Criticilor mei), George Coşbuc (Poetul), Octavian Goga 
(Rugăciune),George Bacovia (Plumb), Lucian Blaga (Eu nu 
strivesc corola de minuni a lumii), Tudor Arghezi (Testament), Ion 
Barbu (Din ceas, dedus..., Timbru), V. Voiculescu (Poezia, Pârgă), 
Ion Pillat (Ctitorii) ş.a. 

M. Eminescu îşi exprimă crezul său artistic/propriile 
convingeri despre arta literară şi despre condiția poetului atât în 
poeziile antume (Epigonii, Glossă, Criticilor mei), cât şi în cele 
postume (Icoană şi privaz, Eu nu cred nici în Iehova, lambul, În 
zădar în colbul şcolii... ). 

Ca poet, Eminescu s-a situat singur în categoria 
romanticilor: „Nu mă-ncântaţi nici cu clasici/ Nici cu stil curat şi 
antic-/ Toate-mi sunt deopotrivă/ Eu rămân ce-am fost: romantic.” 
(Eu nu cred nici în Iehova). În ciuda acestei afirmaţii, poetul nu 
poate fi circumscris integral unui singur curent. Ca şi poetul german 
Hölderlin, Eminescu este un romantic, având nostalgia clasicismului, 
aspect reliefat prin admiraţia poetului pentru cultura antichității, prin 
asimilarea idealurilor de bine, frumos şi adevăr, prin înclinația spre 
perfecțiune şi echilibru, prin stilul reflexiv, limpede şi armonios 
(Glossă). 

Concepţia estetică a lui Eminescu ilustrează o dublă 
dimensiune: una națională — bazată pe poetica romantică paşoptistă — 
şi alta de factură cultural-europeană, asimilând idei din filozofia lui 
Kant şi Schopenhauer. Crezul artistic eminescian are la bază trei idei 
fundamentale: poetul trebuie să aibă un ideal înalt, creația să fie 
expresia armonioasă a unei concordanțe perfecte între conţinutul 

ideatic şi tormă; arta să transfigureze realitatea, sublimând-o într-un 
plan de existență superioară, 

Una dintre artele poetice eminesciene ce reflectă aceste idei 
este poezia Epigonii, scrisă când poetul avea 20 de ani şi publicată 
(alături de Venere şi Madonă şi de Mortua est!) în revista 
Convorbiri literare, în 1870. Poemul a atras atenţia lui Titu 
Maiorescu asupra talentului poetic al lui Eminescu, având un rol 
decisiv. în afirmarea lui. Această creaţie este considerată o artă 
poetică, întrucât ea exprimă, într-o formă metaforică, atitudini şi idei 
despre creaţie şi rolul poetului. 

Titlul poemului dezvăluie intenţiile lui Eminescu. şi-i 
desemnează pe scriitorii minori, mediocri, urmaşi lipsiți de valoare ai 
unor precursori talentaţi şi iluştri. De la termenul de „epigoni” (de 
origine greacă) s-a format noţiunea de „epigonism”, definind creația 
imitativă, lipsită de originalitate şi profunzime ideatică. 

Poezia are o structură antitetică, aşezând în opoziție ideile, 
valorile morale şi artistice, sentimentele. Această dispunere este 
expresia concepţiei romantice asupra lumii ca unitate a contrariilor, 
concepţie ce domină şi viziunea eminesciană. Compoziţia antitetică 
este evidenţiată prin organizarea discursului în două părți mari: una 
care prezintă elogios trecutul şi alta care înfăţişează, într-o manieră 
satirică, prezentul din punct de vedere artistic şi moral: Antiteza este 
marcată grafic de un şir de puncte de suspensie. 

În prima parte a poemului, Eminescu îi prezintă elogios pe 
poeţii generaţiei; anterioare, prin succinte. sau “ample caracterizări, 
insistând pe. valoarea. artistică şi! spirituală a acestora. Prima strofă 
plasticizează imaginea'-unui tărâm. de basm, comparând . creațiile 
acestora cu. „zilele -de-aur. a scripturelor. române” (;„Când privesc 
zilele de-aur. a. seripturelor române,/. Mă cufund ca într-o mare de 
visări dulci şi senine...”). i 

în. strofele „următoare, sunt precizate: numele poeților 
lăudaţi, precum : şi “sintagmele - caracterizatoare, într-o. gradație 
ascendentă din punct. de. vedere valoric: Cichindeal, ` Văcărescu, 
Anton Pann, ]. Heliade Rădulescu, V. Cârlova, Gr.. Alexandrescu, 
Bolintineanu, Mureşanu, V. Alecsandri, acel „rege-al poeziei, vecinic 
tânăr şi ferice”, căruia poetul îi dedică trei strofe (9, 10, 11). 

Partea a doua a poemului descrie antitetic prezentul 
epigonilor într-o viziune satirică. Antiteza este organizată în jurul 
opoziției pronominale: „noi” şi „voi”. Prin tehnica rechizitoriului, 
Eminescu îi portretizează pe epigoni printr-o acumulare de atribute 
negative, depreciative. 

In viziunea lui Eminescu, poeţii contemporani („epigonii”) 
au degradat arta, în primul rând, prin lipsa unui ideal, în opoziţie cu 
predecesorii lor: „Voi credeaţi în scrisul vostru, noi nu credem în 
nimic.” 

În timp ce înaintaşilor li se asociază metaforele sfințeniei, 
ale spiritului şi ale cugetării, epigonii sunt stigmatizaţi cu metaforele 
artificialității: „Voi, pierduţi în gânduri sânte, convorbeați cu 
idealuri;/ Noi cârpim cerul cu stele, noi mânjim marea cu valuri.” 

Poeți anoşti, epigonii sunt „mici de zile, mari de patimi, 
inimi bătrâne, urâte”, prin aceste epitete, evidențiindu-se micimea, 
viciile şi urâţenia sufletească. Lipsa talentului („harfe zdrobite”), a 
conținutului ideatic şi afectiv (,simțiri reci”), ipocrizia şi 
superficialitatea („măşti râzânde”), absența. spiritualității 
(„Dumnezeul nostru: umbră”), falsul patriotism şi demagogia 
(,...patria noastră: o frază;”) întregesc imaginea artistică şi morală a 
epigonilor. Eminescu s-a inclus între epigoni pentru a reliefa antiteza 
trecut-prezent, dar prin luciditatea actului critic el se disociază 
categoric de aceştia. 

În ultimele trei strofe, tonalitatea sarcastică este atenuată în 
favoarea meditaţiei poetice: „Moartea succede vieţii, viața succede la 
moarte”. Eminescu transpune liric o idee din filozofia lui 
Schopenhauer, evidențiind, prin succesiunea viață—moarte, condiția 
efemeră a ființei umane. Lipsiţi de o viziune profundă asupra vieții, 
oamenii nu au vocaţia unui țel profund, capacitatea de a discerne 
între vremelnic şi durabil, călăuzindu-se după scopuri anoste. 

În ultima parte a poemului, Eminescu defineşte poezia 
exprimându-și propriile convingeri şi mesajul artistic: 

„Ce e poezia? Inger palid cu priviri curate, 

Voluptos joc cu icoane şi cu glasuri tremurate, 
Strai de purpură şi aur peste țărâna cea grea.” 

Poezia înseamnă credință, ingenuitate, simţ al frumosului, 
un „joc? cu imagini („icoane”) şi sunete („glasuri tremurate”) ŞI 
transfigurarea lumii reale într-una ideală („strai de purpură şi aur” — 
metaforă a Frumosului). Concepţia estetică a lui Eminescu se apropie 
de cea a lui Platon, pentru care poezia este „acel ceva plăpând, 
înaripat şi sacru”. Rolul poetului este de a proiecta un ideal, de a 
construi o imagine posibilă a perfecțiunii, de a clădi „o altă lume pe- 
astă lume de noroi.” Meditaţia poetului asupra poeziei atrage atenția 
asupra faptului că epigonii nu au înțeles adevărata menire a creației. 

Epigonii reprezintă o artă poetică fiindcă exprimă o 
concepţie despre rolul poeziei şi al poetului în lume. Actul poetic 
trebuie să slujească idealurilor de bine, frumos şi adevăr, să 
înfrumuseţeze și să înnobileze viața omului. Crezul estetic 
eminescian reflectă puternica influență a ideologiei romantice 
paşoptiste, a cărei valoare o restabilește în Epoca Marilor Clasici, 
prin poemul Epigonii. Ulterior, poziţia lui se schimbă, concepția sa 
va suferi alte influenţe filozofice şi literare, rămânând statornică la el 
doar încrederea în perenitatea poeziei. (L.S) 

v Lucian Blaga - Eu nu strivesc corola de minuni a lumii 


n eee re Mai poetică (ars poetica) se defineşte 

pi : pe de o parte, reprezintă un studiu 
teoretic în care sunt enunțate caracteristici. şi condiții pe care trebuie 
să le posede o operă literară pentru a fi receptată ca poezie (exemple 
de lucrări în acest sens sunt Poetica lui Aristotel ori Arta poetică a 
lui N. Boileau) pe de altă parte, artă poetică este considerată şi 
poezia lirică în care autorul îşi afirmă direct sau indirect concepția 
despre menirea poeziei şi a poetului. În literatura română, cea de a 
doua categorie de arte poetice cunoaşte o largă exemplificare, 
începând cu „testamentul” liric al poeţilor Văcăreşti şi încheind cu 
poezia contemporană (Mircea Cărtărescu — poemul Dragostea). 
Totodată, calitatea de ars poetica a unei creaţii lirice poate reveni nu 
doar unei singure poezii din întreaga operă a respectivului autor, ci 
mai multora, dacă acestea întrunesc criteriile pentru a fi statuate 
drept arte poetice (Epigonii, Glossă, Odă (în metru antic) — M. 
Eminescu, Flori de mucigai, Creion — Arghezi, Eu nu strivesc 
corola de minuni a lumii şi Autoportret — L. Blaga). 

Autor ilustrând modernismul literar românesc, Lucian Blaga 
creează o poezie ce se încheagă prin adeziunea mărturisită la 
principiile estetice ale expresionismului: „De câte ori o operă de artă 
redă astfel un lucru încât puterea, tensiunea interioară a acestei redări 
transgresează lucrul, îl întrece, trădând relațiuni cu cosmicul, cu 
absolutul, cu ilimitatul, avem de-a face cu un produs artistic 
expresionist.” (în Stihuri). Apărut în primele decenii ale veacului al 
XX-lea, expresionismul este curentul artistic ce promovează pathosul 
existenţial, amplificând la maximum detalii ale vieții cotidiene, 
ridicându-le la dimensiuni gigantice sau deformându-le până la 
grotesc sub lupa groazei şi a disperării umane. In creația lui Lucian 
Blaga, expresionismul la care aderă poetul este vădit încă din ars 
poetica „tinereţii” sale artistice (Eu nu strivesc corola de minuni a 
lumii): subiectul este structurat pe conceptul de cunoaştere ekstatică, 
sensul artei, al poeziei rezidă în cultivarea misterului universal, 
lumea este o combinaţie de lumină şi întuneric, mitul, metafora şi 

simbolul reprezintă „instrumente” ale cunoaşterii subiective, poetice, 
opuse cunoaşterii obiective, raţionale. 

Lucian Blaga constituie un caz particular în literatura 
română, deoarece în creaţia sa legătura între poezie şi filozofie se 
manifestă deosebit: el este în sine un filozof (care caută o doctrină a 
cunoaşterii lumii şi a farmecelor ei, definind stiluri culturale) şi un 
poet (care are ambiția de a „turna” în formă lirică ideile filozofice). 
Anterioară operei filozofice, dar anticipând principiile formulate 
ulterior, poezia Eu nu strivesc corola de minuni a lumii aparţine 
primei etape a evoluţiei lirice a poetului, fiind publicată în ianuarie 
1919 în ziarul Glasul Bucovinei şi inclusă apoi în volumul de debut 
Poemele luminii (1919). Cea dintâi perioadă artistică a poetului este 
marcătă de o vitalitate extraordinară, de prezenţa unui „eu” stihial, 
deschis “comunicării plenare şi osmotice cu exteriorul. Eul 
expresionist blagian tinde spre transgresarea tuturor limitelor umane, 
asimilând problema cunoaşterii (axul definitoriu al întregii sale 
opere) sentimentului iubirii: strigătul poetului „sunt beat de lume şi-s 
păgân!” (Vreau să joc) traduce frenezia dionisiacă a tânărului artist, 
tentaţia pentru integrarea hiperbolizantă a individului în macrocosm 
prin descătuşarea explozivă a energiilor. Volumul Paşii Profetului 
(1921) anunţă tranziţia spre a doua etapă a creaţiei lirice (volumele 
În marea trecere — 1924 şi Laudă somnului — 1929): acum eul 
poetic cunoaşte ipostaza interogativă, este un eu problematic, marcat 
de ruptura ontologică, de dispariţia timpului -paradisiac. Pierzând 
echilibrul om-natură, eul liric pierde vitalitatea iniţială şi devine 
melancolic, meditând asupra dezrădăcinării sale, a poziţiei sale în 
univers. Pierzând echilibrul om-natură, eul liric pierde vitalitatea 
iniţială şi devine melancolic, meditând asupra dezrădăcinării sale, a 
poziţiei sale în univers. Dinamismul este înlocuit cu starea de 
contemplare, iar singura salvare din această condiţie traumatizantă o 
reprezintă recuperarea sentimentului eternității prin întoarcerea la 
vârsta copilăriei şi, implicit, la spaţiul-matrice al satului, universul 
mitic („Eu cred că veşnicia s-a născut la sat” — Sufletul satului). 
Aceeaşi notă din a doua etapă a creaţiei se menţine în etapa 
următoare, elocvente fiind volumele La cumpăna apelor (1933) şi 
La curţile dorului (1938). În această perioadă artistică, O puternică 

influenţă este exercitată de elementele de 
mitologică, sufletul poetului  alinându-se 
spiritualitatea popul 
(ursul cu crin, 


sorginte folclorică şi 

prin contactul cu 
ară. Preluând motive din fabulosul folcloric 
l cerbul cu stea în frunte, unicornul), Blaga le 
reinterpretează metaforic, în virtutea spiritului creator care se lasă 
pătruns de taina universului. Teama de moarte, prezentă încă din 
etapa anterioară unde era corelată cu motivul somnului, se 
accentuează devenind spaima de întuneric, de „nimicul” 
(Din adânc). 

Volumul Nebănuitele trepte (1943) aduce o împăcare a 
poetului cu natura, regăsită în starea ei primordială. Întrebările grave, 
angoasanta dezrădăcinare sunt învinse de înţelepciunea prin care 
poetul înţelege că sentimentul poate fi delimitat de cel al iubirii (faţă 
de univers, de femeie etc.). Următoarele volume menţin această 
atitudine matură şi reconciliantă (Vârsta de fier, Corăbii cu cenuşă, 
Ce aude unicornul), în timp ce ultimul volum, Mirabila sămânță 
(1960), este un omagiu închinat germinaţiei universale, renaşterii 
perpetue a naturii şi, implicit, a omului, ca fiinţă-creatură în Creaţia 
universală divină. 

Dată fiind această „incursiune” în evoluţia lirică a poeziei 
blagiene, se constată permanenta raportare, în manieră expresionistă, 
a eului liric (în diverse ipostaze) la universul exterior. Dezbătută 
iniţial poetic şi apoi teoretic-filozofic, problema cunoaşterii umane se 
dezvoltă încă din poezia volumului de debut, Eu nu strivesc corola 
de minuni a lumii. Filozofia cunoaşterii operează, la Lucian Blaga, 
cu două concepte originale: cunoaşterea paradisiacă (sau „plus 
cunoaşterea”) şi cunoaşterea luciferică (sau „minus cunoaşterea”). 
Înţelegând că universul este impregnat de „Mister”, că existenţa este 
misterioasă, Blaga crede într-un „Mare Anonim” (Dumnezeu) care 
împiedică deplina cunoaştere, instituind o barieră — „Cenzura 
Transcendentă”. Încercând să  desluşească misterul existenţei, 
oamenii (de ştiinţă, filozofii) n-au reuşit să îl elucideze decât parțial, 
astfel încât acest tip de cunoaştere (care caută să „lumineze logic, 
raţional misterul) este cunoaşterea paradisiacă. Afirmând că 
existenţa este misterioasă, ca atare, imposibil de relevat prin 
intermediul gândirii logice, Lucian Blaga se declară adeptul 


, de „marele” 

alternativei: potențareu „misterului divin, sporirea lui cu ajutorul 
imaginaţiei poetice, Sensibilă, poetică, aceasta este cunoaşterea 
luciferică, iar filosoful Blaga se doreşte a fi mereu poetul Blaga 
pentru că prin poezie (cunoaştere luciferică) poate pătrunde, mai 
profund decât filozofia și logica, în tainele creaţiei universale. 
Conservând romantic misterul, Blaga mărturiseşte poetic („Eu am 
crescut hrănit de taina lumii”) şi livresc apetitul pentru cunoaştere, 
convertit în impulsul de a amplifica taina universului: „Veacuri de-a 
rândul filozofii au sperat că vor putea odată să pătrundă secretele 
lumii. Astăzi filozofii n-o mai cred, şi ei se plâng de neputinţa lor. Eu 
însă mă bucur că nu ştiu și nu pot să ştiu ce sunt eu şi lucrurile din 
jurul meu, căci numai aşa pot să proiectez în misterul lumii un 
înțeles, un rost, şi valori cari izvorăsc din cele mai intime necesități 
ale vieții şi ale duhului meu. Omul trebuie să fie creator — de aceea să 
renunţe cu bucurie la cunoaşterea absolutului — Zări şi etape). 
Aşadar, misterul este cel care îl incită pe Blaga la creaţia 
poetică, iar creația funcţionează ca o răscumpărare a neputinței de a 
cunoaşte absolutul; însă, fiind poetul Creator, Blaga repetă. gestul 
primordial al Creatorului, care a creat Universul „muiat în taină”: 
poezia devine astfel o replică la fapta divină, este, ca şi cea dintâi, 
creație tainică şi neînţeleasă, menită a fi desluşită de ceilalți, care vor 
să-i înțeleagă sensurile (misterul intrinsec), niciodată dezvăluite total, 
ci doar parţial, precum. taina; creaţiei divine. Pentru că este un 
rezumat poetic al acestei. atitudini fundamentate de Blaga pe tot 
parcursul evoluţiei sale artistice, poezia Eu nu strivesc corola de 
minuni a lumii se recomandă ca artă poetică a creaţiei sale. 
Program spiritual al operei sale, această poezie are ca surse 
lecturi ale poetului din texte iniţiatice (A Cincea Poartă egipteană, 
tablete orfice, scrieri gnostice — Lessing, formulele dogmatice ale 
misterelor- creştine etc.). „Prefaţa” lirică a întregii sale creații 
propune cei doi poli care configurează tema fundamentală a poeziei 
sale; raportul Eu-Univers. Între cele două realități se conturează 
spaţiul unei perpetue tensiuni, generate de misterul existenţial, pentru 
că la Blaga „constantă este conştiinţa temeiurilor sacre. Stăpâna 
suverană a lumii blagiene rămâne faina care se pecetluieşte 
continuu” (Mihai Cimpoi). Impresionant este caracterul declarativ al 

poemului, Nestructurat strofic tocmai pentru că este o confesiune 
patetică ŞI ingenuă a poetului care exclamă încă din titlu emfatic: „Eu 
nu strivesc corola de minuni a lumii”. Reluat în incipitul discursului 
poetic, titlul fixează, prin lexemul-marcă a eului poetic - „Eu” 
atitudinea poetului faţă de misterul lumii. Versurile par a fi un strigăt 
de groază al autorului prin care îşi manifestă, deocamdată implicit, 
prin negaţie, poziţia extatică, de contemplare şi mirare referitor la 
taina universului. Cuvintele sale acuză atitudinea raţională („nw ucid 
cu mintea tainele”), deci cunoaşterea paradisiacă, prin care este 
„strivit” misterul sacru. 

Structural, se identifică trei secvenţe ale poeziei, a cărei 
construcţie este adversativă („dar eu [...]), iar, în final, explicativă 
(„căci eu iubesc”). Confesiunea lirică se derulează pe baza unei 
antinomii clar subliniate de poet: „Eu”-,„,Alţii”, unde cuvântul cheie 
„Eu” presupune prezenţa poetului care optează pentru cunoaşterea 
poetică (luciferică), adică pentru potenţarea misterului, spre 
deosebire de „alţii” a căror „lumină” (metaforă a cunoaşterii) reduce, 
prin gândire şi rațiune, taina lumii pentru că este o cunoaştere 
paradisiacă. 

Având în vedere dihotomia comportamentală şi cognitivă, 
Eu-alţii, comună, contextual, este metafora „luminii”, simbolizând 
cunoaşterea (Blaga detaşându-se aproape arogant de ceilalţi, prin 
atitudinea sa, aspect subliniat de redundanţa formelor pronominale la 
persoana I — „eu”, „(lumina) mea”, „sporesc” şi, opus, „nu strivesc”). 
Tot comună, pentru că reprezintă reperul ambelor tipuri de 
cunoaştere, este metafora „corolei de minuni”, metaforă „revelatorie” 
(după cum o numeşte Blaga) care deschide o întreagă arie semantică 
în text deoarece traduce poetic ideea „Misterului” instaurat de 
„Marele Anonim”: „tainele”, „vraja nepătrunsului ascuns”, „sfânt 
mister”, „neînţelesuri” etc. Ipostază titanică a omului, eul generic din 
poezie, este eul „natură”, eul „receptând” (Ion Pop) care se cufundă 
în substanţa marelui cosmos, eu — mască lirică a „fiinţei umile 
deschizându-se spre cer” (lon Pop). Figura spaţială a corolei 
simbolizează emisfera, cupa deschisă, ca şi fiinţa, spre înaltul celest. 
Sfera imensă a lumii adăposteşte sferele mai mici-indivizii, ca 
microcosmosuri în care se oglindeşte lumea. Nestrivind corola de 

minuni, însuşi omul este ferit de autodistrugere pare să fie mesajul 
poetului, care apărând misterul universal, protejează însăşi 
sacralitatea fiinţei umane. Verbele, în regimul negaţiei sau al 
afirmației, condamnă superficialitatea omului care îşi asumă, trufaş, 
rolul de „vânător” divin: „nu strivesc”, „nu ucid”, „sugrumă”. 
Universul fenomenal („corola de minuni”) este impregnat de taine 
ascunse în natură („„flori”), în oameni („0chi”), în cuvinte („buze”) 
sau în moarte („„morminte”). Accentul căzut insistent pe simbolul 
floral („corolă”, „flori”) se relevă prin descifrarea motivului vegetal 
fie ca „element terestru în ascensiunea solară”, fie mitologic ca 
„natură primordială, amintind de. starea edenică” (lon Pop), 
semnificaţie preluată din gândirea indică, unde floarea reprezintă un 
„arhetip al sufletului”, (Ion: Barbu). Poetul doreşte amplificarea 
acestor mistere ce compun marea taină („eu cu lumina mea sporesc a 
lumii taină”, „aşa îmbogăţesc şi eu întunecata zare/ cu largi fiori de 
sfânt mister”). Conştient că universul. este aşezat sub semnul 
obscurităţii. şi al adâncimii. care fascinează („vraja nepătrunsului 
ascuns/ în adâncimi de întuneric”), poetul preferă să abandoneze 
fericit descifrarea tainei, alegând, dimpotrivă, să o. potenţeze prin 
cunoaşterea poetică, luciferică. Declarat „poetul luminii” (volumul 
de debut se intitulează Poemele luminii), „eul lumină” blagian este o 
structură oxymoronică, pentru. că lumina sa fraternizează cu. taina 
nopţii. Luminile benigne ale eului său se dezic de lumina malignă 
(lon Pop) a cunoaşterii  paradisiace care  „ucide” vraja 
„nepătrunsului”. mister. Asemenea. lui Baudelaire, pentru | care 
universul este o „pădure de simboluri”, la fel Blaga refuză să reducă 
lumea la aparenţa ei, înţelegându-şi rolul de protector poetic al tainei 
creaţiei.  Definind omul ; ca . „fiinţă - metaforizantă”. (creator . de 
simboluri), Blaga- tratează, în fapt, -subiectul . fundamental al 
Creaţiunii lumii; aşa cum Eminescu imagina odinioară, în poemul 
său cosmogonic, antegeneza ca. „pătruns de sine însuşi odihnea cel 
nepătruns”, „şi „romantic; — expresionistul, Blaga se raportează la 
misterul genezei universale, căruia, ca şi Eminescu, nu-i caută 
dezlegarea. 

Comparaţia  „şi-ntocmai cum cu razele ei albe luna/ nu 
micşorează, ci tremurătoare/ măreşte şi mai tare taina nopţii” vine ca 

un omagiu al poetului lumină către astrul selenar care augmentează 
Misterul fascinant al nopţii. Dacă razele lumii sporesc obscuritatea, 
la fel ŞI lumina poetului (cunoaşterea luciferică, poetic) trebuie să 
amplifice taina universului, transformând-o în subiect poetic şi 
demonstrându-i, liric, indescifrabilitatea: „aşa îmbogăţesc şi eu 
întunecata zare/ cu largi fiori de sfânt mister/ şi tot cei-i nenţeles/ se 
schimbă-n nenţelesuri şi mai mari/ sub ochii mei”. 

Secvența finală a poemului, cu toate că reţine doar două 
versuri, este esenţială deoarece oferă explicaţia atitudinii asumate. 
Conjuncţia cauzală, dar şi explicativă „căci” introduce argumentul 
poetului: protejarea misterului se realizează prin iubire, care nu are 
funcţie exclusiv sentimentală (adorarea naivă a tainei), întrucât se 
converteşte în instrument al cunoaşterii luciferice. Semnificaţia 
întregii poezii se luminează brusc acum: Blaga descoperă şi oferă 
calea spre taina universului - iubirea. Lumina iubirii este 
copleşitoare şi subjugă poetul care se închină în faţa misterului 
universal, într-un act de venerație şi prosternare în faţa divinității 
(epitetul „sfânt mister” este elocvent). Disociate în incipitul poeziei, 
micile taine se reunesc, compunând întreg universul misterios: „căci 
eu iubesc/ şi flori şi ochi şi buze şi morminte”. În felul aceasta, Blaga 
„pune frontiera între omul paradiziac şi omul luciferic” (Eugen 
Coşeriu), ultimul fiind cel aproape de Dumnezeu-natură (Deus sive 
natura). Iubirea poetului ocroteşte taina sacră a creaţiei universale, 
iar prin cunoaşterea  luciferică Blaga imită gestul primordial al 
demiurgului, transformându-se el însuşi într-un creator (artistic) care 
învăluie în taină cuvintele şi mesajul liric. 

Artă poetică a creaţiei blagiene, poezia Eu nu strivesc corola 
de minuni a lumii îşi manifestă modernitatea nu numai conceptual, 
ci şi la nivel prozodic: se observă opţiunea pentru versul liber, 
desprins de canoanele supunerii la normele de versificaţie clasice, în 
coroborare cu tehnica ingambamentului, prin care sunt izolate 
cuvintele-cheie („şi nu ucid”, „lumina altora”, „dar eu”, „căci eu 
iubesc” etc.). i mA Pe 

Ridicându-se, prin opera sa, împotriva mitului Raţiunii 
(Kant) şi a dictaturii gândirii logico-matematice, Blaga este adeptul 
direcţiei antiraţionaliste, al principiului conform căruia „divinul 

sparge logica” (Goethe). Poezie-metaforă, arta sa poetică Eu nu 
strivesc corola de minuni a lumii consfințeşte idealul său „de a se 
bucura că nu ştie”, preferând potenţarea misterului prin poezie şi 
renunțând la drama omului care, în căutarea răspunsurilor, se 
îndepărtează de condiţia sa de ființă sacră trăind într-un univers 
inundat de sacralitate. (S. Marian) © ii 

Ilustrează conce 
referire la romantismul românesc. 


ptul operațional de curent literar, cu 


è Reunind scriitori, contemporani sau din generații 
îndepărtate in timp, care au, în general, o concepție estetică și 
trăsături de stil comune, orice curent literar se defineşte polemic față 
de o anumită tradiție literară. 

Este şi situația romantismului- mişcare literară apărută în 
Europa la sfârşitul secolului al XVIII-lea, ca reacţie împotriva 
clasicismului. 

Fenomen larg cuprinzător sub aspect artistic, romantismul 
a suscitat interesul teoreticienilor, aspect demonstrat de cele peste 
150 de definiţii ale noțiunii în discuţie. Însuşi termenul de romantism 
a cunoscut o evoluţie interesantă : adjectivul romantic a fost 
înregistrat în literatura franceză încă din 1675, fiind preluat din limba 
engleză ( romance însemnând roman, până la fixarea noţiunii de 
novel, în secolul al XVIII-lea). Cuvântul romantism este utilizat 
pentru prima dată tot în limba franceză, în anul 1816. 

Curentul s-a structurat din confluenţe numeroase, pe 
parcursul a peste 100 de ani, ca sumă a unor produse de reacție față 
de fenomene din diverse sfere ale existenței, gândirii şi creaţiei. 
Manifestări literare precum sentimentalismul, preromantismul sau 
Sturm und Drang-ul au reprezentat o perioadă de pregătire pentru 
noul tip de sensibilitate şi fantezie creatoare, ca şi a unui alt mod de 
receptare specific. 

Astfel, studiul lui Schiller Asupra poeziei naive şi 
sentimentale (1795) poate fi considerat un manifest timpuriu al 
romantismului. Autorul stabileşte o dublă tipologie pentru artişti, 
realizând distincţia între geniul naiv al antichității şi poetul 
sentimental contemporan, unul vorbind liber dinăuntrul naturii, 
celălalt aspirând spre natura pe care a pierdut-o, în dezacord cu sine 
şi nefericit în sfera umanului. ba 

În Germania aceleiaşi perioade (1789-1800) se constituie 
Școala de la Jena, reunind scriitori precum fraţii Schlegel, L. Tieck 
şi Novalis.Meritul acestora este de a fi definit artistul romantic, 

creația romantică sau spiritul romantic în articole publicate în revista 
Athenăum. Una dintre ideile lor fundamentale se referă la poezie, 
care reuneşte “tot ce e perceptibil, tot ce este recunoscut de spirit și 
intuit de suflet.” Simultan cu activitatea Școlii de la Jena se publică 
în Anglia volume ale “noilor” poeți, W. Wordsworth şi 
S.T.Coleridge, cei care consideră că scopul poeziei este de a-i face pe 
oameni să vibreze la sentimente simple şi generale, la spectacolul 
naturii. În Franţa, apariția cărților Despre literatură şi Despre 
` Germania semnate de Doamna de Staël (pseudonim literar pentru 
Germaine Necker) marchează începutul unui nou drum în literatură. 
În ţara în care clasicismul a rezistat mai mult de 150 ani, 
romantismul s-a impus greu, o contribuție decisivă având, prin 
întreaga activitate, Victor Hugo. In Prefaţa la drama Cromwell 
(1827) , acesta teoretizează noul curent literar, devenind autorul 
manifestului. romantismului. În estul şi sud-estul Europei (cu 
excepţia Rusiei) mişcările naționale de eliberare coincid cu mişcările 
romantice, fiecare dintre acestea manifestându-se în funcție de 
specificul -condițiilor istorice, de tradiţia literară şi de psihologia 
poporului respectiv. Romantismul european poate fi definit, din acest 
punct de vedere, ca sumă a unor variante naționale. 

Pe de altă parte, în plan european curentul a cunoscut o 
serie de trăsături generale, dintre care, cele mai importante sunt: 
cultivarea sensibilităţii şi a fanteziei creatoare; evaziunea în trecut, 
istorie, vis; contemplarea naturii; interesul pentru folclor; preferința 
pentru eroii excepționali surprinşi în împrejurări excepționale; 
libertatea totală de creaţie etc. În operele scriitorilor Novalis, 
Hoffmann (Germania), Byron, Shelley (Anglia), Hugo, Lamartine, 
Vigny (Franţa), Manzoni, Leopardi (Italia), Puşkin, Lermontov 
(Rusia) se regăsesc trăsăturile menționate anterior. 

În mod firesc, romantismul românesc a reprezentat O 
variantă națională a celui eùropean, influența franceză (în mod 
deosebit) fiind selectată și adaptată realităților culturale autohtone ale 
timpului. 

Instaurat prin evoluție şi nu prin revoluţie, curentul a 
impus fenomenul de “ardere a etapelor”, în vederea recuperării şi 
sincronizării cu literatura europeană. Astfel se explică prezența în 

opera aceluiaşi scriitor a elementelor clasice, preromantice, 
romantice şi realiste, mai ales “pentru reprezentanţii generaţiei 
paşoptiste. i 
] Se discută, de altfel, despre romantismul scriitorilor 
paşoptişti, despre cel eminescian şi, în fine, despre cel 
posteminescian. Cu alte cuvinte, romantismul românesc coincide cu 
geneza poeziei româneşti însăși” (Elena Tacciu). 

Introducția lui Mihail Kogălniceanu la revista Dacia 
literară (30 ianuarie 1840) nu a fost doar programul generaţiei de la 
1848, ci şi manifestul romantismului românesc. Pe lângă deziderate 
precum unificarea culturală înaintea celei politice, realizarea unei 
critici obiective sau impunerea unei limbi literare unitare, important 
era şi cel referitor la promovarea unei literaturi originale şi de 
specific naţional. Indicând ca surse de inspiraţie istoria, folclorul şi 
natura, Kogălniceanu devenea teoreticianul romantismului românesc, 
punând bazele unui curent de idei numit naţional-popular. 

În spiritul acestuia scriu Grigore Alexandrescu, Costache 
Negruzzi, Dimitrie Bolintineanu, Jon Heliade Rădulescu, Andrei 
Mureşanu şi, nu în ultimul rând, Vasile Alecsandri - personalitate 
marcantă a epocii. Toţi cei amintiţi sunt “deschizători de drumuri”, 
scriitori romantici pe care îi va elogia Mihai Eminescu în poemul de 
tinereţe Epigonii. 

Dacă poeziile de debut ale lui Eminescu se încadrează prin 
tematică, tonalitate, univers imagistic liricii paşoptiste, cele din 
“perioada  căutărilor”(1870-1879) sau din “perioada  scuturării 
podoabelor”(1879-1883) îl situează în galeria marilor romantici 
europeni. . 

Timpul (în ipostaza sa individuală, efemeră sau universală, 
eternă), cosmicul (cu toate elementele sale — infinitul, luna, luceferii, 
cerul, haosul, geneza, extincţia etc), istoria (ca mister al etnogenezei, 
fundal al marilor pasiuni, panoramă a deşertăciunilor, societate 
coruptă, ş-a.), natura (stare de spirit, personaj mitic sau realitate 
metafizică) şi iubirea (împlinită sau nu) sunt temele preferate ale lui 
Eminescu, teme romantice prin excelenţă. Şi motivele recurente ale 
liricii eminesciene sunt de factură romantică (codrul, luna, noaptea, 
floarea-albastră, stelele, visul, somnul, dorul, îngerul, demonul etc). 

Eminescianismul rămâne nu atât “ipostaza arhetipală a 
romantismului românesc”, cât coordonata fundamentală a literaturii 
noastre, opera eminesciană păstrând specificitatea națională, 
raportată însă permanent la universalitate. 

Romantismul  posteminescian s-a caracterizat prin 
îmbinarea elementelor romantice cu trăsături simboliste sau 
sămănătoriste, ca în câteva dintre creaţiile aparținând lui Al. 
Macedonski, O. Goga, Şt. O. Iosif, B. Ştefănescu Delavrancea. 

Sintetizând, se constată că “spaţiul romantic poate fi 
considerat geneză a tuturor ipostazelor contemporane, geneză a 
tuturor temelor şi motivelor, a tuturor atitudinilor eului liric”(Elena 
Tacciu). Romantismul ne apare aşadar ca un ferment al revoluțiilor 
literare ulterioare.(M. A) 

Ilustrează conceptul operațional de curent literar cu 
referire la simbolismul românesc. 


Printre curentele literare manifestate în literatura 
europeană a sfârşitului de secol al XIX-lea se numără şi simbolismul. 
Acesta apare în Franța în jurul anului 1880, ca reacție împotriva 
parnasianismului şi a naturalismului, introducând astfel o nouă 
Viziune şi un nou gust estetic. Este considerat un curent 
contradictoriu, care se defineşte cu dificultate, din cauza sferei prea 
largi de cuprindere a ceea ce s-a numit în epocă “poezia nouă”, din 
pricina, de asemenea, evoluţiei lente şi, nu în ultimul rând, prin 
prisma controverselor numeroase deschise încă din primii ani de 
afirmare. 

Primele idei teoretice ale simbolismului sunt formulate de 
către S. Mallarmé, poet francez care insistă asupra necesității 
abordării unui nou limbaj poetic. Lui îi aparţine celebra formulă : “A 
sugera, iată visul!”, care sintetizează unul dintre principiile 
fundamentale ale noului curent literar. Un alt scriitor francez, P. 
Verlaine, formulează alte câteva teze ale poeticii simboliste, una 
referindu-se la muzicalitatea versurilor, în nu mai puțin cunoscuta 
formulă “Muzica înainte de toate!”. La rândul său, A. Rimbaud 
schițează programul poeziei simboliste, considerând poetul un 
vizionar, care poate sonda necunoscutul, creând opere ce trăiesc prin 
emoție şi muzică. 

Înaintea celor trei scriitori menţionaţi şi-a desfăşurat 
activitatea Ch. Baudelaire, recunoscut unanim drept predecesorul 
simbolismului. În poezia sa Corespondenţe este inclus versul: 
“Parfum, culoare, sunet se-ngână şi-şi răspund”, ce defineşte 
principiul corespondențelor universale. Din punctul său de vedere, 
universul este un templu în care toate elementele comunică între ele, 
prin mijlocirea simbolurilor. Opera citată dobândeşte astfel un 
pronunțat caracter programatic. 

Studiul teoretic cu statut de manifest al simbolismului este 
semnat de Jean Moréas. În Suplimentul literar al revistei Figaro este 
publicat articolul intitulat simplu Le Symbolisme. Denumirea 

curentului este în legătură cu termenul grecesc symbolon , cu sensul 
de semn. Simbolul devine principiul fundamental al noii estetici, 
nemaifiind doar o simplă figură de stil. 

Aşadar, definitorii sunt pentru simbolism cultivarea 
simbolului (instrument predilect pentru realizarea sugestiei), 
corespondenţelor (prin intermediul cărora este posibilă stabilirea 
unor raporturi între senzații diferite), a  sinesteziei (proces 
fundamental prin care se realizează nu o percepție fragmentată, ci 
| integrată a existenţei); exprimarea unor stări sufleteşti cum ar fi 
" disperarea, angoasa, nevroza, spleen-ul; preferința pentru versul 
liber, rima fiind considerată o simplă convenţie; muzicalitatea 
versurilor. 

În ceea ce priveşte tematica simbolistă, se constată 
preferința pentru condiţia nefericită a poetului (prezentat ca un 
revoltat, un blestemat, acel poète maudit regăsit încă din lirica lui 
Baudelaire), pentru mediul citadin (oraşul devenit un spaţiu al 
neliniştii, al nevrozei), pentru boală sau, în sfârşit, pentru evaziunea 
intuiției şi a imaginației, exprimând stări vagi, nedefinite, ea 
limbaj în interiorul căruia cuvântul are capacitatea de a releva, de a 
naşte realul. 

În afară de P.Verlaine, A.Rimbaud şi St.Mallarme ; alți 
reprezentanți ai simbolismului european sunt M.Rollinat, ].Laforgue 
(Franţa), R.M.Rilke (Germania), O.Wilde, W.Yeats (Anglia). 

Simbolismul: românesc reprezintă, de asemenea, o 
atitudine literară modernă, cu un accentuat caracter de insurecție 
poetică. Într-o etapizare tradițională se vorbeşte despre un prim 
moment, al experiențelor, despre o direcţie pseudosimbolistă grupată 
în. jurul revistei Viața nouă, despre un simbolism exterior, 
minulescian şi despre simbolismul autentic, bacovian. 

Într-un vast studiu consacrat simbolismului românesc, 
Lidia Bote se referă, la rândul ei, tot la patru momente: 1) etapa 
| estetico-teoretică (în jurul anului 1880); 2) etapa de căutări şi 
experienţe ( 1892-1908); 3) etapa de plenitudine ( 1908-1914); 4) 
etapa de declin ( după 1914). 

Teoreticianul noii estetici poetice în cadrul literaturii 
noastre este Alexandru Macedonski. Personalitate controversată, el îi 
devansează pe scriitorii francezi atunci când redactează studiile 
Despre logica poeziei, Poezia viitorului, Poema poemelor, Despre 
poemă, publicate în revista pe care a coordonat-o, Literatorul. Din 
punctul său de vedere, "poetul e o harpă. Nu cugetă, ci cântă.”, 
poezia viitorului nefiind altceva decât “muzică şi imagini”, un 
domeniu “al imaginațiunii, adică al prezentării de forme estetice cu 
armonia şi colorile lor”. În creaţiile sale poetice își propunea să 
cuprindă “înţelesul şi neînțelesul, văzutul și nevăzutul, cerul și 
pământul”. Dincolo de teoretizări, Macedonski are meritul de a fi 
compus primul poem în vers liber în literatura română. De asemenea, 
a reuşit să-i reunească în cenaclul pe care l-a condus pe cei mai 
importanți reprezentanţi ai “poeziei noi”: George Bacovia, Dimitrie 
Anghel, Ştefan Petică, Traian Demetrescu. 

Din 1905 apare revista Viața nouă, condusă de către Ovid 
Densuşianu. Acesta promovează o direcție pseudosimbolistă, întrucât 
nu acceptă decât puţine dintre principiile curentului. Atrage atenția 
promovarea insistentă a tematicii citadine. Sintagma de simbolism 
exterior îl are în vedere pe Ion Minulescu, deoarece poezia sa 
contravine deseori principiilor simboliste. Sunt de remarcat tehnicile 
şi motivele pe care le-a abordat: repetițiile, mirajul depărtărilor, 
tristețea. 

Simbolismul autentic este ilustrat de poezia lui George 
Bacovia. Neîncrezător în lume şi în viaţă, considerându-şi existenţa o 
ratare fatală, el-este creatorul unei opere ce are ca temă obsesivă 
moartea. Alături de aceasta abordează alte teme preferate ale 
simboliştilor precum oraşul (“un târg de provincie ...cu uliți 
desfundate şi case mărunte, tăvălite în tină” - E. Lovinescu); natura 
(solidară cu materia inertă a zidurilor, supusă unor forțe 
dezagregante); cromatica obsedantă (culorile fiind “strigăte ale 
sufletului”); muzica stridentă; condiția poetului; iubirea deprimantă. 
Deşi monotonă la nivel imagistic şi tematic, opera lui G. Bacovia 
este reprezentativă pentru simbolismul românesc, criticii admițând că 
se poate vorbi despre “bacovianism” și despre rolul său în anticiparea 
poeziei moderne. (M.A.) 

Expune doctrina estetică promovată de revista Dacia 
literară. 


Chiar dacă pentru începutul de secol al XIX-lea istoria 
literară înregistrează un număr relativ mare de scriitori din toate 
provinciile româneşti, creaţiile acestora sunt, în general, lipsite de 
valoare estetică şi nu mai satisfac, de multă vreme, exigenţele 
amatorului de lectură. Realităţile sociale şi politice sunt potrivnice 
pentru că impun o stare de izolare, astfel încât scrisul rămâne, pentru 
încă o vreme, ocupaţie de timp liber, apanajul diletanţilor. 
Majoritatea realizărilor din epocă au un caracter ocazional şi, în 
consecinţă, reuşitele în plan estetic sunt, în cel mai bun caz, 
fragmentare. 

Începând din deceniul al treilea, situaţia se schimbă în mod 
semnificativ. Sfârşitul domniilor fanariote implică un proces de 
reorientare a intelectualilor care încep să se familiarizeze cu marea 
cultură şi literatură din Apus, şi de recuperare a decalajului faţă de 
contextul european. Scriitorii aspiră să depăşească, în cel mai scurt 
timp, complexul provincial, iar realizările lor ies din sfera 
divertismentului. Ca reflex al unei conştiinţe artistice tot mai 
evidente, scrisul tinde să se profesionalizeze. Lipseşte, însă, 
deocamdată, un program estetic realist, adaptat la necesităţile 
momentului, în măsură să polarizeze forțele creatoare şi să le 
orienteze în vederea împlinirii celor două deziderate fundamentale în 
epocă, valoarea şi specificul naţional. 

Meritul elaborării unei asemene orientări revine revistei 
Dacia literară care apare la Iaşi în 30 ianuarie 1840, din iniţiativa lui 
Mihai Kogălniceanu, una dintre personalităţile marcante ale vremii. 
Articolul — program al publicaţiei - intitulat Introducţie şi semnat de 
„redactorul răspunzător” Kogălniceanu, este un prim text cu caracter 
teoretic în care, pe de o parte, problemele momentului sunt analizate 
în mod realist, iar, pe de altă parte, sunt formulate câteva direcții de 
evoluţie a literaturii naţionale în etapa următoare. 

Pentru început, autorul schiţează o istorie a presei 
româneşti, amintind de tentativele nereuşite ale unor intelectuali, 

precum Teodor Racoce sau Zaharia Carcalechi de a edita publicaţii 
în limba naţională. Incepând, însă, din 1829, apar numeroase gazete, 
merite esenţiale în acest sens revenind lui Gheorghe Asachi, în 
Moldova (Albina românească şi Alăuta românească), lui Ion 
Heliade-Rădulescu, în Muntenia (Curierul românesc şi Curierul de 
ambe sexe) şi lui George Barițiu, în Transilvania (Foaie pentru 
minte, inimă şi literatură), „cele mai bune foi ce avem astăzi”. 

Când se referă la conţinutul acestor publicaţii, 
Kogălniceanu constată, mai întâi, că se acorda un spaţiu exagerat 
politicii („mai mult de jumătate din coloanele lor”) şi faptul că sunt 
ancorate excesiv în problematica provinciilor pe care le reprezintă 
(„au mai mult sau mai puţin o coloră locală”). 

Pornind de la aceste realităţi, autorul formulează cu 
limpezime orientările revistei: „O foaie... care, părăsind politica, s-ar 
îndeletnici numai cu literatura naţională, o foaie care, făcând 
abnegaţie de loc, va fi numai o foaie românească şi prin urmare s-ar 
îndeletnici cu producţiile româneşti, fie din orice parte a Daciei, 
numai să fie bune...” 

Apare evident de la început faptul că M. Kogălniceanu are 
în vedere realizarea unui climat literar veritabil prin impunerea unor 
direcţii fundamentale: promovarea creaţiilor artistice autohtone în 
mod perseverent, impunerea specificului naţional şi a criteriului 
valoric („numai să fie bune”). Astfel, preocupările -gazetei se 
plasează, de la început, în sfera. literaturii, realizându-se. o netă 
separare a acesteia de alte forme de activitate (precum politica, de 
exemplu). Este o primă afirmare la noi a conceptului de autonomie a 
esteticului. 

Publicarea consecventă a producţiilor autohtone: este, în 
altă ordine de idei, în măsură să concretizeze şi să stimuleze relaţia 
dintre autor şi cititor. Conştient că se supune judecății amatorului de 
literatură, cel dintâi va fi. mereu preocupat de nivelul artistic al 
creaţiei sale. De cealaltă parte, prin exerciţiu sistematic, lectorul îşi 
creează un univers de aşteptare şi un cod de lectură, ajungând, cu 
timpul, să-şi apropie, în mod conştient, sistemul de valori al operei. 

O altă idee fundamentală este aceea a preluării şi 
valorificării experienţei. artistice a înaintaşilor. Istoricul şi omul de 

cultură Kogălniceanu, care peste câţiva ani va edita cronicile române, 
nu putea rămâne insensibil la valorile Umanismului românesc şi ale 
Iluminismului, a căror recunoaştere şi asimilare se realizează în mod 
firesc. Astfel, el concepe literatura naţională ca pe un fenomen 
organic, de continuitate, în cadrul căruia fiecare generaţie îşi are 
partea sa de contribuţie: „urmând unui drum bătut de dânşii, 
folosindu-ne de cercările şi ispita lor, vom avea mai puţine greutăţi şi 
mai mari înlesniri în lucrările noastre.” 

Pe baza acestor considerente se schiţează în continuare 
structura publicaţiei, pusă sub semnul conceptului de originalitate 
(„compuneri originale”, „scrieri originale”). Paginile revistei se vor 
deschide cu generozitate textelor care aparţin redactorilor şi 
colaboratorilor („conlucrătorilor”), dar şi celor mai valoroase scrieri 
risipite prin gazetele vremii. Consecința imediată este o polarizare a 
artiştilor, esenţială pentru proiectele lui Kogălniceanu, astfel încât 
„foaia noastră va fi un repertoriu general al literaturii româneşti, în 
care, ca într-o oglindă, se vor vedea scriitorii moldoveni, munteni, 
ardeleni, bănăţeni, bucovineni...” Se preconizează ca selecţia 
textelor să se realizeze din perspectivă strict valorică. Artiştii 
valoroşi ai momentului se vor putea afirma liber, în afara oricărei 
constrângeri: „fiecare'cu ideile sale, cu limba sa, cu tipul (specificul) 
său”. 

În formularea consideraţiilor de mai. sus, Kogălniceanu 
porneşte de la ideea că reuşita unui program este condiţionată, în 
primul rând, de existenţa unui număr semnificativ de artişti talentaţi 
care să şi-l însuşească şi să-l ilustreze prin operele lor. Reunind 
principalii scriitori ai momentului, revista va putea impune cu 
fermitate, pe de-o parte, orientările estetice esenţiale pentru destinul 
literaturii naţionale, iar, pe de altă parte, va putea realiza o disociere 
convingătoare între valoare şi impostură. 

Chiar dacă nu este, încă, momentul unor evaluări 
riguroase, Kogălniceanu aduce în discuţie necesitatea actului critic, 
realizat în spirit responsabil, obiectiv: „vom critica cartea, iar nu 
persoana”, Totuşi, nu actul critic în sine este esenţial (de altfel, nici 
nu va fi aplicat în mod consecvent). Autorul inventariază, în această 
parte a studiului, acele elemente fundamentale pentru împlinirea unui 

tel „generos. Aşadar, reunind creatorii valoroşi, respectându-le 
individualitatea artistică, impunând actul critic, e posibil să se 


împlinească o nobilă aspirație, aceea „ca românii să aibă o limbă şi o 
literatură comună pentru toţi”. 


Observaţia lui Paul Cornea, este, din acest punct de vedere 
pertinentă: „Marea însemnătate a programului «Daciei literare» nu 
rezidă... în ceea ce corectează, ci în ceea ce aduce nou, Esenţială e 
promovarea hotărâtă şi deplin consecventă a directivei naţionale şi 
populare în literatură”. 

Scopul este, aşadar, clar formulat. Urmează, în mod firesc, 
precizarea. orientărilor necesare pentru împlinirea acestor obiective, 
nu înainte, însă, de un efort susţinut de a îndepărta tot ceea ce ar 
putea zădărnici reuşita demersului. Astfel, un prim obstacol este 
reprezentat, în concepţia lui Kogălniceanu, de traduceri care „nu fac 
o literatură”. Afirmația se bazează pe o bună cunoaştere a realităţilor 
vremii. Teatrul este sufocat de trupe străine, care, în absenţa unui 
repertoriu original, pun în scenă piese cu valoare îndoielnică. 
Romanele de mistere şi de aventuri, foarte gustate în epocă, de altfel, 
pervertesc gustul cititorului, sunt „o manie ucigătoare a gustului 
original”. În consecinţă, e momentul pentru o orientare hotărâtă către 
realităţi naţionale: „Istoria noastră are destule fapte eroice, 
frumoasele noastre ţări sunt destul de mari, obiceiurile noastre sunt 
destul de pitoreşti şi de poetice, pentru ca să putem găsi şi la noi 
sujeturi de scris...” 

Sunt concentrate aici principalele surse de inspiraţie, 
menite, în opinia lui Kogălniceanu, să impulsioneze evoluția 
fenomenului literar autohton. Sintetizându-le, autorul articolului nu 
face decât să concretizeze aspiraţiile unei întregi generaţii: „,... 
principiile proclamate la «Dacia literară» nu erau rodul unei iniţiative 
personale, ci expresia unei stări de spirit foarte generale” (Paul 
Cornea). 

Numite, sau doar sugerate, domeniile pe care le propune 
autorul sunt istoria, natura, folclorul şi actualitatea. Prin prisma 
primelor trei, programul revistei este unul de inspiraţie romantică, în 
deplin acord cu spiritul epocii, 

Istoria, una dintre marile descoperiri ale generaţiei de la 
1848, este în măsură să legitimeze aspiraţiile seculare de libertate. De 
asemenea, contribuie la o mai bună cunoaştere a identităţii naţionale. 
In sfârşit, evenimentele şi personalităţile trecutului devin o 
inepuizabilă sursă de inspiraţie, aşa cum se va demonstra în cel mai 
scurt timp. De altfel, ca o primă şi strălucită confirmare, chiar în 
acest prim număr al revistei, este publicată capodopera nuvelistică de 
inspiraţie istorică, opera Alexandru Lăpuşneanul de Costache 
Negruzzi, urmată, mai târziu, de alte proze, reunite în volumul 
Fragmente istorice (Sobieski şi românii, Aprodul Purice etc. ). 

Inspirația din istorie stimulează, în epocă şi mai târziu, 
cultivarea unor specii epice şi dramatice. Bolintineanu publică 
Legende istorice, Alecsandri impune poemul eroic valorificând sursa 
folclorică (Dan, căpitan de plai, Dumbrava Roşie). Alecsandri, iar 
mai târziu Hasdeu consacră drama de inspiraţie istorică (Despot 
vodă, Răzvan şi Vidra), pietre de temelie ale repertoriului dramatic 
naţional. 

Folclorul începe să fie prețuit în dubla sa calitate de model 
artistic şi sursă de inspiraţie. Odată asimilat, acesta se va înscrie 
definitiv în sfera valorilor artistice româneşti, fiind valorificat în 
creaţii originale de toţi marii noştri scriitori. Inspirate din folclor sunt 
doinele şi baladele lui Vasile Alecsandri. Cele din urmă marchează, 
potrivit lui G. C. Nicolescu: „o adevărată cotitură în lirica 
românească, uimind prin felul rapid şi profund al intuirii specificului 
creaţiei populare, prin intima sa identificare cu specificul ei”. 

Natura ca sursă de inspiraţie stimulează dezvoltarea 
poeziei lirice. Cultivată în epocă mai ales pentru caracterul ei 
decorativ, sau potenţând ideea comuniunii om-natură, aceasta va 
genera creaţii reprezentative ceva mai târziu, începând cu pastelurile 
lui Alecsandri şi culminând cu lirica eminesciană. 

În sfârşit, actualitatea, realităţile naţionale stimulează 
dezvoltarea comediei (ciclul Chirifelor de V. Alecsandri), nuvela 
socială, fiziologia literară (V. Alecsandri, C. Negruzzi), jurnalul de 
călătorie (Gr. Alexandrescu, V. Alecsandri, D. Bolintineanu), 
fabulele lui Gr. Alexandrescu. 

Ceea ce se publică acum reprezintă, deopotrivă, certe | 
reuşite în plan estetic, dar şi experienţe artistice ale căror rezultate se 
vor vedea mai târziu. Şi dintr-o perspectivă, şi din cealaltă, meritul 
revistei Dacia literară este incontestabil. (C. B.) 

Prezintă rolul Junimii şi al lui Titu Maiorescu în 
impunerea noii direcții în literatura română din a doua jumătate 
a secolului al XIX-lea. 


Epoca paşoptistă este momentul de afirmare a literaturii 
moderne, un merit esenţial în acest proces revenind programului 
revistei Dacia literară. Chiar dacă orientările generale. cuprinse în 
Introducţie. vor influenţa pentru o lungă perioadă de timp evoluţia 
fenomenului literar, acestea nu mai sunt suficiente pentru etapa 
următoare. Evenimentele. politice, sociale şi culturale din a doua 
jumătate a secolului al XIX-lea impun cu necesitate o nouă orientare 
în măsură să asigure evoluţia firească prin- impunerea. adevăratelor 
valori, implicit repudierea diletantismului şi a imposturii: „Rigorile 
unui spirit nou, profund critic, au pregătit. cultural o epocă de 
împliniri... o epocă de aşezare şi definire a scării româneşti de valori 
în context şi pe fundal european” (N. Manolescu). Meritul esenţial în 
acest sens revine societăţii „Junimea” din laşi şi mentorului acesteia, 
Titu Maiorescu, personalitate a cărei autoritate -incontestabilă 
orientează evoluţia culturii şi literaturii române până la începutul 
veacului al XX-lea. 

Chiar dacă junimiştii obişnuiau să afirme în mod glumeţ că 
originea mişcării se pierde în noaptea timpurilor, societatea ia ființă 
prin 1864 din iniţiativa unor tineri intelectuali reveniţi de curând de 
la studii. din “străinătate, Theodor Rosetti, Vasile Pogor, lacob 
Negruzzi, Petre Carp şi Titu Maiorescu. Activitatea. se desfăşoară în 
casele lui Vasile Pogor, sub formă de şedinţe publice, deviza 
junimiştilor fiind „Intră cine vrea, rămâne cine poate”. Cu timpul, 
activitatea societății se diversifică, mai ales că, din 1867, dispune de 
o tipografie proprie. Astfel va fi posibil să se deschidă o librărie, dar, 
mai ales, propriul organ de presă, revista Convorbiri literare, 
condusă de Iacob Negruzzi şi care va susţine toate marile iniţiative 
ale grupării. 
În evoluţia societăţii, cercetătorii disting câteva etape. Cea 
dintâi, când activitatea se desfăşoară la laşi (1864-1874) este 
considerată de N, Manolescu drept „cea mai rodnică şi cea mai 

răsunătoare”. Este etapa când se cristalizează principiile 
fundamentale şi Sunt susținute, cu un spirit critic necruţător 
inițiativele de îndepărtare din câmpul literaturii şi culturii a tuturor 
fenomenelor nocive. 

SA În etapa următoare, 1874 — 1890, gruparea îşi desfăşoară 
activitatea fie la Iaşi, fie la Bucureşti, şi se axează, mai ales, pe 
promovarea şi afirmarea valorilor autentice, precum Eminescu, 
Creangă, Caragiale şi Slavici. 

După 1890, fără a se îndepărta de orientările generale, se 
constată o serie de schimbări. Junimiştii se afirmă în politică, 
ignorată până la 1870, desfăşurându-şi activitatea la Bucureşti, iar 
preocupările lor dobândesc un pronunțat caracter academic. 

Reuşitele societăţii se explică deopotrivă printr-o concepție 
limpede, perfect adaptată la problematica epocii, şi prin autoritatea 
incontestabilă, ştiinţifică şi morală, a mentorului Titu Maiorescu. 
Într-un amplu studiu dedicat Junimii, Tudor Vianu fixează, mai 
întâi, aspectele esenţiale care compun spiritul „grupării”. Este vorba 
de spiritul filosofic, spiritul oratoric, gustul clasic şi academic, 
ironia, spiritul critic, caracterizat prin respectul adevărului şi 
modestie. Toate acestea contribuie la realizarea unei concepții 
coerente, aplicate cu consecvență: „Un suflu de temeinicie trece 
astfel prin cultura noastră, într-un moment care avea atâta nevoie de 
o asemenea înrâurire” (T. Vianu). ir Bani 

Sub directa îndrumare a lui Titu Maiorescu, gruparea îşi 
defineşte şi susține, pe diferite căi, o serie de inițiative hotărâtoare în 
problemele limbii, literaturii şi culturii, ale căror rezultate vor deveni 
evidente în scurtă vreme. Astfel, se pune capăt babiloniei lingvistice 
din epocă, fundamentându-se ştiinţific aspecte legate scrierea limbii 
române sau neologisme. Amplul studiu intitulat Despre scrierea 
limbii române (1866) argumentează, mai întâi, necesitatea impunerii 
alfabetului latin. Premiza este constituită de caracterul latin al limbii 
române, aspect esenţial în definirea identității noastre: „Căci pentru 
români limba este cea mai scumpă rămăşiţă de la strămoşii latini, 
care astăzi le aminteşte încă o nobilă antichitate şi care totdeauna le-a 
fost busola unică, dar sigură spre a le păstra direcția dreaptă şi a-i feri 

de rătăcirea şi pierderea în mijlocul valurilor de popoare imigrante ce 
bântuia Dacia lui Traian”. 

Intrucât „după limbă se îndreptează și scrierea”, utilizarea 
alfabetului latin devine firească. Referitor la ortografie, după o 
demonstrație argumentată, fără a ocoli inconvenientele, autorul 
pledează pentru principiul fonetic. De asemenea, în concordanță cu 
specificul limbii române, propune, într-un raport prezentat 
Academiei Române, simplificarea alfabetului prin eliminarea unor 
litere şi grupuri străine spiritului românesc. 

În privința  neologismelor, majoritatea principiilor 
formulate de Maiorescu sunt valabile şi astăzi. Astfel, este de părere 
că atunci când în limba populară există un cuvânt slavon şi unul 
„curat român”, cel dintâi trebuie eliminat. De asemenea, dacă există 
un termen de origine latină, împrumutul este inutil. Neologismele ar 
trebui să fie mai ales de origine romanică, exceptând termenii 
tehnici, dar îndepărtarea tuturor cuvintelor slave este imposibilă. 

Deosebit de vehement se exprimă autorul împotriva 
„stricătorilor” de limbă (Limba română în jurnalele din Austria). 

Din dorința de a familiariza publicul larg cu cele mai 
importante probleme din domenii precum literatura, istoria, 
psihologia, filosofia etc., societatea organizează conferinţe 
(„prelecțiuni populare”) susținute de personalități ale vremii, cu o 
impecabilă ţinută academică. 

Cele “mai mari merite sunt legate, însă, de domeniul 
literaturii, Maiorescu legându-şi numele de epoca marilor clasici, 
perioada de maximă afirmare a geniului creator românesc. Studiile se 
axează, într-o primă etapă, asupra problemelor teoretice, pentru ca, 
mai târziu, când inițiativele sale dau roade, să se orienteze către 
critica literară propriu-zisă. Astfel, va publica studii despre operele 
unor autori precum Eminescu, Goga, Sadoveanu, Brătescu- Voineşti 
etc. 

Articolele 'cu caracter teoretic izvorăsc dintr-o necesitate 
absolută în epocă, aceea de a oferi amatorilor de literatură o serie de 
repere indispensabile în descifrarea semnificațiilor actului de creaţie. 
De altfel, aşa cum Maiorescu însuşi afirmă, studiul O cercetare 
critică asupra poeziei române de la 1867 a fost ocazionat de o 

problemă apărută chiar în şedinţele Junimii. Când junimiştii îi 
propun să realizeze o antologie lirică, în care să fie incluse cele mai 
valoroase creații publicate până atunci, discuţiile alunecă iremediabil 
către probleme teoretice. Iniţiativa criticului izvorăşte, însă, şi dintr- 
un profund sentiment al responsabilității față de energiile morale şi 
intelectuale ale poporului, fatalmente limitate, și care, de aceea, 
trebuie dirijate în aşa fel încât să-şi împlinească destinul: „Ai un 
singur bloc de marmură: dacă îl întrebuinţezi pentru o figură caricată, 
de unde să mai poți sculpta o Minervă?” 

Din dorinţa de a realiza o imagine limpede asupra actului 
de creaţie artistică, Maiorescu îşi structurează studiul în două părți, 
respectiv Condiţiunea materială a poeziei şi Condiţiunea ideală a 
poeziei, respectiv forma şi fondul. Pentru a preciza statutul literaturii, 
disociază între poezie, chemată să exprime frumosul, şi ştiinţă, „care 
se ocupă de adevăr”. Diferența constă în aceea că, pe când adevărul 
exprimă exclusiv idei, „frumosul cuprinde idei manifestate în materie 
sensibilă”. 

O diferențiere netă constată esteticianul în privința 
„materialului” de care se folosesc artele. Singurul domeniu care nu-şi 
găseşte acest material în lumea fizică este poezia; aceasta se foloseşte 
de un- „organ: de comunicare”, cuvintele. Când dobândesc o 
încărcătură. poetică, ele au capacitatea de -a realiza, în conştiinţa 
cititorului, anumite imagini „sensibile”. Artistul: are; însă, de luptat 
cu un aspect deosebit; prin utilizare zilnică, orice cuvânt îşi pierde 
forța de sugestie, expresivitatea. În aceste: condiţii se impun a fi 
utilizate o serie de procedee („mijloace”) menite să-i sporească 
această expresivitate: 

1. „Primul mijloc este: alegerea cuvântului celui mai puțin 
abstract”. 
2. „Al doilea mijloc... sunt adjectivele şi adverbele, ceea ce s- 

a numit «epitete ornante»”. 


3. „Un alt mijloc... sunt personiticările obiectelor 
nemişcătoare sau prea abstracte, precum şi a calităţilor şi 
acțiunilor”. 


4. „comparaţiunea, metafora, tropul în genere”. 

Continuând demersul teoretic, Maiorescu face o serie de 
consideraţii legate de funcţionalitatea comparaţiilor şi exprimă o 
concepţie limpede despre originalitate: „Poetul nu este şi nu poate fi 
totdeauna nou în ideea realizată: dar nou şi original trebuie să fie 
vestmântul sensibil cu care învăleşte şi pe care îl reproduce în 
imaginaţia noastră”, 

Dovedind un gust estetic desivârşit, el oferă bogate 
exemplificări de creaţii reuşite, dar şi lipsite de valoare, în dorinţa 
manifestă de a evidenția statutul poeziei. 

Trecând la Condiţia ideală a poeziei, mentorul Junimii 
porneşte de la premisa că „ideea sau obiectul exprimat prin poezie 
este totdeauna un simțământ sau O pasiune...”, iar apoi disociază 
oarecum tranşant între „obiecte poetice” şi nepoetice, incluzând în 
prima categorie sentimente precum iubirea, ura, tristeţea, bucuria etc. 

Pe urmele Doamnei de Staël consideră că poezia este 
lipsită de orice finalitate practică, rostul ei fiind exclusiv acela de a 
realiza „plăcerea estetică” şi catharsisul. 

Drept calităţi ideale ale poeziei stabileşte: 

1. „O mai mare repejune a mişcării ideilor”. 

2. „O exagerare sau cel puţin o mărire şi nouă privire a | 
obiectelor sub impresiunea simţământului şi a pasiunii”. 

3. „O dezvoltare grabnică şi crescândă spre o culminare 
finală sau spre o catastrofă, dacă luăm acest cuvânt în 
sens bun...” 

Acest adevărat compendiu de estetică aduce în discuţie, în 
continuare, şi alte aspecte specifice actului de creaţie artistică. Astfel, 
el teoretizează despre forţa de sugestie a poeziei şi repudiază 
ocazionalul. Consideră că „adevărul artistic este un adevăr subiectiv” 
şi se pronunţă împotriva abuzului de diminutive care pot strica 
efectul artistic. În această ultimă parte a studiului accentuează 
valoarea de model a poeziei populare: „Farmecul poeziilor populare 
e distanţa relativă între ideile de rând, care servesc de fond, şi subita 
nobleţă de simţământ, care străbate si se înalţă peste dânsele”. 

Evident, ideile maioresciene nu sunt originale; ele sunt, în 
majoritatea lor, aşa cum s-a demonstrat, de inspiraţie clasică („grijă 
de echilibru, de adecvare, de claritate...”, Paul Georgescu). 

Importanţa studiului ţine de perfecta adaptare a ideilor la problemele 
specifice ale literaturii momentului şi, în aceeaşi măsură, de 
capacitatea analitică a criticului, al cărui gust estetic se dovedește 
desăvârşit, ; 

Idei teoretice sunt cuprinse, de asemenea, în studiul din 
1885, Comediile d-lui I. L. Caragiale. Pentru a combate acuzaţiile 
de imoralitate aduse dramaturgului, Maiorescu exprimă ideea că arta 
iese din sfera conceptelor de moralitate şi imoralitate. În opera 
literară realitatea este transfigurată: „Subiectul poate fi luat din 
realitatea poporului, dar tratarea nu poate să fie decât ideal-artistică, 
fără nici o preocupare practică”. 

De asemenea, se aduce în discuţie valoarea tipologică a 
personajelor. din comedii şi se accentuează adecvarea limbajului la 
statutul personajului. 

Concepţia estetică: maioresciană îşi găseşte în chip firesc 
materializarea în- studiile critice, autorul- probând aceeaşi intuiţie 
sigură, echilibru şi un gust fără cusur. Aceste trăsături, din punctul de 
vedere al lui Tudor Vianu, îl singularizează: „Nimeni n-a purces însă 
la opera de judecare a literaturii cu o înălţime mai mare de vederi, şi 
de pe înaltele foişoare ale principiilor nimeni n-a privit cu mai multă 
stăruinţă către fenomenul literar”. 

Deja studiul- Direcţia nouă în poezia română (1872) 
vădeşte unele particularităţi, între care ierarhizările din perspectivă 
valorică, preferința pentru aprecierile cu caracter general, dar şi 
observaţiile  minuţioase şi argumentate, menite să sublinieze 
originalitatea artistului. Pastelurile lui Alecsandri spre exemplu sunt 
„toate însufleţite de o simţire aşa curată şi de puternică a naturei, 
scrise într-o limbă aşa de frumoasă, încât au devenit fără comparare 
cea mai mare podoabă a poeziei lui...” 

De asemenea, doar pe baza câtorva creaţii, recunoaşte în 
Eminescu un „poet, poet în toată puterea cuvântului”, chiar dacă, din 
punctul său de vedere, există încă destule stângăcii. e 

Studiul cel mai important este Eminescu şi poeziile lui, 
publicat în 1889, anul morţii poetului. Titlul sugerează şi structura 
textului; prima parte include o serie de precizări biografice şi 
subliniază principalele trăsături de personalitate ale artistului, Partea 

a doua evidenţiază câteva dintre atributele de bază ale creaţiei. De la 
început, criticul evidenţiază aprecierea de care poezia eminesciană se 
bucură în rândul cititorilor: „Tânăra generaţie română se află astăzi 
sub influența operei poetice a lui Eminescu”. 

După câteva necesare clarificări în privinţa biografiei 
artistului, precizează că boala sa este de natură ereditară. Ca trăsături 
fundamentale de personalitate stabileşte inteligenţa, memoria, efortul 
consecvent de a se cultiva. Pesimismul eminescian este, după 
Maiorescu, o atitudine superioară: „Dar acest pesimism nu era redus 
la plângerea mărginită a unui egoist nemulţumit de soarta sa 
particulară, ci era eterizat sub forma mai senină a melancoliei pentru 
soarta omenirii îndeobşte.” 

Atitudinea generală a poetului stă sub semnul „seninătăţii 
abstracte”, iar concepţia despre eros este una aparte: „el nu vede în 
femeia iubită decât copia imperfectă a unui prototip nerealizabil.” 

Analizând particularităţile operei, Maiorescu observă, rând 
pe rând, bogăţia de idei, cultura vastă, care acoperă zone ample ale 
spiritualităţii româneşti şi universale. 

Creaţia eminesciană exprimă sentimente general-umane, 
este strâns legată de tradiţia românească. Poetul a reuşit mereu un 
deplin acord între conţinut şi formă, rezultat al unui îndelungat 
proces de elaborare şi al stăpânirii depline a resurselor expresive ale 
limbii. Influențele populare sunt evidente în „armonia, uneori 
onomatopeică a versurilor sale”, tot astfel cum lectura cronicilor i-a 
permis „pătrunderea intimă a vechei limbi române”. 

Referitor la tehnica versificaţiei, surprinde câteva elemente 
de originalitate, iar apoi evidenţiază faptul că artistul a îmbogăţit 
literatura noastră cu specii precum oda, glossa sau sonetul. În chip 
firesc, la sfârşitul studiului apreciază că întreaga evoluţie a poeziei 
româneşti în secolul al XX-lea va sta „sub auspiciile geniului său”. 

Concepţiile maioresciene, în ansamblu se înscriu, firesc, 
într-o tradiţie. Junimiştii valorifică în mod critic ideile înaintaşilor, 
realizează o analiză profundă a problemelor din epocă şi trasează cu 
siguranţă direcţiile de dezvoltare a literaturii şi culturii. (C.B.) 

Expune ideile care stau la baza direcției moderniste, 
promovate de Eugen Lovinescu. 


In evoluția literaturii române, se disting trei etape 
fundamentale cristalizate în orientări sau curente literare: perioada 
paşoptistă (1830-1860), avându-l ca mentor pe Mihail Kogălniceanu, 
Epoca Marilor Clasici (aproximativ 1870-1885), legată de activitatea 
societății literare şi culturale Junimea, precum și de activitatea lui 
Titu Maiorescu, (îndrumătorul cultural şi literar al epocii), si 
perioada interbelică (1920-1940), ale cărei dimensiuni literare se 
dezvoltă în jurul a două mari orientări: modernismul şi 
tradiționalismul. 

Modernismul reprezintă, în' sens larg, o orientare/mişcare 
artistică şi literară caracterizată prin negarea tradiţiei şi impunerea 
unor elemente înnoitoare în planul creației. Ca amplă mişcare 
artistică şi literară, modernismul cuprinde curentele artistice/literare 
novatoare, precum: simbolismul, expresionismul şi curentele de 
avangardă (dadaismul, suprarealismul). Bazele modernismului româ- 
nesc au fost puse de Eugen Lovinescu, (întemeietorul criticii şi 
literaturii române moderne), a cărui activitate literară a: exercitat o 
influență profundă asupra literaturii române, în prima jumătate a 
secolului al xx-lea (perioada interbelică). Contribuţia lui Eugen 
Lovinescu la modernizarea literaturii române este evidenţiată atât 
prin activitatea de director al revistei Sburătorul şi de mentor al 
grupării cristalizate în jurul acesteia, cât şi prin volumele de critică şi 
istorie literară. Considerând critica literară ca pe „a zecea muză”, 
Lovinescu se manifestă ca animator estetic „ce-şi ia responsabilitatea 
directoare a unei reviste, Sburătorul, şi treptat-treptat a întregului 
modernism” (G. Călinescu). Revista Sburătorul devine expresia 
modernismului epocii, deschizând scriitorilor vremii un orizont 
definit printr-o mare libertate de mişcare în ceea ce priveşte tematica 
literară şi forntele de expresie. Dar Sburătorul n-a reprezentat doar o 
revistă, ci şi un cerc literar, a cărui existență a fost mult mai 
îndelungată, din 1919 până în 1947 (patru ani după moartea lui 
Lovinescu). Revista a apărut la Bucureşti, între 1919-1922 şi 1926- 


122 


Expune ideile care stau la baza direc 
promovate de Eugen Lovinescu. 


fiei moderniste, 


În evoluția literaturii române, se disting trei etape 
fundamentale cristalizate în orientări sau curente literare: perioada 
paşoptistă (1830-1860), avându-l ca mentor pe Mihail Kogălniceanu, 
Epoca Marilor Clasici (aproximativ 1870-1885), legată de activitatea 
societății literare și culturale Junimea, precum şi de activitatea lui 
Titu Maiorescu, (îndrumătorul cultural şi literar al epocii), si 
perioada interbelică (1920-1940), ale cărei dimensiuni literare se 
dezvoltă în jurul a două mari orientări: modernismul şi 
tradiționalismul. 

Modernismul reprezintă, în' sens larg, o orientare/mişcare 
artistică şi literară caracterizată prin negarea tradiției şi impunerea 
unor elemente înnoitoare în planul creației. Ca amplă mişcare 
artistică şi literară, modernismul cuprinde curentele artistice/literare 
novatoare, precum: simbolismul, expresionismul şi curentele de 
avangardă (dadaismul, suprarealismul). Bazele modernismului româ- 
nesc au fost puse de Eugen Lovinescu, (întemeietorul criticii şi 
literaturii române moderne), a cărui activitate literară a: exercitat o 
influență profundă asupra literaturii române, în prima jumătate a 
secolului al xx-lea (perioada interbelică). Contribuţia lui Eugen 
Lovinescu la modernizarea literaturii române este evidențiată atât 
prin activitatea de director al revistei Sburătorul şi de mentor al 
grupării cristalizate în jurul acesteia, cât şi prin volumele de critică şi 
istorie literară. Considerând critica literară ca pe „a zecea muză”, 
Lovinescu se manifestă ca animator estetic „ce-şi ia responsabilitatea 
directoare a unei reviste, Sburătorul, şi treptat-treptat a întregului 
modernism” (G. Călinescu). Revista Sburătorul devine expresia 
modernismului epocii, deschizând scriitorilor vremii un orizont 
definit printr-o mare libertate de mișcare în ceea ce priveşte tematica 
literară şi formele de expresie. Dar Sburătorul n-a reprezentat doar o 
revistă, ci şi un cerc literar, a cărui existență a fost mult mai 
îndelungată, din 1919 până în 1947 (patru ani după moartea lui 
Lovinescu). Revista a apărut la Bucureşti, între 1919-1922 şi 1926- 

1927. Obiectivele grupării erau promovarea tinerilor scriitori şi 
imprimarea unei tendințe moderniste în evoluţia literaturii române. 
Principalele cărți de doctrină ale lui E. Lovinescu sunt: Istoria 
civilizației române moderne (3 vol., 1924-1925) şi Istoria literaturii 
române contemporane (5 vol., 1926-1929). 

Criticul dezvoltă în opera sa teoria sincronismului, pornind 
de la „legea imitaţiei” a psihologului şi sociologului francez Gabriel 
Tarde, care explică viața socială prin interacțiunea reacțiilor 
sufleteşti (unica modalitate de a explica şi înțelege mecanica socială 
e psihologia umană). Sincronismul presupune „interdependență”, 
„contemporaneitate”, un acord cu „spiritul veacului” (saeculum): 
„Interdependență înseamnă pentru noi, sincronism, adică tendința de 
uniformizare a tuturor formelor de viaţă, a societăților moderne 
solidare între ele” — scrie criticul în Istoria civilizației (vol. II). Prin 
aceasta, Lovinescu se pronunță pentru adaptarea nelimitată, rapidă şi 
amplă a ultimelor formule artistice din Occident, adică pentru 
punerea de acord a literaturii române cu „Spiritul veacului”, susținând 
că legea dezvoltării civilizației este imitația. Potrivit acestei teorii (a 
imitaţiei), societăţile înapoiate suportă o influență fecundă din partea 
celor avansate. Această influență se realizează în două trepte 
(simulare şi stimulare): mai întâi, se adoptă, prim imitație, forme ale 
civilizaţiei superioare - (simulare), apoi, după: implantare, se 
stimulează crearea unui fond propriu (stimulare). E. Lovinescu 
consideră că modernizărea societății româneşti: a început o dată cu 
preluarea - formelor occidentale, a ideilor novatoare. Fenomenul 
„formelor fără fond”, de care vorbise Titu Maiorescu, este acceptat 
de E. Lovinescu, considerându-l inevitabil şi creator: formele pot să- 
şi creeze fondul, susţine el. În literatură principiul sincronismului 
presupune acceptarea schimbului de. valori, a elementelor care 
conferă noutate şi modernitate fenomenului literar. Prin modernizare, 
criticul înțelege, în fond, depăşirea unui spirit „provincial”, fiind 
împotriva limitării ariei de inspiraţie literară la mediul rural, aşa cum 
preconizau  sămănătoriștii şi poporaniştii. Literatura nu poate 
progresa, după opinia criticului, dacă rămâne închistată în. tiparul 
tradiţiilor trecutului, devenind, astfel, anacronică. Totodată, el 
declară că nu are nici o împotrivire faţă de apariţia elementului rural 

în artă, dar nu trebuie să se ajungă la o limitare aici, ci să se deschidă 
spre universalitate orizontul literaturii române. Susținându-şi ideile 
moderniste, E. Lovinescu şi colaboratorii săi au dus o polemică cu 
cercurile Vieţii româneşti (revistă condusă de Garabet Ibrăileanu) și 
cu cele de la Gândirea (revistă de orientare tradiționalistă), în pro- 
bleme privind specificul naţional. Polemica criticului cu tradițio- 
nalismul nu conduce la combaterea factorului etnic, a specificului 
național în creație, pe care nu-l contestă, ci la sublinierea necesității 
de înnoire. 

In consecință, pentru sincronizarea literaturii cu „spiritul 
veacului”, sunt necesare, dupa părerea lui E. Lovinescu, câteva 
mutații esenţiale, în plan tematic şi estetic, cum ar fi: trecerea de la o 
literatură cu tematică preponderent rurală la o literatură de inspirație 
urbană; cultivarea prozei obiective, evoluția poeziei de la epic la 
liric; intelectualizarea prozei şi a poeziei; dezvoltarea romanului 
analitic; introducerea în centrul creaţiei a intelectualului, a citadi- 
nului, cu o adâncire a analizei psihologice. Pentru acest motiv, la 
Sburătorul era admirată şi prețuită literatura Hortensiei Papadat- 
Bengescu. Un caz semnificativ îl reprezintă, pentru cercurile 
Sburătorului, opera lui Liviu Rebreanu, care este foarte apreciată 
pentru obiectivizarea ei, pentru „puterea de distanțare contempla- 
tivă”, corespunzând (îndeosebi romanul Zon) vederilor lui Lovinescu. 

În domeniul criticii literare, la Sburătorul s-a continuat 
linia maioresciană (Criteriu estetic primând în evaluarea operelor 
literare), reliefându-se dezideratul mentorului junimist: de a fi 
naţionali, cu faţa orientată spre Occident. 

Sincronismul nu este unicul criteriu de apreciere în critica 
lui Lovinescu. Ideea esenţială a criticii lovinesciene este mutația 
valorilor estetice. Criticul susţine că dintr-o operă a trecutului partea 
vie dispare, rămânând doar tiparul ei ideologic, accesibil numai prin 
studiu. Prin urmare, se petrece o mutație a valorilor; o dată ce au 
depăşit graniţele epocii, operele pălesc şi dispar, în cele din urmă, ca 
valori estetice. Odisea, Iliada le putem înțelege, dar nu le putem 
simţi. Scrieri, altădată de succes, sunt azi moarte din punct de vedere 
estetic, O lege necruțătoare — timpul — limitează deci viaţa valorilor 
estetice, distrugând substanța lor vie. În fața acestei legi nu ne 

rămâne decât să ne resemnăm. Această teorie este combătută în 
epocă, susținându-se că, pierzând ceea ce este efemer şi accidental în 
opere, acestea păstrează, totuși, inalterabile simbolurile fundamen- 
tale, care produc, ca şi atunci, cea mai vie impresie. De asemenea, 
timpul asociază înțelesuri şi semnificaţii noi şi, adesea, o operă 
circulă în epocile moderne cu o mai mare bogăţie de sugestii decât în 
momentul producerii şi emiterii ei. 

Modernismul lovinescian, bazat pe principiul sincronis- 
mului şi pe teoria imitaţiei, aplicând cu consecvență criteriul estetic 
în judecata operei de artă, poate fi considerat drept un moment de 
referință în evoluţia culturii şi a literaturii române. (L.S.) 

Prezintă ideologia literară a tradiționalismului. 


Tradiționalismul este un concept general care denumeşte 
orientările conservatoare cu manifestare atât înaintea primului război 
mondial (1895-1920), cât şi în perioada. interbelică (1922-1944). 
Termenul este utilizat în opoziţie cu modernismul, susținut de către 
Eugen Lovinescu. De altfel, binomul tradiționalism-modernism s-a 
aflat în centrul disputelor din anii de după prima conflagrație 
mondială. În esență, literaturii deschise modelelor occidentale i s-a 
opus literatura ataşată valorilor tradiționale. Aceasta din urmă este 
promovată de către reprezentanţii a trei orientări: sămănătorismul, 
poporanismul şi ortodoxismul gândirist. 

Sămănătorismul este curentul de idei care domină în 
perioada 1895-1910 nu numai în plan cultural-literar, cât mai ales în 
domeniul social-politic, formându-se în jurul revistei Sămănătorul. 
Fondatorii acesteia au fost Alexandru Vlahuţă, George Coşbuc şi 
Nicolae Iorga. În primul său număr a fost publicat articolul-program 
Primele vorbe, în care este declarată intenţia de a transforma revista 
într-un “stindard de pace, de înseninare şi înfrățire a intelectualității, 
de apostolică muncă pentru dezmorţirea inimilor care tânjesc, pentru 
redeşteptarea avântului de odinioară în sufletele românilor, pentru 
chemarea atâtor puteri risipite la o îndrumare mai sănătoasă, la sfânta 
grijă a întăririi şi a înălțării neamului acestuia”. Tot aici se solicită 
identificarea cu “marea viaţă a poporului”, țăranul fiind considerat 
“cel mai cinstit, mai moral şi mai harnic din locuitorii țerei...”. Este 
criticată înstrăinarea scriitorilor de tradiţie, fiind recomandate, în 
spiritul Daciei literare, surse de inspiraţie cum ar fi “trecutul glorios 
de luptă al neamului acestuia” şi “frumuseţile acestui pământ”. 

Întreaga doctrină sămănătoristă se regăseşte în programul 
revistei, ideologul curentului fiind Nicolae Iorga. Personalitate de 
primă mărime a timpului, el a insistat asupra necesității creării unei 
culturi naționale, bazate pe tradiţiile şi obiceiurile populare, cultură 
care să se opună “bâiguielilor străine din saloanele cosmopolite”. 
Literatura este considerată o expresie specifică a sufletului național, 
în consecință, principala sursa de inspirație ar trebui să fie satul, 

prezentat într-o viziune idilică. În caarul acestuia , omul apare legat 
organic de natură, de pământ, iar boierul vechi, de neam, trăieşte în 
armonie cu țăranul-argumente pentru a vorbi despre proiectarea 
satului sămănătorist într-un atemporal idilic. 

Devin trăsături definitorii ale literaturii sămănătoriste 
subiectivismul, paseismul, tezismul, viziunea idilică asupra satului şi 
a ţăranului , regăsite în volume semnate de George Coşbuc (Balade 
şi idile, Fire de tort), Duiliu Zamfirescu (romanele: din ciclul 
Comăneştenilor), lonel Teodoreanu (La Medeleni) sau în câteva 
dintre scrierile lui Octavian Goga, Ştefan Octavian Iosif sau Barbu 
Ştefănescu Delavrancea. 

Poporanismul îşi are punctul de plecare în narodnicismul 
rus, ale cărui idei sunt introduse la noi de către Constantin Stere. 
Teza de bază are în vedere țărănimea considerată o forță socială 
capabilă să instaureze o nouă orânduire. 

În plan literar , poporanismul s-a constituit în jurul revistei 
Viaţa Românească, apărută la laşi în 1906, sub conducerea lui G. 
Ibrăileanu. Articolul-program se intitulează Cătră cetitori, aici fiind 
declarat scopul publicaţiei: “munca pe câmpul culturii naționale”. 

Poporanismul este definit de Ibrăileanu nu atât ca teorie, 
cât mai ales ca un “sentiment de recunoştinţă, de simpatie şi de 
datorie față cu țărănimea”. În cadrul ideologiei poporaniste, literatura 
este considerată o expresie a socialului, un factor de reformare a lui, 
de “recâştigare a condiţiei naționale a culturii”(G. Ibrăileanu), având 
din aceste motive caracter militant şi părtinitor. 

Deşi are ca punct comun cu sămănătoriştii situarea 
țărănimii în centrul atenției, diferența fundamentală între 
reprezentanţii celor două orientări constă în maniera de prezentare a 
satului-idilică pentru unii, realistă pentru ceilalți. De altfel, trăsăturile 
definitorii pentru scriitorii poporanişti sunt atitudinea realist-critică, 
dezaprobarea idilismului, simpatia față de țărănime, promovarea 
idealului de luminare a acestei clase sociale. Ca reprezentanți ai 
acestei mişcări pot fi menționați Calistrat Hogaş, Gala Galaction, 
Mihail Sadoveanu, Octavian Goga. 

Cea de a treia direcție tradiționalistă, ortodoxismul, se 
manifestă în perioada interbelică, între anii 1925-1935, grupând 

colaboratorii revistei Gândirea (de aici şi denumirea dată curentului- 


aa Publicația apare inițial la Cluj, în 1921, sub conducerea 
ui Cezar etrescu şi D.I. Cucu, ulterior la Bucureşti, de această dată 
cu Nichifor Crainic director. Ultimul menționat este ideologul 
mişcării cu un accentuat caracter de dreapta. În concepția lui, istoria 
Şi folclorul sunt considerate domenii relevante ale specificului 
național, în spiritul sămănătorismului. Este dusă la extrem ideea 
factorului etnic şi a ortodoxiei-ca nucleu ce ne-a conservat ființa 
națională. Se promovează, astfel, un tradiționalism spiritualizat, cu o 
bază religioasă, ortodoxismul având statutul de esență a 
românismului. De aceea este stipulată cerința ca operele de cultură 
românești să conțină obligatoriu un substrat metafizic, pentru a 
exprima, astfel, cu adevărat, ethosul național. Cele mai cunoscute 
articole semnate de N. Crainic în care sunt dezbătute aceste teorii 
sunt Sensul tradiției şi lisus în țara mea. 

În perioada apariţiei clujene, revista Gândirea publică din 
creaţiile lui Lucian Blaga, Ion Pillat, George Bacovia, Mihail 
Sadoveanu, Camil Petrescu, aşadar câţiva dintre cei mai apreciați 
scriitori ai momentului. Colaboratori ai Gândirii bucureştene sunt 
Vasile Voiculescu, Radu Gyr, Dumitru Stăniloae, Vintilă Horia, 
Mateiu Caragiale. 

Gândiriştii “preferă motive precum mănăstirea, altarul, 
crucea, îngerul, arhanghelul, scene. biblice - acestea din urmă 
autohtonizate, localizate în spațiul românesc şi: combinate cu 
elemente mitologice sau folclorice specifice. Deşi ancorați tradiției, 
scriitorii reprezentativi ai acestei orientări au fost deschişi 
elementelor de modernitate, aspect sesizat şi de către Eugen 
Lovinescu, adversar din principiu al tradiționalismului literar.(M. A.) 

